id stringlengths 36 36 | title stringlengths 8 2.31k | content stringlengths 4 21.7k | datetime stringdate 1478-01-28 12:00:00+0700 2025-05-08 14:01:23+0700 | domain stringclasses 9 values | url stringlengths 31 236 |
|---|---|---|---|---|---|
cae87231-ef46-4a64-b16d-e94d06cb65cf | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៩២នាក់ ជាសះស្បើយ ១៦៦នាក់ នាថ្ងៃទី២០ ខែសីហា ឆ្នាំ២០២១ | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន ៩២នាក់បន្ថែមទៀត ខណៈអ្នកជាសះស្បើយ ១៦៦នាក់ នៅថ្ងៃទី២០ ខែសីហា ឆ្នាំ២០២១។ រដ្ឋបាលខេត្ត បានប្រកាសឱ្យដឹងថា ករណីទី១ ដល់ទី៩ ជាករណីមានប្រភពចម្លងចេញពីផ្សារលើធំថ្មី ករណីទី១០ ដល់ករណីទី៨០ ជាករណីមានប្រភពចម្លងចេញពីផ្សារពួក។ ចំពោះ ករណីទី៨១ គឺជាអ្នកដំណើរមកពីខេត្តកំពង់ឆ្នាំង និងករណីទី៨២ ដល់ទី៩២ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ។ អ្នកជាសះស្បើយទាំង១៦៦នាក់ខាងលើ ក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែក ខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យ ហ៊ុន សែនវត្តស្វាយ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក ត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ។ មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន៦៩២១នាក់ បានព្យាបាលជាសះស្បើយចំនួន៥២០៧នាក់ ស្លាប់៧៥នាក់ និង១៦៣៩នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យ ហ៊ុន សែន វត្តស្វាយ វិទ្យាល័យក្រឡាញ់ វិទ្យាល័យចំណោះដឹងទូទៅ និងបច្ចេកទេសពួក និងវិទ្យាល័យដំដែក។ រដ្ឋបាលខេត្តសៀមរាប សូមជម្រាបជូនបងប្អូនប្រជាពលរដ្ឋ ដែលបានពាក់ព័ន្ធដោយផ្ទាល់ ឬដោយប្រយោល ជាមួយអ្នកវិជ្ជមានខាងលើ សូមរួសរាន់ធ្វើចត្តាឡីស័កតាមផ្ទះក្នុងក្រុមគ្រួសាររៀងៗខ្លួនឱ្យបានគ្រប់១៤ថ្ងៃ ដោយមិនត្រូវពាក់ព័ន្ធ និងប៉ះពាល់ជាមួយអ្នកដទៃជាដាច់ខាត ក្នុងករណីមិនអនុវត្តកាតព្វកិច្ចចត្តាឡីស័ក រដ្ឋបាលខេត្តនឹងចាត់វិធានការផ្លូវច្បាប់ចំពោះបុគ្គលទាំងឡាយណាដែលលើ្មសនឹងវិធានសុខាភិបាលនេះ។ ប្រសិនបើមានការប្រែប្រួលសុខភាព សូមផ្តល់ព័ត៌មានមកកាន់លេខទូរស័ព្ទ៖ ០១២ ៩៥៥ ៤៧៤/០៧៧ ៧៨៩ ០០៧ ដើម្បីក្រុមការងារចាត់វិធានការក្នុងការយកសំណាកធ្វើតេស្តស្រាវជ្រាវ៕ | 2021-08-21T22:47:00+07:00 | freshnewsasia.com | https://m.freshnewsasia.com/index.php/en/localnews/209966-2021-08-21-08-47-40.html |
8b5701be-dd00-40a2-a475-b0cc6bd47080 | រដ្ឋមន្ត្រីក្រសួងអភិវឌ្ឍន៍ជនបទ ប្រគល់ឧបករណ៍សម្រាប់ប្រើប្រាស់ដល់អ្នកជំងឺកូវីដ១៩ ដែលកំពុងសម្រាកព្យាបាលនៅមណ្ឌលព្យាបាល ខេត្តបន្ទាយមានជ័យ | លោកបណ្ឌិតសភាចារ្យ អ៊ុក រ៉ាប៊ុន រដ្ឋមន្ត្រីក្រសួងអភិវឌ្ឍន៍ជនបទ នៅថ្ងៃទី២១ ខែសីហា ឆ្នាំ២០២១នេះ បានផ្តល់ឧបករណ៍អនាម័យសម្រាប់ប្រើប្រាស់ដល់អ្នកជំងឺកូវីដ១៩ ដែលកំពុងសម្រាកព្យាបាល នៅក្នុងមណ្ឌល ខេត្តបន្ទាយមានជ័យ តាមរយៈលោក ជាយុទ្ធា រុណ ប្រធានមន្ទីរអភិវឌ្ឍនខេត្តបន្ទាយមានជ័យ។ សម្ភារទាំងនេះរួមមានទី១៖ ធុងលាងសម្អាតដៃមានចំណុះ ២៥លីត្រ មានចំនួន ១០០ធុង, ទី២៖ សាប៊ូដុំលាងសម្អាតដៃចំនួន៩,០៦០ដុំ ទី៣៖ សំឡីអនាម័យសម្រាប់ស្ត្រី មានចំនួន៤,៨០០ប្រអប់, ទី៤៖ ធុងដាក់សំណល់សំឡីអនាម័យមា ចំនួន២០ធុង, ទី៥៖ ធុងសំណល់វេជ្ជសាស្ត្រចំនួន៤០ធុង, ទី៦៖ ធុងសម្រាប់ជូតសម្អាតមានកង់ចំនួន៣០ធុង និងទី៧៖ ស្រោមដៃដៃ២០គូ។ ក្នុងនោះតាមរយៈប្រធានមន្ទីរអភិវឌ្ឍនខេត្តបន្ទាយមានជ័យ, លោក អ៊ុក រ៉ាប៊ុន កោតសរសើរ និងវាយតម្លៃខ្ពស់ ចំពោះការខិតខំប្រឹងប្រែងរបស់រដ្ឋបាលខេត្ត និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ និងមានការទទួលខុសត្រូវខ្ពស់ក្នុងការចូលរួមប្រយុទ្ធប្រឆាំងនឹងជំងឺកូវីដ១៩ ជាពិសេសខេត្តបានគ្រប់គ្រងអ្នកដែលមានការពាក់ព័ន្ធដោយផ្ទាល់ និងប្រយោលក្នុងព្រឹត្តិការណ៍សហគមន៍ ២០ កុម្ភៈ និងបានបញ្ជូនឱ្យពួកគាត់មកធ្វើចត្តាឡីស័ក និងព្យាបាល បានយ៉ាងល្អប្រសើរផងដែរ។ លោកបានលើកទឹកចិត្តដល់អាជ្ញាធរខេត្ត និងមន្ត្រីសុខាភិបាលត្រូវរួម សហការគ្នាឱ្យកាន់តែប្រសើរថែមទៀត ដើម្បីទប់ស្កាត់កុំឱ្យកើតមានការឆ្លងរីករាលដាលនៃជំងឺកូវីដ១៩នេះ បន្តទៀតដោយត្រូវបន្តផ្សព្វផ្សាយ ដល់ប្រជាពលរដ្ឋឱ្យយកចិត្តទុកដាក់ ក្នុងការអនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ពិសេសត្រូវរួមគ្នាអនុវត្តបានខ្ជាប់ខ្ជួនតាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ «៣កុំ និង៣ការពារ»។ ក្នុងនោះដែរលោក អ៊ុ រាត្រី បានបានថ្លែងអំណគុណដល់លោក អ៊ុក រ៉ាប៊ុន រដ្ឋមន្ត្រីក្រសួងអភិវឌ្ឍន៍ជនបទ ដែលបានផ្តល់ឧបករណ៍សម្រាប់ប្រើប្រាស់ដល់អ្នកជំងឺកូវីដ១៩ កំពុងសម្រាកព្យាបាលនៅក្នុងមណ្ឌលខេត្តបន្ទាយមានជ័យទាំងអស់។ អំណោយមនុស្សធម៌ទាំងអស់នេះ លោកប្រើប្រាស់ឱ្យចំទិសដៅនៅតាមមណ្ឌលព្យាបាលអ្នកកើតជំងឺកូវីដ១៩ ក្នុងខេត្តបន្ទាយមានជ័យ ទាំងអស់៕ | 2021-08-21T22:34:00+07:00 | freshnewsasia.com | https://m.freshnewsasia.com/index.php/en/localnews/209964-2021-08-21-08-34-05.html |
802b1027-b679-4c5b-b4ba-9f3b7206ea57 | អភិបាលខណ្ឌចំការមន ការអនុវត្តវិធានការ «៣កុំ និង៣ការពារ» នៅតែជាវិធានការចាំបាច់ ដើម្បីបញ្ជៀសការឆ្លងជំងឺកូវីដ១៩ ជាពិសេសមេរោគកូវីដ១៩ បំប្លែងថ្មី Delta | លោក ថេង សុថុល អភិបាលខណ្ឌ និងប្រធានអនុសាខាកាកបាទក្រហមកម្ពុជាខណ្ឌចំការមន បានលើកឡើងថា ការអនុវត្តវិធានការ «៣កុំ និង៣ការពារ» នៅតែជាវិធានការចាំបាច់ ដើម្បីបញ្ជៀសនូវការឆ្លងជំងឺកូវីដ១៩ ជាពិសេសមេរោគកូវីដ១៩ បំប្លែងថ្មី Delta ទោះបីអាជ្ញាធរបានបិទបញ្ចប់បម្រាមគោចរ និងវិធានការមួយចំនួនក៏ដោយ។ នេះជាការលើកឡើងបែបនេះ របស់លោក ថេង សុថុល បានធ្វើឡើងនៅក្នុងពិធីចែកអំណោយមនុស្សធម៌របស់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈអនុសាខាកាកបាទក្រហមខណ្ឌចំការមន ជូនប្រជាពលរដ្ឋខ្វះខាតសរុប ៣៣គ្រួសារ ដែលរស់នៅក្នុងសង្កាត់ផ្សារដើមថ្កូវ នៅព្រឹកថ្ងៃទី២១ ខែសីហា ឆ្នាំ២០២១ ដោយមានការចូលរួមពីលោក ព្រុំ សំខាន់ ប្រធានក្រុមប្រឹក្សាខណ្ឌ អភិបាលរង មន្ត្រីនៃរដ្ឋបាលខណ្ឌ ចៅសង្កាត់ផងដែរ។ នៅក្នុងឱកាសនេះ លោក ថេង សុថុល ក៏បាននាំមកនូវការផ្ដាំផ្ញើសួរសុខទុក្ខពីសំណាក់សម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ប្រធានកាកបាទក្រហមកម្ពុជា និងលោក ឃួង ស្រេង ប្រធានសាខាកាកបាទក្រហមរាជធានីភ្នំពេញ ជូនចំពោះប្រជាពលរដ្ឋយើង ដែលសម្ដេច តែងបានគិតគូរដល់បងប្អូន ដោយបានចាត់ឱ្យមន្ត្រីក្នុងមូលដ្ឋាន ចុះសួរសុខទុក្ខ និងនាំយកអំណោយមកចែកជូនបងប្អូននាពេលនេះ ដែលជាសក្ខីភាពមួយបញ្ជាក់ ឱ្យឃើញបេះដូងសប្បុរសធម៌ និងសេចក្តីស្រឡាញ់ ចេះចែករំលែក ជួយសង្គ្រោះដោយមិនប្រកាន់ពណ៌សប្បុរ ឬសាសនា និងនិន្នាការ នយោបាយណាមួយឡើយ ពោលគឺធ្វើឡើងដោយទឹកចិត្តអាណិតស្រាលាញ់ និងស្របតាមពាក្យថា ទីណាមានការលំបាក ទីនោះមានកាកបាទក្រហមកម្ពុជាជានិច្ច។ លោកអភិបាលខណ្ឌ ក៏បានសំណូមពរឱ្យចៅសង្កាត់ ក្នុងមូលដ្ឋានខណ្ឌ ត្រូវតែបម្រើសេវាកម្មលើលិខិតស្នាមរដ្ឋបាល ជូនប្រជាពលរដ្ឋ ព្រោះមិនមែនជាចៅហ្វាយនាយប្រជាពលរដ្ឋនោះទេ ប្រសិនបើប្រជាពលរដ្ឋត្រូវការបំពេញឯកសារ ឬលិខិតស្នាមផ្សេងៗ បើមករកមន្ត្រីខណ្ឌ-សង្កាត់ ហើយទទួលបានការប្រើសំដី ឬអាកប្បកិរិយាមិនសមរម្យមកលើប្រជាពលរដ្ឋ និងសូមប្រជាពលរដ្ឋ រាយការណ៍មកលោកភ្លាម ដើម្បីលោកមានវិធានការរដ្ឋបាលចំពោះមន្ត្រីនោះ។ លោក ថេង សុថុល ក៏បានបន្តអំពាវនាវឱ្យប្រជាពលរដ្ឋទាំងអស់ ។ លោក ស៊ុន សិទ្ឋី នាយករដ្ឋបាលខណ្ឌ បានអោយដឹងថា អំណោយដែលចែកជូនប្រជាពលរដ្ឋនាពេលនេះ ក្នុង១គ្រួសារទទួលបាន៖ អង្ករ ទឹកត្រី ទឹកស៊ីអ៊ីវ មី ម៉ាស និងថវិកាមួយចំនួនផងដែរ៕ | 2021-08-21T20:46:00+07:00 | freshnewsasia.com | https://m.freshnewsasia.com/index.php/en/localnews/209951-2021-08-21-06-46-48.html |
1108daa1-082f-4d5b-a9bb-4e8a7b364a98 | ខេត្តប៉ៃលិន បង្ហាញអត្តសញ្ញាណអ្នកជំងឺកូវីដ ចំនួន១១ករណី ជាពលករមកពីថៃ ដែលកំពុងធ្វើចត្តទ្បីស័កក្នុងមណ្ឌល | រដ្ឋបាលខេត្តប៉ៃលិន នៅថ្ងៃទី២០ ខែសីហា ឆ្នាំ២០២១នេះ បានប្រកាសពីការរកឃើញចំនួនអ្នកឆ្លង១១ករណី ជាពលករមកពីប្រទេសថៃ ដែលកំពុងធ្វើចត្តទ្បីស័កក្នុងមណ្ឌល ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅថ្ងៃទី២០ ខែ សីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-21T20:22:00+07:00 | freshnewsasia.com | https://m.freshnewsasia.com/index.php/en/localnews/209950-2021-08-21-06-22-08.html |
66728a78-bd58-4485-8f98-e2f48b50cf84 | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន ២៦នាក់ ជាសះស្បើយ ៦៨នាក់ និងស្លាប់ ២នាក់ | រដ្ឋបាលខេត្តកំពង់ចាម នៅថ្ងៃទី២១ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើតជំងឺកូវីដ១៩ ចំនួន ២៦នាក់បន្ថែមទៀត ជាសះស្បើយ ៦៨នាក់ និងស្លាប់ ២នាក់ មកពីស្រុកកងមាស ១នាក់ និងស្រុកព្រៃឈរ ១នាក់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ២៦នាក់ ក្នុងនោះ ក្រុងកំពង់ចាម ០១នាក់, ស្រុកកងមាស ០៣នាក់, ស្រុកចំការលើ ០៤នាក់, ស្រុកព្រៃឈរ ០១នាក់, ស្រុកស្ទឹងត្រង់ ១៦នាក់ និងមកពីខេត្តត្បូងឃ្មុំ ០១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅមន្ទីរពេទ្យបង្អែកដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-21T20:04:00+07:00 | freshnewsasia.com | https://m.freshnewsasia.com/index.php/en/localnews/209949-2021-08-21-06-04-40.html |
df15981e-d1d3-41e8-bd13-46e8996ce45b | កូវីដ១៩! រកឃើញអ្នកឆ្លងថ្មី ៤៩៣នាក់ទៀត ជាសះស្បើយ ៦៥៥នាក់ និងស្លាប់ ១៦នាក់ | No Content | 2021-08-21T19:40:00+07:00 | dap-news.com | https://dap-news.com/national/2021/08/21/178556/ |
860792e5-c7a7-47a8-bafe-44ac75e2d3a7 | អ្នកជំងឺកូវីដ ១៦នាក់ទៀតបានស្លាប់ និងឆ្លងថ្មីជិត ៥រយនាក់ | អ្នកស្លាប់ដោយសារជំងឺកូវីដ-១៩ កើនឡើងដល់ជិត ១ពាន់ ៨រយនាក់ (១.៧៧៨) ហើយ បន្ទាប់ពីអ្នកជំងឺ ១៦នាក់ទៀតបានស្លាប់។ ចំពោះករណីឆ្លងថ្មីវិញ មានជិត ៥រយនាក់ (៤៩៣) នៅថ្ងៃដដែលនេះ ក្នុងនោះជិត ២រយនាក់ (១៨៩) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី២១ សីហា កម្ពុជាមានអ្នកកើតជំងឺកូវីដ-១៩ ជិត ៩ ម៉ឺននាក់ (៨៨.៧៣៥) ក្នុងនោះ អ្នកជាសះស្បើយមានជាង ៨ម៉ឺន ៤ពាន់នាក់ (៨៤.៥០៦)។ ក្រសួងសុខាភិបាលប្រកាសថា គិតត្រឹមថ្ងៃទី ២០សីហា រដ្ឋាភិបាលចាក់វ៉ាក់សាំងជូនពលរដ្ឋបានជាង ៨លាន ៦សែននាក់ក្នុងចំណោមពលរដ្ឋដែលត្រូវចាក់វ៉ាក់សាំងសរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំដល់ ១៧ ឆ្នាំវិញ ក្រសួងបញ្ជាក់ថា មន្ត្រីសុខាភិបាលចាក់វ៉ាក់សាំងបានជាង ៨សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-21T19:10:43+07:00 | rfa.org | https://www.rfa.org/khmer/news/health/covid19-update-08212021080805.html |
6088a017-c8f1-415e-83a9-a75161e5fdf8 | បើមេឃស្រទុំ និងនៅក្រៅចន្លោះម៉ោងហានិភ័យ តើកាំរស្មី UV នៅតែផ្ដល់ផលប៉ះពាល់ ឬទេ? | កាលពីពេលថ្មីៗនេះ ក្រសួងធនធានទឹក និងឧត្តុនិយមបានប្រកាសថា ដោយយោងតាមការស្រាវជ្រាវរបស់អង្គការឧតុនិយមពិភពលោក WMO បានបង្ហាញឱ្យឃើញនៅតំបន់ឥណ្ឌូចិន ចាប់ពីថ្ងៃទី ១៨ ដល់ថ្ងៃទី ២៤ ខែសីហា ឆ្នាំ ២០២១នេះ នឹងទទួលរងឥទ្ធិពលកាំរស្មីព្រះអាទិត្យ UV មានសន្ទស្សន៍កើនឡើងដល់កម្រិត ១០ ដែលជាកម្រិតត្រូវមានការប្រុងប្រយ័ត្ននៅចន្លោះពីម៉ោង ១០ ព្រឹក ដល់ម៉ោង ០២ រសៀល ព្រោះនឹងបង្កឱ្យមានហានិភ័យ និងប៉ះពាល់ដល់សុខភាពរបស់មនុស្ស សត្វ និងរុក្ខជាតិជាខ្លាំង។ ជុំវិញផលប៉ះពាល់នៃកាំរស្មីព្រះអាទិត្យ UV (កាំរស្មីស្វាយអ៊ុលត្រា (Ultraviolet)) នេះ លោក នេត្រ ភក្ត្រា រដ្ឋលេខាធិការ និងជាអ្នកនាំពាក្យក្រសួងបរិស្ថាន បានមានប្រសាសន៍ប្រាប់ “កម្ពុជាថ្មី” ថា ដោយយោងតាមកម្រិតហានិភ័យនៃសន្ទស្សន៍កាំរស្មីព្រះអាទិត្យ UV របស់អង្គការសុខភាពពិភពលោក ការកើនឡើងសន្ទស្សន៍កាំរស្មីព្រះអាទិត្យ UV ចាប់ពីកម្រិត៦ឡើងទៅ នឹងបង្កឱ្យមានមានហានិភ័យខ្ពស់ នៅពេលស្ថិតនៅក្រោមពន្លឺព្រះអាទិត្យរយៈពេលយូរ នាំឱ្យប៉ះពាល់ដល់សុខភាពរបស់មនុស្ស ធ្វើឱ្យខូចខាតប្រព័ន្ធភាពស៊ាំជាដើម ពិសេសចំពោះមនុស្សចាស់ និងកុមារដែលនឹងធ្វើឱ្យមានការបះពាល់ដល់ការរីកលូតលាស់នៃប្រព័ន្ធរាងកាយ។ លោក នេត្រ ភក្ត្រា មានប្រសាសន៍ថា៖ “ជាងនេះទៅទៀត កំណើននៃសន្ទស្សន៍កាំរស្មី ព្រះអាទិត្យទាំងនោះ អាចបង្កផលប៉ះពាល់ដល់សុខភាពមនុស្ស សត្វ រុក្ខជាតិ និងសារពាង្គកាយសមុទ្រ។ ពិសេស ចំពោះមនុស្ស កំណើននៃសន្ទស្សន៍កាំរស្មីព្រះអាទិត្យអាចបណ្តាលឱ្យកើតជំងឺមហារីកស្បែក ជំងឺភ្នែកឡើងបាយ និងធ្វើឱ្យខូចប្រព័ន្ធការពារសារពាង្គកាយ និងធ្វើឱ្យទិន្នផលកសិកម្មមានការថយចុះផងដែរ”។ រដ្ឋលេខាធិការ ក្រសួងបរិស្ថានកម្ពុជាខាងលើនេះ លើកឡើងថា សន្ទស្សន៍កាំរស្មីយូវីពី ៦ ពីព្រះអាទិត្យ UV ឡើងទៅមានហានិភ័យខ្ពស់ និងមានឥទ្ធិពលខ្លាំងនៅចន្លោះ ចាប់ពីម៉ោង ១០:០០ នាទីព្រឹកដល់ម៉ោង ៤:០០ នាទីរសៀល ជាពេលវេលាដែលត្រូវប្រុងប្រយ័ត្ន ជាពិសេសនៅថ្ងៃដែលសន្ទស្សន៍កាំរស្មីព្រះអាទិត្យ UV ឡើងខ្ពស់ខ្លាំង។ លោក នេត្រ ភក្ត្រា មានប្រសាសន៍បន្តថា៖ “បើមេឃស្រទុំនៅចន្លោះម៉ោងកំណត់នោះ កាំរស្មីUV អាចកាត់បន្ថយឥទ្ធិពលរបស់វា ទៅតាមកម្រិតកាំរស្មីនៃពន្លឺព្រះអាទិត្យ”។ មន្ត្រីជាន់ខ្ពស់នៃក្រសួងបរិស្ថានរូបនេះ ផ្ដាំផ្ញើថា នៅពេលដែលកាំរស្មីព្រះអាទិត្យ UV ឡើងខ្លាំង នៅពេលយើងចាំបាច់ត្រូវចេញទៅខាងក្រៅ សូមព្យាយាមរកម្លប់ជ្រក ស្លៀកសំលៀកបំពាក់ការពារមានអាវដៃវែង និងខោជើងវែង រួមទាំងមួកការពារកម្ដៅថ្ងៃដែលមានហាមធំសម្រាប់ក្បាល និងមុខ ពាក់ស្រោមដៃដែលការពារកម្តៅថ្ងៃ និងពាក់វ៉ែនតាការពារកាំរស្មីយូវី។ គប្បីប្រើឡេការពារកម្តៅថ្ងៃដែលមានវិសាលភាពយ៉ាងតិច ៣០SPF++ ឬ ខ្ពស់ជាងនឹងជាការប្រសើរ និងត្រូវលាបរៀងរាល់ ២ ម៉ោងម្តង។ គួររំលឹកថា ថ្មីៗនេះខណៈកម្ពុជាកំពុងមានសន្ទស្សន៍កាំរស្មី យូវីកម្រិត១០ដែលជាកម្រិតខ្ពស់ខ្លាំង ក្រសួងបរិស្ថាន បានបង្ហាញសន្ទស្សន៍កាំរស្មី យូវី ពីកម្រិតហានិភ័យទាបដល់កម្រិតខ្ពស់ខ្លាំងណាស់ដើម្បីឱ្យប្រជាពលរដ្ឋចេះការពារសុខភាព។ សន្ទស្សន៍កាំរស្មីយូវី ពី ០ ទៅ ២ ពណ៌ក្រាហ្វិក បៃតង ជាកម្រិតហានិភ័យ ទាប។ បើសន្ទស្សន៍កាំរស្មីយូវី ពី ៣ ទៅ ៥ ពណ៌ក្រាហ្វិក លឿង ជាកម្រិតហានិភ័យ មធ្យម។ បើសន្ទស្សន៍កាំរស្មីយូវី ពី ៦ ទៅ ៧ ពណ៌ក្រាហ្វិក លឿងទុំ ជាកម្រិតហានិភ័យ ខ្ពស់។ បើសន្ទស្សន៍កាំរស្មីយូវី ពី ៨ ទៅ ១០ ពណ៌ក្រាហ្វិក ក្រហម ជាកម្រិតហានិភ័យ ខ្ពស់ខ្លាំង។ បើសន្ទស្សន៍កាំរស្មីយូវី ពី ១១ឡើងទៅ ពណ៌ក្រាហ្វិក ស្វាយ ជាកម្រិតហានិភ័យ ខ្ពស់ខ្លាំងណាស់៕ អត្ថបទ៖ ច័ន្ទ វីរៈ | 2021-08-21T19:04:00+07:00 | kampucheathmey.com | https://www.kampucheathmey.com/health/184856 |
4a0c39e7-9619-4d5d-9cbc-521be4995a76 | លោកជំទាវកិត្តិសង្គហបណ្ឌិត ម៉ែន សំអន នៅតែស្នើឲ្យអាជ្ញាធរគ្រប់លំដាប់ថ្នាក់ ត្រូវបង្កើនការប្រុងប្រយ័ត្នចំពោះការរាតត្បាតកូវីដ-១៩ | ខេត្តស្វាយរៀង ៖ ផ្លែមៀន ១០តោន ដែលបានបញ្ជូនទៅដល់រដ្ឋបាលខេត្តស្វាយរៀង រួចរាល់នោះ, នាព្រឹកថ្ងៃទី២១ ខែសីហា ឆ្នាំ២០២១ ត្រូវបាន លោកជំទាវកិត្តិសង្គហបណ្ឌិត ម៉ែន សំអន អញ្ជើញប្រគល់ផ្ទាល់ដៃ ដល់រដ្ឋបាលខេត្តស្វាយរៀង ដើម្បីចែករំលែកដល់សកម្មជនជួរមុខ ប្រជាពលរដ្ឋជាប់ធ្វើចត្តាឡីស័ក ព្រមទាំងអ្នកកំពុងព្យាបាលជំងឺកូវីដ-១៩ ទទួលទានដោយឥតគិតថ្លៃ, ហើយថា យើងត្រូវតែប្រុងប្រយ័ត្នខ្ពស់ ចំពោះការឆ្លងរាលដាលនៃជំងឺកូវីដ-១៩។ លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្រ្តី រដ្ឋមន្រ្តីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តស្វាយរៀង បានមានប្រសាសន៍ថា ការទិញផ្លែមៀននេះ គឺជាការចូលរួមជាមួយ រាជរដ្ឋាភិបាល ក្រោមការដឹកនាំរបស់ សម្ដេចតេជោ ហ៊ុន សែន ដែលកាលពីថ្ងៃទី១៧ ខែសីហា ឆ្នាំ២០២១ បានបញ្ជាឱ្យ នាយឧត្តមសេនីយ៍កិត្តិបណ្ឌិត ហ៉ីង ប៊ុនហៀង អគ្គមេបញ្ជាការរង នៃកងយោធពលខេមរភូមិន្ទ និងជានាយករងខុទ្ទកាល័យ សម្តេចតេជោ ហ៊ុន សែន ចុះទៅប្រមូលទិញផ្លែមៀន និងតាង៉ែន របស់ កសិករនៅតាមបណ្ដាខេត្តជាប់ព្រំដែនកម្ពុជា-ថៃ ដែលជាប់គាំងក្នុងការនាំចេញទៅក្រៅប្រទេស ឬក៏កំពុងជួបបញ្ហាទីផ្សារ ដើម្បីដោះស្រាយបន្ទុកធ្ងន់ធ្ងរនេះជូនប្រជាកសិករ។ សូមបញ្ជាក់ថា ផ្លែមៀនចំនួន ១០តោននេះ ត្រូវបានប្រគល់ជូនដល់ ក្រុង-ស្រុកទាំង៨ មន្ទីរពេទ្យខេត្តស្វាយរៀង កងម្លាំងទាំង៣ប្រភេទ និងមន្ទីរនានាជុំវិញ ខេត្តស្វាយរៀង មណ្ឌលធ្វើចត្តាឡីស័កនិងមណ្ឌលព្យាបាលអ្នកជំងឺកូវីដ-១៩។ ជាមួយនឹងការចែករំលែកផ្លែមៀនផ្ទាល់នេះ លោកជំទាវកិត្តិសង្គហបណ្ឌិត ឧបនាយករដ្ឋមន្រ្តី បានលើកឡើងពីស្ថានភាពជំងឺកូវីដ-១៩ ថា បើទោះបីស្ថានភាពនៃរាតត្បាតជំងឺកូវីដ-១៩ក្នុងរយៈពេលចុងក្រោយនេះ បានធ្លាក់ចុះគួរឲ្យកត់សម្គាល់យ៉ាងណាក៏ដោយ តែយើងនៅតែស្នើឲ្យអាជ្ញាធរគ្រប់លំដាប់ថ្នាក់ក្នុងខេត្តស្វាយរៀង ត្រូវបង្កើនការប្រុងប្រយ័ត្ន និងចូលរួមអនុវត្តតាមវិធានការរបស់ ក្រសួងសុខាភិបាល និងវិធានការរបស់ រាជរដ្ឋាភិបាល «៣ការពារ និង៣កុំ» ឲ្យបានខ្ជាប់ខ្ជួន មានប្រសិទ្ធិភាពខ្ពស់៕ រក្សាសិទ្ធិដោយ៖ពិសិដ្ឋ CEN | 2021-08-21T18:53:18+07:00 | cen.com.kh | https://cen.com.kh/archives/377306.html |
cd1e469b-1f85-40c4-9622-8269f9674f75 | BREAKING: សហរដ្ឋអាមេរិក៖ មនុស្សជាង ១៥០,០០០នាក់ឆ្លងកូវីដ-១៩ និងអ្នកជំងឺ ១,០៥៩នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៥១,១០៨នាក់ទៀតបានឆ្លងជំងឺ COVID-19 ខណៈអ្នកជំងឺ ១,០៥៩នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី២០ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៨,៣៩៨,៥៩៦ករណី ក្នុងនោះមានអ្នកស្លាប់សរុបចំនួន ៦៤៤,២៨១នាក់ និងជាសះស្បើយឡើងសរុប ៣០.៤៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ចំពោះមុខការកើនឡើងនៃករណីឆ្លង និងស្លាប់ដោយសារជំងឺ COVID-19 ឡើងវិញនៅទូទាំងសហរដ្ឋអាមេរិក ការចាក់វ៉ាក់សាំងដូសជំរុញ ឬដូសទី ៣ ត្រូវបានអនុម័តដោយរដ្ឋបាលលោក ចូ បៃដិន បើទោះបីជាមានសំនួរជាច្រើន ត្រូវបានចោទឡើង អំពីភាពចាំបាច់នៃការធ្វើបែបនេះក៏ដោយ។ គួរបញ្ជាក់ថា គិតត្រឹមថ្ងៃទី២០ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៦០លានដូស ក្នុងនោះប្រជាជន ១៩៩.៨៨លាននាក់ (៦០.៩% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦៩.៦លាននាក់ទៀត (៥១.៧%) បានទទួលការចាក់គ្រប់ដូស ឬ ២ដូស៕ | 2021-08-21T18:48:00+07:00 | freshnewsasia.com | https://m.freshnewsasia.com/index.php/en/internationalnews/209942-2021-08-21-04-48-14.html |
601dab52-a7b2-47a5-bb14-3718d83100be | ចាប់ផ្តើមពីមានការឆ្លងរាលដាលជំងឺកូវីដ-១៩ ខេត្តបាត់ដំបង មានអ្នកជំងឺកូវីដស្លាប់ ៦៥នាក់ | ខេត្តបាត់ដំបង ៖ រដ្ឋបាលខេត្តបាត់ដំបង សូមជម្រាបជូនដំណឹងដល់បងប្អូនប្រជាពលរដ្ឋ និងសាធារណជនទាំង អស់ឱ្យបានជ្រាបថា៖ នៅថ្ងៃទី២១ ខែសីហា ឆ្នាំ២០២១ បានរកឃើញអ្នកជំងឺកូវីដ-១៩ ចំនួន ៩៨នាក់ ជាអ្នកពាក់ព័ន្ធជាមួយព្រឹត្តិការណ៍ ២០ កុម្ភៈ ចំនួន ៧០នាក់ ជាពលករមកពីប្រទេសថៃ ២៨នាក់ ករណីព្យាបាល ជាសះស្បើយចំនួន ១៥៤នាក់ និងករណីស្លាប់ ២នាក់ ។ ចាប់ផ្តើមពីមានការឆ្លងរាលដាលជំងឺកូវីដ-១៩ ខេត្តបាត់ដំបងមានអ្នកជំងឺកូវីដ-១៩ចំនួន ៥.២០៥នាក់ បានព្យាបាលជាសះស្បើយ ៤.១៨៩នាក់ ករណីស្លាប់ ៦៥នាក់ និងកំពុងសំរាកព្យាបាលនៅតាមមន្ទីរពេទ្យបង្អែក និងមណ្ឌលព្យាបាលនានា ក្នុងខេត្តបាត់ដំបង ៩៥១នាក់ ៕ រក្សាសិទ្ធិដោយ៖បញ្ញាស័ក្តិ | 2021-08-21T18:42:57+07:00 | cen.com.kh | https://cen.com.kh/archives/377292.html |
cb243a2c-1b56-4e35-840e-d8a33ee2c23a | រដ្ឋបាលខេត្ដកោះកុង បើកឱ្យដំណើរការផ្សារដងទង់ នៅក្រុងខេមរភូមិន្ទឡើងវិញ ក្រោយបិទមួយរយៈដោយសារជំងឺកូវីដ១៩ | រដ្ឋបាលខេត្ដកោះកុង បានចេញសេចក្តីសម្រេចអនុញ្ញាតឱ្យបើកដំណើរការជាផ្លូវការឡើងវិញ ទីតាំងផ្សារដងទង់ នៅសង្កាត់ដងទង់ ក្រុងខេមរភូមិន្ទ ខេត្ដកោះកុង ចាប់ពីថ្ងៃទី២០ ខែសីហា ឆ្នាំ២០២១ តទៅ។ នេះតាមសេចក្តីសម្រេចរបស់រដ្ឋបាលខេត្តកោះកុង ដែលបណ្តាញព័ត៌មាន Fresh News ទទួលបាននៅថ្ងៃទី២១ ខែសីហា ឆ្នាំ២០២១នេះ៕ | 2021-08-21T18:41:00+07:00 | freshnewsasia.com | https://m.freshnewsasia.com/index.php/en/localnews/209940-2021-08-21-04-41-59.html |
a7ae5630-cb7c-41e1-a0da-23b20b115e63 | ថៃរកឃើញអ្នកឆ្លងកូវីដ-១៩ ចំនួន ២០,៥៧១នាក់ និងអ្នកជំងឺ ២៦១នាក់ស្លាប់ ក្នុងរបាយការណ៍ថ្ងៃសៅរ៍នេះ | ក្រសួងសុខាភិបាលថៃ នៅថ្ងៃសៅរ៍ ទី២១ ខែសីហា ឆ្នាំ២០២១នេះ បានរាយការណ៍ពីការរកឃើញករណីឆ្លងជំងឺ COVID-19 ថ្មីៗរហូតដល់ចំនួន ២០,៥៧១ករណីបន្ថែមទៀត ក្នុងរយៈពេល ២៤ម៉ោងចុងក្រោយនេះ។ នេះបើតាមការចេញផ្សាយដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ ក្នុងចំណោមករណីឆ្លងថ្មីៗខាងលើនេះ មាន២០,៣៣៦ករណី ត្រូវបានរកឃើញនៅលើប្រជាជនថៃទូទៅ និង២៣៥ករណីទៀត ត្រូវបានរកឃើញនៅលើអ្នកទោសតាមពន្ធនាគារ។ ក្រៅពីការរកឃើញករណីឆ្លងថ្មីៗខាងលើនេះ អ្នកជំងឺចំនួន ២៦១នាក់បន្ថែមទៀតក៏ត្រូវបានរាយការណ៍ថាស្លាប់ផងដែរ ក្នុងរយៈពេល ២៤ម៉ោងចុងក្រោយដូចគ្នា។ ដោយឡែកអ្នកជំងឺចំនួន ២៣,១៥៩នាក់ផ្សេងទៀត ទើបតែត្រូវបានអនុញ្ញាតឱ្យចាកចេញពីមន្ទីរពេទ្យ ក្រោយជាសះស្បើយ។ គួរបញ្ជាក់ថា រហូតមកទល់ពេលនេះ ប្រទេសថៃបានកត់ត្រានូវករណីឆ្លងសរុប នៅទូទាំងប្រទេសចំនួន ១,០៣០,២៨១ករណី ក្នុងនោះមានអ្នកស្លាប់ ៩,០៨៧នាក់ និងអ្នកជាសះស្បើយឡើងវិញ ៨១៨,៩៦៤នាក់៕ | 2021-08-21T18:27:00+07:00 | freshnewsasia.com | https://m.freshnewsasia.com/index.php/en/internationalnews/209936-2021-08-21-04-27-59.html |
dc92c575-c70b-42d1-bbdc-180151a38105 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ២១៥ករណី ជាពលករមកពីថៃ | បន្ទាយមានជ័យ៖ រដ្ឋបាលខេត្តបន្ទាយមានជ័យ នៅថ្ងៃទី២១ ខែសីហា ឆ្នាំ២០២១ បានប្រកាសពីការរកឃើញចំនួនអ្នកឆ្លង ២១៥ករណី ។ រដ្ឋបាលខេត្ត បានឲ្យដឹងថា អ្នកជំងឺកូវីដ១៩ ទាំង ២១៥ករណី ជាពលករមកពីថៃ ដែលកំពុងធ្វើចត្តាទ្បីស័ក ហើយក្នុងនោះ រដ្ឋបាលខេត្តក៏បញ្ជក់ថា មានអ្នកជាសះស្បើយ ២០០នាក់៕រក្សាសិទ្ធិដោយ៖បញ្ញាស័ក្តិ | 2021-08-21T17:45:59+07:00 | cen.com.kh | https://cen.com.kh/archives/377266.html |
8718d4cf-b7f6-448f-b853-0ecb6260da6e | រដ្ឋបាលខណ្ឌសែនសុខ ជូនដំណឹងដល់មាតាបិតា ឱ្យនាំបុត្រធីតា មកទទួលវ៉ាក់សាំងបង្ការជំងឺកូវីដ១៩ «ដូសទី២» ចាប់ពីថ្ងៃទី២២ ខែសីហា | លោក ម៉ូវ ម៉ានិត អភិបាលខណ្ឌសែនសុខ សូមជម្រាបជូនដំណឹងដល់ មាតាបិតា និងអាណាព្យាបាល ទាំងអស់ ក្នុងមូលដ្ឋានខណ្ឌសែនសុខ មេត្តានាំបុត្រធីតារបស់ខ្លួនមកទទួលការចាក់វ៉ាក់សាំងបង្ការជំងឺកូវីដ១៩ «ដូសទី២» នៅតាមមណ្ឌលសុខភាព ចាប់ពីថ្ងៃទី២២ ខែសីហា ឆ្នាំ២០២១តទៅ ក្រោយពីកុមារ និងយុវវ័យចាប់ពីអាយុ១២ឆ្នាំ ដល់ក្រោម១៨ឆ្នាំ បានទទួលការចាក់វ៉ាក់សាំងបង្ការជំងឺកូវីដ១៩ «ដូសទី១» រួចរាល់ហើយ កាលពីថ្ងៃទី០១ ខែសីហា ២០២១។ ជាមួយការជូនដំណឹងនេះ លោកអភិបាលខណ្ឌសែនសុខ សូមជម្រាបជូនដល់ មាតាបិតា និងអាណាព្យាបាល ទាំងអស់ថា ត្រូវតមគ្រឿងសមុទ្រ គ្រឿងហិរ (ម្ទេស) កុំលើកធ្ងន់រយៈពេល១សប្តាហ៌ ហើយនៅចំណុចត្រង់មុខម្ចុលដែចាក់ថ្នាំ សូមកុំឱ្យត្រូវទឹក១២ម៉ោង កុំប៉ះពាល់ ឬសង្កត់ឈ្លី ពិសេសត្រូវហូបទឹកឱ្យបានច្រើន សម្រាក និងបរិភោគអាហារឱ្យបានគ្រប់គ្រាន់ ដើម្បីឱ្យវ៉ាក់សាំងមានប្រសិទ្ធភាពល្អ បន្ទាប់ពីបុត្រធីតា ជាកុមារ និងយុវវ័យ ចាប់ពីអាយុ១២ឆ្នាំ ដល់ក្រោម១៨ឆ្នាំ ដែលបានទទួលការចាក់វ៉ាក់សាំងបង្ការជំងឺកូវីដ១៩ «ដូសទី១» ក៏ដូចជា «ដូសទី២» រួចរាល់ហើយ៕ | 2021-08-21T16:39:00+07:00 | freshnewsasia.com | https://m.freshnewsasia.com/index.php/en/localnews/209927-2021-08-21-02-39-55.html |
bd5a2593-613c-468c-8fe7-b1573df10ece | ក្រសួងសុខាភិបាល អនុញ្ញាតឱ្យមន្ទីរពហុព្យាបាលច្បារអំពៅ ផ្តល់សេវាថែទាំ និងព្យាបាលអ្នកជំងឺកូវីដ១៩ | ក្រសួងសុខាភិបាល បានអនុញ្ញាតឱ្យមន្ទីរពហុព្យាបាលច្បារអំពៅ ដែលជាមន្ទីរពេទ្យឯកជនទទួល និងផ្តល់សេវា ថែទាំ និងព្យាបាលអ្នកជំងឺវិជ្ជមានកូវីដ១៩។ មន្ទីរពេទ្យឯកជនមួយនេះ មានក្រុមគ្រូពេទ្យ ដែលមានបទពិសោធន៍ និងជំនាញច្បាស់លាស់ក្នុងការព្យាបាលជំងឺកូវីដ១៩ រួមទាំងមានផ្តល់សេវា វះកាត់ និងសម្រាលកូន អ្នកវិជ្ជមានកូវីដ១៩ផងដែរ។ ក្រៅពីនោះ មន្ទីរពហុព្យាបាលច្បារអំពៅ ជាមមន្ទីរពេទ្យស្ដង់ដារ ទាំងការព្យាបាល ថែទាំ និងទីតាំងធំទូលាយ បរិយាកាសល្អបរិសុទ្ធ ល្អសម្រាប់ការធ្វើលំហាត់ប្រាណ និងបន្ទប់សម្រាកព្យាបាលទំនើបស្អាត មានផាសុកភាពអំណោយផលក្នុងបម្រើសេវាព្យាបាលអ្នកជំងឺកូវីដ១៩។ ទំនាក់ទំនង សួរព័ត៌មានបន្ថែម តាមតេលេក្រាម៖ 077 50 50 30, 078 76 50 50, 087 720 720 ឬអសយដ្ឋាន អគារលេខ 40 ABC ផ្លូវជាតិលេខ1 សង្កាត់ច្បារអំពៅ1 ខណ្ឌច្បារអំពៅ រាជធានីភ្នំពេញ៕ | 2021-08-21T16:36:00+07:00 | freshnewsasia.com | https://m.freshnewsasia.com/index.php/en/localnews/209926-2021-08-21-02-36-11.html |
5d924b63-5ced-4e2f-947d-cd6bb7746845 | ខេត្តព្រៃវែង បន្តរកឃើញអ្នកឆ្លងជំងឺកូវីដចំនួន៣០នាក់, អ្នកជាសះស្បើយ៣៥នាក់ និងស្លាប់១នាក់ | រដ្ឋបាលខេត្តព្រៃវែង បានប្រកាសរកឃើញករណីអ្នកវិជ្ជមានកូវីដ-១៩ថ្មី ចំនួន៣០នាក់, អ្នកជាសះស្បើយចំនួន៣៥នាក់ និងស្លាប់ ចំនួន១នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២១ ខែសីហានេះ។ បច្ចុប្បន្នអ្នកវិជ្ជមានជំងឺកូវីដ១៩ ទាំងជំងឺទាំង៣០នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-21T15:17:00+07:00 | freshnewsasia.com | https://m.freshnewsasia.com/index.php/en/localnews/209918-2021-08-21-01-17-54.html |
8f1dc92f-72cb-4572-9c02-9a23edc3e3a5 | ក្រសួងសុខាភិបាល ណែនាំដល់អភិបាលរាជធានី-ខេត្តពីគោលការណ៍ និងបែបបទនៃការជ្រើសរើសមន្ត្រីកិច្ចសន្យា និងបុគ្គលិកស្ម័គ្រចិត្ត ចូលបម្រើការងារប្រយុទ្ធនឹងជំងឺកូវីដ១៩ | លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានផ្ញើលិខិតមួយច្បាប់ជូនដល់អភិបាលរាជធានី-ខេត្ត ដើម្បីណែនាំអំពី គោលការណ៍ និងបែបបទនៃការជ្រើសរើសមន្ត្រីកិច្ចសន្យា និងបុគ្គលិកស្ម័គ្រចិត្ត ចូលបម្រើការងារប្រយុទ្ធនឹងជំងឺកូវីដ១៩ ដែលប្រើប្រាស់ថវិកាហិរញ្ញប្បទាន និងថវិកាប្រយុទ្ធនឹងជំងឺកូវីដ១៩។ លិខិតរបស់លោក ម៉ម ប៊ុនហេង ដែលបណ្តាញព័ត៌មាន Fresh News ទទួលបាននៅថ្ងៃទី២១ ខែសីហានេះបញ្ជាក់ថា ការជ្រើសរើសមន្ត្រីកិច្ចសន្យា និងបុគ្គលិកស្ម័គ្រចិត្តបម្រើការងារប្រយុទ្ធនឹងជំងឺកូវីដ-១៩ ត្រូវអនុវត្តតាមគោលការណ៍ការជ្រើសរើស ផ្អែកតាមតម្រូវការការងារចាំបាច់របស់អង្គភាព ដើម្បីបំពេញកង្វះខាតបុគ្គលិក និងគោលការណ៍ស្ម័គ្រចិត្តរបស់សាមីជន ដោយទទួលបាននូវរបបឧបត្ថម្ភផ្សេងៗ តាមគោលការណ៍កំណត់របស់រាជរដ្ឋាភិបាល ក៏ដូចជារបស់អង្គភាព នៅក្នុងអំឡុងពេលកំពុងបំពេញការងារ និងមិនទាមទារនូវអត្ថប្រយោជន៍ផ្សេងៗ ដែលមិនមានក្នុងគោលការណ៍ ដែលបានកំណត់ឡើយ។ ពាក្យសុំចូលបម្រើការងារ ប្រវត្តិរូបសង្ខេប កិច្ចសន្យាការងារ លិខិតបង្គាប់ការឱ្យចូលបម្រើការងារ៕ | 2021-08-21T14:11:00+07:00 | freshnewsasia.com | https://m.freshnewsasia.com/index.php/en/localnews/209914-2021-08-21-00-11-06.html |
2c19153a-861b-4358-9c43-de6c5bf32fa6 | អ្នកជំងឺកូវីដ ១៦នាក់ទៀតបានស្លាប់ និងឆ្លងថ្មីជិត ៥រយនាក់ | អ្នកស្លាប់ដោយសារជំងឺកូវីដ-១៩ កើនឡើងដល់ ១.៧៧៨នាក់ ហើយ បន្ទាប់ពីអ្នកជំងឺ ១៦នាក់ទៀតបានស្លាប់។ ចំពោះករណីឆ្លងថ្មីវិញ មាន ៤៩៣នាក់ នៅថ្ងៃដដែលនេះ ក្នុងនោះ ១៨៩នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ២០សីហា កម្ពុជាមានអ្នកកើតជំងឺកូវីដ-១៩ ជិត ៩ម៉ឺននាក់ (៨៨.៧៣៥) ក្នុងនោះ អ្នកជាសះស្បើយមានជិត ៨ម៉ឺន ៤ពាន់នាក់ (៨៤.៥០៦)។ ក្រសួងសុខាភិបាលប្រកាសថា គិតត្រឹមថ្ងៃទី២០ សីហា រដ្ឋាភិបាលចាក់វ៉ាក់សាំងជូនពលរដ្ឋបានជាង ៩លាន ៥សែននាក់ក្នុងចំណោមពលរដ្ឋដែលត្រូវចាក់វ៉ាក់សាំងសរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំដល់ ១៧ ឆ្នាំវិញ ក្រសួងបញ្ជាក់ថា មន្ត្រីសុខាភិបាលចាក់វ៉ាក់សាំងបានជាង ៨សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-21T13:59:28+07:00 | rfa.org | https://www.rfa.org/khmer/news/health/cambodia-reports-16-new-deaths-and-493-tested-positive-covid-19-on-august-21-08212021025917.html |
3afd20ff-b44f-488e-84ed-d97c83684e53 | ក្រសួងសុខាភិបាល រកឃេីញករណីជំងឺកូវីដ-១៩ សរុបចំនួន ៤៩៣នាក់ ជាសះស្បេីយ ៦៥៥នាក់ និង ស្លាប់ថ្មី ១៦នាក់ | ភ្នំពេញ ៖ ក្រសួងសុខាភិបាល បានឲ្យដឹងថា រហូតដល់ ថ្ងៃទី ២១ សីហា ២០២១ យេីងរកឃេីញករណីជំងឺកូវីដ-១៩ សរុបចំនួន ៤៩៣នាក់ (ឆ្លងសហគមន៌: ៣០៤ និងនាំចូល: ១៨៩) និងមានជាសះស្បេីយ ៦៥៥នាក់ ។ ដូច្នេះចំនួនករណីជំងឺកូវីដ-១៩សរុបកេីន ៨៨៧៣៥នាក់និងចំនួនជាសះស្បេីយសរុបកេីន ៨៤៥០៦នាក់និង ស្លាប់ថ្មី ១៦នាក់ សរុបស្លាប់ ១៧៧៨នាក់ ។ សូមបន្តអនុវត្តន៌: ៣កុំ ៣ការពារ និងចាក់វ៉ាក់សាំងការពារ ៕ រក្សាសិទ្ធិដោយ៖បញ្ញាស័ក្តិ | 2021-08-21T13:17:55+07:00 | cen.com.kh | https://cen.com.kh/archives/377180.html |
08798719-8bc5-475c-88f3-90ab6b07e90f | ២១ថ្ងៃ : ឃាត់ខ្លួនមនុស្ស ៣៥.២៣១នាក់ និងបញ្ជូនទៅតុលាការ ៩៥នាក់ ល្មើសវិធានការទប់ស្កាត់ការរីករាលដាលនៃជំងឺកូវីដ-១៩ | ភ្នំពេញ ៖ លោក គឹម សន្តិភាព រដ្ឋលេខាធិការក្រសួងយុត្តិធម៌ និងជាអ្នកនាំពាក្យគណៈកម្មការអន្តរក្រសួងដើម្បីប្រយុទ្ធនឹងជំងឹកូវីដ-១៩ នៅព្រឹកថ្ងៃទី២១ ខែសីហា ឆ្នាំ២០២១ បានបង្ហាញអំពីលទ្ធផលកិច្ចប្រតិបត្តិការរបស់អនុគណៈ កម្មការដឹកនាំការអនុវត្តច្បាប់នៃគណៈកម្មការអន្តរក្រសួងដើម្បី ប្រយុទ្ធនឹងជំងឺកូវីដ-១៩ ក្នុងរយៈពេល២១ថ្ងៃ នៃការអនុវត្តយុទ្ធនាការពង្រឹងវិធានការប្រយុទ្ធ និងទប់ស្កាត់ការរីករាលដាលនៃជំងឺកូវីដ-១៩ ទូទាំងប្រទេស គិតចាប់ពីថ្ងៃទី ២៩ ខែ កក្កដា ដល់ត្រឹមថ្ងៃទី ១៩ ខែសីហា ឆ្នាំ២០២១ ។ លោក គឹម សន្តិភាព បានឲ្យដឹងថា លទ្ធផលកិច្ចប្រតិបត្តិការរបស់អនុគណៈ កម្មការដឹកនាំការអនុវត្តច្បាប់ នៃគណៈកម្មការអន្តរក្រសួងដើម្បី ប្រយុទ្ធនឹងជំងឺកូវីដ-១៩ ក្នុងរយៈពេល២១ថ្ងៃ គឺចុះផ្សព្វផ្សាយអប់រំអំពីច្បាប់លិខិតបទដ្ឋានគតិយុត្តពាក់ព័ន្ធជូនប្រជាពលរដ្ឋ សរុបបានចំនួន ២២.៤៦៤ទីតាំង ។ បង្ក្រាបរាល់សកម្មភាពល្មើសវិធានការសរុបរួមមាន ៖ ករណីល្មើស ៖ ១៧.៩៩៧ករណី ឃាត់ខ្លួនមនុស្ស ៣៥.២៣១នាក់ ក្នុងនោះជនបរទេស ២១៩នាក់ ក្នុងនោះអនុវត្តវិធានការអប់រំចំនួន ៣៣.៨៤៤នាក់ អនុវត្តវិធានការពិន័យ ១.២៩២នាក់, និងបញ្ជូនទៅតុលាការ ៩៥នាក់(ជនបរទេសម្នាក់)។ ឃាត់យាន៖ រថយន្ត ៥.៩៨១គ្រឿង, ម៉ូតូ ៩.២៦១គ្រឿង ថវិកាពិន័យ ៧២២.៨០០.០០០រៀល បិទទីតាំងអាជីវកម្ម ៥ទីតាំង ៕ រក្សាសិទ្ធិដោយ ៖ ចេស្តារ | 2021-08-21T11:41:10+07:00 | cen.com.kh | https://cen.com.kh/archives/377149.html |
d8a0453d-8b09-479f-bd37-0f71181741e8 | អស់បារម្ភ ! មន្រ្តីជំនាញ ៖ ជំងឺដុំពកស្បែកគោ ក្របី អាចព្យាបាលជាសះស្បើយ | នៅប៉ុន្មានថ្ងៃចុងក្រោយនេះ សត្វគោ ក្របី របស់ប្រជាពលរដ្ឋជាច្រើននៅក្នុងខេត្តសៀមរាប និងនៅតាមបណ្តាខេត្តផ្សេងៗទៀត បានកើតជំងឺដុំពកស្បែក គួរព្រួយបារម្ភ និងធ្វើឱ្យសត្វគោ ក្របី របស់ប្រជាពលរដ្ឋងាប់ច្រើនធ្វើឱ្យប៉ះពាល់ជីវភាពរបស់ពួកគាត់។ ពាក់ព័ន្ធបញ្ហានេះ លោក ព្រំ វិច ប្រធានការិយាល័យផលិតកម្ម និងបសុព្យាបាល នៃមន្ទីរកសិកម្ម រុក្ខាប្រមាញ់ និងនេសាទខេត្តសៀមរាប បានដឹងថា ជំងឺដុំពកស្បែកគោ ក្របី នេះ គឺអាចព្យាបាលជាសះស្បើយ និងអាត្រាងាប់មានចំនួនតិច ប្រសិនម្ចាស់សត្វបានមើលថែបានល្អ។ វិធីនៃការព្យាបាល គឺការពាទប់ស្កាត់ជំងឺឱកាសនិយម និងដំបៅរលួយ ករណីសត្វក្តៅខ្លួន អាចប្រើពពួកថ្នាំបញ្ចុះកំដៅ ជាៈPracetamole អាចប្រើពពួក Dexametasone, Amoxiciline, Chlorazone, Bactrim ករណីមានដំបៅប្រើថ្នាំខៀវ (Methylen blu) និង Negazun។ លោក បានបន្តថា គិតចាប់ពីថ្ងៃទី២៨ ខែឧសភា ដល់ថ្ងៃទី ០៩ ខែសីហា ឆ្នាំ២០២១ សភាពជំងឺដុំពកស្បែកគោនៅក្នុងខេត្តសៀមរាបមានកើតឡើងរប៉េះរប៉ោះ នៅតាមតំបន់មួយចំនួនក្នុងខេត្តសៀមរាប ដែលមានសត្វឈឺសរុប៦៨៣ក្បាល ព្យាបាលជា ចំនួន៦៦៧ក្បាល កំពុងព្យាបាលចំនួន៤៧ក្បាល និងងាប់ចំនួន០៦ក្បាល។ មន្ត្រីបសុពេទ្យ អគ្គនាយកដ្ឋាន-ខេត្ត-ស្រុក-ភ្នាក់ងារសុខភាពសត្វភូមិ សហកាការជាមួយអាជ្ញាធរមូលដ្ឋានបានចុះធ្វើការផ្សព្វផ្សាយពីវិធានការការពារ អនាម័យទប់ស្កាត់ការឆ្លងរាលដាលជំងឺដល់កសិករម្ចាស់សត្វចំនួន ១ ២០០ គ្រួសារ និងបានចុះបាញ់ថ្នាំសម្លាប់មេរោគតាមទ្រុងចិញ្ចឹមសត្វបានជាច្រើនកន្លែង និងផ្តល់បសុឱសថ សម្ភារ បរិក្ខារ បសុពេទ្យដល់ភ្នាក់ងារសុខភាពសត្វភូមិតាមបណ្តាស្រុកសម្រាប់ជួយដល់ប្រជាពលរដ្ឋផងដែរ។ ជាមួយគ្នានេះដែរ លោក ព្រំ វិច បានអំពាវនាវដល់ប្រជាពលរដ្ឋដែលមានសត្វគោ ក្របី ឈឺ ឬងាប់ ហាមលក់ដូរ ហាមយកសាច់របស់វាទៅបរិភោគ ព្រោះវាអាចធ្វើឱ្យប៉ះពាល់ដល់ផលិតកម្មសត្វ ហើយនៅពេលពេទ្យសត្វចុះទៅចាក់វ៉ាក់សាំងដល់សត្វគោ ក្របី សូមចូលរួមសហការ និងយកសត្វទៅចាក់ឱ្យបានគ្រប់ៗគ្នា។ លោក ព្រំ វិច ក៏បានសំណូមពរដល់ប្រជាពលរដ្ឋដែលមានសត្វឈឺត្រូវធ្វើការទំនាក់ទំងជាមួយភ្នាក់ងារសុខភាពសត្វភូមិ និងអាជ្ញា ធរមូលដ្ឋានឱ្យបានលឿន ដើម្បីខាងមន្រ្តីជំនាញជួយរកវិធីសាស្រ្តសង្គ្រោះបានទាន់ពេល។ សូមបញ្ជាក់ថា ជំងឺដុំពកស្បែកគោនេះ បង្កដោយវីរុស(Poxviridae) តាមរយៈសត្វល្អិតបឺតជញ្ជក់ឈាម មូស របោម រុយ ស្រួយ ដង្កែ ការចល័តសត្វឈឺពីតំបន់មួយទៅតំបន់មួយ និងការស៊ីចំណីជុំគ្នា។ ជំងឺនេះ ជាជំងឺចាស់សម្រាប់ប្រទេសគេ តែថ្មីសម្រាប់ប្រទេសកម្ពុជា៕ | 2021-08-21T08:40:47+07:00 | kbnnews.com | https://kbn.news/archives/235016 |
d7b79272-4c12-4a89-80a4-5167dfc935db | កាសែតថាមន្ត្រីអាមេរិកស៊ើបអង្កេតវ៉ាក់សាំង Moderna ទាក់ទងនឹងការរលាកបេះដូង | អត្ថបទមួយនៅលើគេហទំព័រកាសែត The Washington Post កាលពីយប់ថ្ងៃព្រហស្បតិ៍ សរសេរថាមន្ត្រីសហព័ន្ធកំពុងស៊ើបអង្កេតរបាយការណ៍ដែលថាវ៉ាក់សាំង Moderna បង្ការជំងឺកូវីដ១៩អាចមានជាប់ពាក់ព័ន្ធទៅនឹងការរលាកសាច់ដុំបេះដូងរបស់មនុស្សក្មេងពេញវ័យគឺខ្លាំងជាងការវាយតម្លៃពីពេលមុន។ កាសែតនេះបានដកស្រង់ប្រភពមិនចេញឈ្មោះដែលគេមិនអនុញ្ញាតឲ្យនិយាយអំពីការស៊ើបអង្កេតដោយទីភ្នាក់ងារចំណីអាហារនិងឱសថនិងទីភ្នាក់ងារគ្រប់គ្រងនិងបង្ការជំងឺ (CDC) សហរដ្ឋអាមេរិក។ កាសែតនេះបានរាយការណ៍ថាសហរដ្ឋអាមេរិកកំពុងប្រើទិន្នន័យមកពីប្រទេសកាណាដាដែលថាមនុស្សក្មេងៗជាពិសេសមនុស្សប្រុស«អាយុក្រោម៣០ឆ្នាំ»ដែលបានចាក់វ៉ាក់សាំង Moderna ប្រឈមហានិភ័យជំងឺបេះដូងច្រើនជាងដែលអ្នកដែលចាក់វ៉ាក់សាំង Pfizer។ កាសែត The Washington Post បានប្រាប់ឲ្យដឹងទៀតថាក្រុមមន្ត្រីនៃទីភ្នាក់ងារចំណីអាហារនិងឱសថ និងទីភ្នាក់ងារគ្រប់គ្រងនិងបង្ការជំងឺ (CDC) សហរដ្ឋអាមេរិកក៏កំពុង«ពិនិត្យមើលទិន្នន័យពីសហរដ្ឋអាមេរិកដើម្បីព្យាយាមកំណត់ថាតើមានភស្តុតាងនៃកំណើនហានិភ័យនៅក្នុងចំណោមប្រជាពលរដ្ឋសហរដ្ឋអាមេរិកដែរឬទេ»។ កាលពីខែមិថុនាក្រុមមន្ត្រីសហព័ន្ធទទួលស្គាល់ថា«ទំនងជាមានការទាក់ទិន»រវាងវ៉ាក់សាំង Moderna និង Pfizer ជាមួយនឹងការរលាកសាច់ដុំបេះដូងនៅក្នុងចំណោមមនុស្សចាស់និងក្មេងៗ។នេះតាមសេចក្តីរាយការណ៍របស់កាសែត The Washington Post។ សេចក្តីរាយការណ៍នោះបានបញ្ជាក់ថាផលប៉ះពាល់នៃការរលាកសាច់ដុំបេះដូងដោយសារវ៉ាក់សាំងModerna «ជាការកម្របំផុត»៕ | 2021-08-21T07:00:00+07:00 | khmer.voanews.com | https://khmer.voanews.com/a/us-officials-investigating-moderna-vaccine-for-myocarditis-link-newspaper-says/6010306.html |
8a2a3ec5-c1e8-4a83-a063-66d0bbbedc17 | មេដឹកនាំយោធាប្រឈមការលំបាកស្តីពីកម្មវិធីចាក់វ៉ាក់សាំងនៅមីយ៉ាន់ម៉ា | លោក Min Aung Hlaing ឧត្តមសេនីយ៍ជាន់ខ្ពស់និងជាមេដឹកនាំរដ្ឋប្រហារប្រទេសមីយ៉ាន់ម៉ាមានបំណងចាក់វ៉ាក់សាំងជំងឺកូវីដ១៩ដល់ប្រជាជនចំនួន៥០ភាគរយនៅត្រឹមចុងឆ្នាំនេះក៏ប៉ុន្តែមានការលំបាកនិងឧបសគ្គក្នុងការសម្រេចគោលដៅនេះ។ ចាប់តាំងពីថ្ងៃទី២៨ខែកក្កដាមក ក្រុមប្រឹក្សារដ្ឋបាលរដ្ឋដែលបានផ្តួលរំលំរដ្ឋាភិបាលជាប់ឆ្នោតតាមប្រជាធិបតេយ្យដែលដឹកនាំដោយគណបក្សសម្ព័ន្ធជាតិដើម្បីប្រជាធិបតេយ្យបានចាក់វ៉ាក់សាំងចិនSinopharm និង Sinovac នៅទូទាំងប្រទេស។ ចាប់ពីខែកក្កដាដល់ថ្ងៃទី៨ខែសីហារដ្ឋាភិបាលក្រុងប៉េកាំងបានបញ្ជូនវ៉ាក់សាំងចំនួន៤,៥លានដូសទៅប្រទេសមីយ៉ាន់ម៉ា រួមមានបរិច្ចាគវ៉ាក់សាំង Sinopharm ចំនួន២,៥លានដូសនិងវ៉ាក់សាំង Sinovacចំនួន២លានដូសទិញដោយពួកយោធាមីយ៉ាន់ម៉ា។វ៉ាក់សាំងជាង២លានដូសនឹងទៅដល់នៅខែនេះតែពួកយោធាបានទិញវ៉ាក់សាំង Sinovac ទាំងអស់ចំនួន៤លានដូស។ ក្រសួងសុខាភិបាលនិងកីឡាប្រទេសមីយ៉ាន់ម៉ាបានចាប់ផ្តើមកម្មវិធីចាក់វ៉ាក់សាំងនៅសប្តាហ៍ចុងក្រោយនៃខែកក្កដា។បុគ្គលិកសុខាភិបាលអ្នកស្ម័គ្រចិត្ត អ្នកទោសនិងអ្នកមានអាយុចាប់ពី៦៥ឆ្នាំឡើងទៅនៅក្នុងក្រុមអាទិភាពដែលត្រូវចាក់មុនគេ។កាសែតរដ្ឋ The New Light of Myanmar បានរាយការណ៍នៅថ្ងៃទី៦ខែសីហាថា មនុស្សជាង១,៨លាននាក់គឺស្មើនឹង៦,០៨ភាគរយនៃចំនួនប្រជាពលរដ្ឋក្នុងកម្មវិធីនេះបានចាក់វ៉ាក់សាំងហើយ។ ប្រទេសមីយ៉ាន់ម៉ាមានមនុស្សជាង៣០លាននាក់ដែលមានអាយុចាប់ពី១៨ឆ្នាំឡើងទៅហើយដែលត្រូវចាក់វ៉ាក់សាំង ហើយ៥០ភាគរយនៃអ្នកទាំងនោះគឺ១៧លាននាក់ជាគោលដៅដែលត្រូវចាក់វ៉ាក់សាំងនៅចុងឆ្នាំនេះ។នេះបើតាមលោកវេជ្ជបណ្ឌិត Than Naing Soe អ្នកនាំពាក្យក្រសួងសុខាភិបាលនិងកីឡាប្រាប់ VOA។ លោក Min Aung Hlaing បាននិយាយនៅឯកិច្ចប្រជុំកាលពីថ្ងៃទី២ខែសីហាថា៖«ដើម្បីចាក់វ៉ាក់សាំងឲ្យបាន៥០ភាគរយនៃប្រជាពលរដ្ឋទាំងអស់នៅចុងឆ្នាំនេះយើងត្រូវចាក់ឱ្យបាន៥លាននាក់ក្នុងមួយខែ»៕ | 2021-08-21T07:00:00+07:00 | khmer.voanews.com | https://khmer.voanews.com/a/junta-faces-difficulties-on-myanmar-vaccination-program/6010469.html |
ad5f6731-5da6-42e4-ac48-0ce396eed222 | លោក ហ៊ុន សែន ថ្លែងពីវិធានការរបស់រដ្ឋាភិបាលប្រឆាំងការជួញដូរមនុស្សនិងជំងឺរាតត្បាតកូវីដ | លោកនាយករដ្ឋមន្ត្រី ហ៊ុន សែន អំពាវនាវឲ្យគ្រប់ស្ថាប័ន និងប្រជាពលរដ្ឋ បន្តអនុវត្តវិធានការសុខាភិបាលនិងនាំគ្នាទៅចាក់វ៉ាក់សាំងបង្ការជំងឺកូវីដ១៩។ ការលើកឡើងរបស់លោក ហ៊ុន សែន នេះ ធ្វើឡើងក្នុងសុន្ទរកថា បើកពិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ តាមប្រព័ន្ធអនឡាញ កាលពីរសៀលថ្ងៃទី២០ ខែសីហា។ ក្នុងសន្ទរកថាដដែលនេះ លោក ហ៊ុន សែន ក៏បានថ្លែងអំណរគុណចំពោះប្រទេសមួយចំនួន ដែលបានផ្តល់វ៉ាក់សាំងទាន់ពេលវេលា ជាពិសេសប្រទេសចិន ដែលជាប្រទេសឈានមុខក្នុងការផ្ដល់វ៉ាក់សាំង ទាំងជំនួយមនុស្សធម៌ ទាំងការបញ្ជាទិញ ព្រមទាំង ប្រទេសជប៉ុន អង់គ្លេស សហរដ្ឋអាមេរិក ដែលបានជំរុញឲ្យយុទ្ធនាការចាក់វ៉ាក់សាំងបានលឿនជាងការគ្រោងទុក៕ | 2021-08-21T06:52:20+07:00 | rfa.org | https://www.rfa.org/khmer/news/health/pm-hun-sen-speech-on-human-trafficking-and-covid-19-08202021195143.html |
871553d1-00cf-4b41-85f4-e55d85635f9a | ខេត្តកំពង់ធំ ប្រកាសរកឃើញអ្នកជំងឺកូវីដ១៩ ចំនួន៥៩នាក់ ជាសះស្បើយ ៧៤នាក់ និងស្លាប់ ២នាក់ | រដ្ឋបាលខេត្តកំពង់ធំ បានចេញសេចក្តីប្រកាសព័ត៌មាន បញ្ជាក់ពីការរកឃើញអ្នកវិជ្ជមានជំងឺកូវីដ១៩ ចំនួន ៥៩នាក់ថ្មីបន្ថែមទៀត តាមរយៈការធ្វើតេស្តរហ័ស និងស្លាប់ចំនួន០២នាក់ នៅថ្ងៃទី២០ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់នេះ។ ជាមួយគ្នានេះរដ្ឋបាលខេត្ត បានបញ្ជាក់ផងដែរថា សម្រាប់អ្នកជាសះស្បើយមានចំនួន៧៤នាក់ផងដែរ។ ដើម្បីចូលរួមទប់ស្កាត់ការរីករាលដាលនៃជំងឺកូវីដ១៩ បន្ថែមទៀត រដ្ឋបាលខេត្តសូមអំពាវនាវដល់អ្នកដែលធ្លាប់ប្រាស្រ័យទាក់ទងជាមួយអ្នកវិជ្ជមានខាងលើ សូមរួសរាន់ទំនាក់ទំនងទៅអាជ្ញាធរ ឬមណ្ឌលសុខភាពដែលនៅកៀកបំផុតដើម្បីពិនិត្យសុខភាព និងធ្វើចត្តាឡីស័ករយៈពេល ១៤ថ្ងៃឱ្យបានត្រឹមត្រូវ៕ | 2021-08-21T04:09:00+07:00 | freshnewsasia.com | https://m.freshnewsasia.com/index.php/en/localnews/209902-2021-08-20-14-09-43.html |
0acb6ced-c595-4f0a-91d0-1dcc9b1d3895 | ខេត្តក្រចេះ បន្តរកឃើញអ្នកជំងឺកូវីដ ចំនួន១៣នាក់ និងអ្នកជាសះស្បើយ១៨នាក់ | រដ្ឋបាលខេត្តក្រចេះ នៅថ្ងៃទី២០ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន១៣នាក់បន្ថែមទៀត និងអ្នកជាសះស្បើយចំនួន១៨នាក់ តាមរយៈការធ្វើតេស្តរហ័ស (Rapid Test)។ នេះបើតាមសេចក្ដីប្រកាសព័ត៌មានដែល Fresh News ទទួលបាននៅយប់ថ្ងៃទី២០ ខែសីហានេះ។ ជាមួយគ្នានេះដែរ រដ្ឋបាលខេត្តក្រចេះ សូមអំពាវនាវដល់ប្រជាពលរដ្ឋ និងសាធារណជនទាំងអស់ ដែលពាក់ព័ន្ធដោយផ្ទាល់ និងប្រយោលជាមួយអ្នកទាំង១៨នាក់ ត្រូវរួសរាន់មកជួបក្រុមគ្រូពេទ្យ ដើម្បីយកសំណាកទៅពិនិត្យ និងធ្វើចត្តាឡីស័ក៕ | 2021-08-21T03:59:00+07:00 | freshnewsasia.com | https://m.freshnewsasia.com/index.php/en/localnews/209901-2021-08-20-13-59-43.html |
011a70f3-8993-40f3-9c79-5e3ba28d5343 | ខេត្តបាត់ដំបង បន្តរកឃើញអ្នកជំងឺកូវីដ ចំនួន៩៧នាក់ និងជាសះស្បើយ១៨៧នាក់ | រដ្ឋបាលខេត្តបាត់ដំបង នៅថ្ងៃទី២០ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន ៩៧នាក់ថែមទៀត តាមរយៈការធ្វើតេស្តរហ័ស (Rapid Test) និងជាសះស្បើយចំនួន១៨៧នាក់។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែសីហានេះ។ ជាមួយគ្នានេះដែរ រដ្ឋបាលខេត្តបាត់ដំបង បានអំពាវនាវដល់អ្នកប៉ះពាល់ផ្ទាល់ រួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ។ ចំពោះអ្នកប៉ះពាល់ប្រយោលត្រូវធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ ឬប៉ះពាល់ជាមួយអ្នកដទៃដាច់ខាត។ សូមជម្រាបថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកឆ្លងជំងឺកូវីដ១៩ សរុបចំនួន ៥,១០៧នាក់ ព្យាបាលជាសះស្បើយចំនួន ៤,០៣៥នាក់ ស្លាប់ចំនួន៦៣នាក់ និងកំពុងសម្រាកព្យាបាលចំនួន ១,០០៩នាក់ទៀត៕ | 2021-08-21T03:54:00+07:00 | freshnewsasia.com | https://m.freshnewsasia.com/index.php/en/localnews/209900-2021-08-20-13-54-28.html |
d2a8a2b2-5e6f-43a1-be63-e39144f2c9ef | រដ្ឋបាលខេត្តព្រះវិហារ បន្តអនុវត្តវិធានការរដ្ឋបាលជាបណ្តោះអាសន្ន ១សប្តាហ៍ ដើម្បីទប់ស្កាត់ជំងឺកូវីដ១៩ ប្រភេទ Delta | រដ្ឋបាលខេត្តព្រះវិហារ បានចេញសេចក្តីសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល១សប្តាហ៍ន្ថែមទៀត រហូតដល់ថ្ងៃទី២៦ ខែសីហា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងកូវីដ១៩ ប្រភេទ Delta ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែសីហា ឆ្នាំ២០២១នេះ បានបញ្ជាក់ថា៖ «ត្រូវបានបន្តអនុវត្តន៍វិធានការរដ្ឋបាលជាបណ្តោះអាសន្ន ក្នុងភូមិសាស្ត្រខេត្តព្រះវិហារ សម្រាប់រយៈពេល៧ថ្ងៃ គិតចាប់ពីថ្ងៃទី២០ ខែសីហា ឆ្នាំ២០២១ រហូតដល់ថ្ងៃទី២៦ ខែសីហា ឆ្នាំ២០២១ សំដៅទប់ស្កាត់ការឆ្លងរាលដាលក្នុងសហគមន៍ ដែលបណ្តាលមកពីមេរោគកូវីដ១៩ ប្រភេទ Delta»។ ជាមួយគ្នានេះដែរ រដ្ឋបាលខេត្ត បានឱ្យដឹងថា រាល់ការបម្រើសេវាកម្មរបស់តូបអាហារ អាហារដ្ឋាន ភោជនីយដ្ឋាន ភេសជ្ជដ្ឋាន និងភោជនីយដ្ឋាន នៅតាមសណ្ឋាគារ។ល។ ត្រូវតែគោរពឱ្យខាងតែបាននូវវិធានការអនាម័យ ដូចជាការរៀបចំដែលអាកុល បាញ់សម្លាប់មេរោគ និងការរក្សាគម្លាតសុវត្ថិភាពបុគ្គលជាដើម។ល។ ស្របតាមការណែនាំ និងវិធានសុខាភិបាលក្នុងការបម្រើសេវាកម្មរបស់ខ្លួន ដោយមិនអនុញ្ញាតឱ្យបម្រើសេវាក្នុងទីតាំងផ្ទាល់ជាដាច់ខាត តែប្រើជម្រើសសេវាកម្មបែបវេចខ្ចប់ និងហាមការបម្រើសេវាគ្រឿងស្រវឹងគ្រប់ប្រភេទជាដាច់ខាត។ រដ្ឋបាលខេត្តព្រះវិហារ បានបន្ថែម ហាមឃាត់ជាបណ្តោះអាសន្នការធ្វើសកម្មភាព មុខរបរ និងអាជីវកម្មក្លឹបកំសាន្តគ្រប់ប្រភេទ ជាអាទិ៍ ខារ៉ាអូខេ, រង្គសាល, ឌីស្កូតែក និងបៀហ្គាឌិន, រមណីយដ្ឋាន និងសួនកំសាន្តនានា, អាជីវកម្មម៉ាស្សា ហាងលក់ និងសេពគ្រឿងស្រវឹងគ្រប់ប្រភេទ, រោងសម្តែងសិល្បៈ, ក្លឹបហាត់ប្រាណ និងមណ្ឌលកីឡានានា និងសកម្មភាពមុខរបរអាជីវកម្មដែលនឹងបង្កឱ្យមានស្ថានភាពប្រឈមដែលកំណត់របស់អាជ្ញាធរអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ប្រភេទ Delta។ បន្ថែមពីនេះ ចំពោះរាល់សកម្មភាពការងារ មុខរបរ និងអាជីវកម្មដែលមិនត្រូវបានហាមឃាត់ ត្រូវអនុវត្តវិធានការសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ ការរៀបចំជែល/អាកុលបាញ់សម្លាប់មេរោគ ការវាស់កម្តៅ ការប្រើប្រាស់ប្រព័ន្ធ QR Code «ទប់ស្កាត់កូវីដ» (Stop Covid) និងការរក្សាគម្លាតសុវត្ថិភាពបុគ្គលជាដើម។ល។ ពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ»។ ត្រូវបានបន្តផ្អាកជាបណ្តោះអាសន្ននូវការរៀបចំពិធីមង្គលការ ពិធីជប់លៀង, ការជួបជុំ ឬការប្រមូលផ្តុំមនុស្សជាលក្ខណៈឯកជនដែលមានមនុស្សចូលរួមលើសពី ១០នាក់, ការជួបជុំតាមបែបសាសនានានា, ការប្រមូលផ្តុំ ឬការជួបជុំគ្នាទទួលទានអាហារ ភេសជ្ជៈ ឬទទួលទានគ្រឿងស្រវឹង លើកលែងតែចំពោះករណីដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅដ្ឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្សដើម្បីអនុវត្តវិធានការសុខាភិបាល ជាអាទិ៍ ការយកវត្ថុសំណាកទៅវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ក៏ដូចជាបុគ្គលិកសុខាភិបាលដែលបំពេញការងារសង្គ្រោះបន្ទាន់ផ្សេងទៀត *ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច៕ | 2021-08-21T03:48:00+07:00 | freshnewsasia.com | https://m.freshnewsasia.com/index.php/en/localnews/209899-2021-08-20-13-48-08.html |
630ec2c7-347d-4dc5-b34f-ac4eb2b58733 | ប្រធានមន្ទីរសុខាភិបាលខេត្តរតនគិរី បញ្ជាក់អំពីយុទ្ធនាការចាក់វ៉ាក់សាំងជូនប្រជាពលរដ្ឋ និងការរៀបចំកន្លែងធ្វើចត្តាឡីស័ក និងទីតាំងសម្រាប់ព្យាបាលអ្នកជំងឺកូវីដ១៩ (Video inside) | លោកវេជ្ជបណ្ឌិត អ៊ុង រតនា ប្រធានមន្ទីរសុខាភិបាលខេត្តរតនគិរី ក្នុងកិច្ចសម្ភាសន៍ជាមួយបណ្ដាញព័ត៌មាន Fresh News នៅល្ងាចថ្ងៃទី២០ ខែសីហា ឆ្នាំ២០២១នេះ បានបញ្ជាក់អំពីដំណើរការ នៃការរៀបចំទីតាំងសម្រាប់ធ្វើចត្តាឡីស័ក និងកន្លែងសម្រាប់ព្យាបាលអ្នកកើតជំងឺកូវីដ១៩ នៅក្នុងមូលដ្ឋានខេត្តរតនគិរី។ លោកវេជ្ជបណ្ឌិត អ៊ុង រតនា បានឲ្យដឹងថា សម្រាប់ខេត្តរតនគិរី គិតត្រឹមថ្ងៃទី១៩ ខែសីហាម្សិលមិញ នៅទូទាំងខេត្តរតនគិរី មានករណីកូវីដ១៩ សរុបចំនួន៩២៨នាក់ (ករណី Delta ១០នាក់), ព្យាបាលជាសះស្បើយចំនួន៦៩០នាក់ និងស្លាប់ចំនួន៧នាក់។ បន្ថែមពីនេះ លោកប្រធានមន្ទីរសុខាភិបាលខេត្ត ក៏បានលើកឡើងអំពីយុទ្ធនាការនៃការចាក់វ៉ាក់សាំងបង្ការជំងឺកូវីដ១៩ ជូនមនុស្សពេញវ័យចាប់ពី១៨ឆ្នាំឡើងទៅ ផងដែរ ដែលរហូតមកដល់ពេលនេះ ជិតសម្រេចបាន១០០ភាគរយហើយ ខណៈស្រុកមួយចំនួន បានបិទបញ្ចប់ដោយជោគជ័យនូវការងារចាក់វ៉ាក់សាំងនេះ។ សូមជម្រាបថា បើតាមការបញ្ជាក់របស់ប្រធានមន្ទីរសុខាភិបាល សម្រាប់ខេត្តរតនគិរី មានប្រជាពលរដ្ឋដែលបានចាក់វ៉ាក់សាំងបង្ការជំងឺកូវីដ១៩ មានជាង១២,០០០នាក់ ក្នុងនោះបូកទាំងអ្នកចំណូលស្រុកដែលមករកស៉ីវិនិយោគផងដែរ។ ដោយឡែក ចំពោះការងារចាក់វ៉ាក់សាំងជូនកុមារបច្ចុប្បន្នកំពុងដំណើរនៅក្រុងបានលុង ហើយតាមផែនការនឹងដំណើរការនៅបណ្ដាស្រុកផ្សេងៗទៀតទាំងអស់ ក្នុងខេត្ដរតនគិរី នៅសប្ដាហ៍ក្រោយនេះ៕ | 2021-08-21T03:39:00+07:00 | freshnewsasia.com | https://m.freshnewsasia.com/index.php/en/localnews/209898-2021-08-20-13-39-59.html |
bb3f9f0a-c30f-4aee-84d0-4325c6844916 | ខេត្តព្រះវិហារ បន្តរកឃើញអ្នកជំងឺកូវីដ១៩ ចំនួន១០នាក់ និងជាសះស្បើយចំនួន៤នាក់ | រដ្ឋបាលខេត្តព្រះវិហារ នៅថ្ងៃទី២០ ខែសីហា ឆ្នាំ២០២១នេះ បានប្រកាសរកឃើញអ្នកជំងឺកូវីដ១៩ ចំនួន១០នាក់បន្ថែមទៀត និងជាសះស្បើយចំនួន៤នាក់។ នេះបើតាមសេចក្តីប្រកាសព័ត៌មានរបស់រដ្ឋបាលខេត្ត ដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែសីហា ឆ្នាំ២០២១នេះ។ រដ្ឋបាលខេត្តព្រះវិហារ បានឱ្យដឹងថា អ្នកជំងឺដែលបានរកឃើញថ្មីចំនួន១០នាក់នេះ ត្រូវបានបញ្ជូនទៅសម្រាកព្យាបាល នៅមណ្ឌលព្យាបាលជំងឺកូវីដ១៩ កម្រិតស្រាលនៅវិទ្យាល័យ ជា ស៉ីម ត្បែងមានជ័យ ក្រុងព្រះវិហារ និងមណ្ឌលព្យាបាលជំងឺកូវីដ១៩ កម្រិតស្រាលនៅវិទ្យល័យជាំក្សាន្ត ស្រុកជាំក្សាន្ត។ សូមបញ្ជាក់ថា គិតត្រឹមថ្ងៃទី២០ ខែសីហា ឆ្នាំ២០២១នេះ ខេត្តព្រះវិហារ បានរកឃើញជំងឺកូវីដ១៩ ចំនួន៨៨៩នាក់ បានព្យាបាលជាសះស្បើយចំនួន ៥២៦នាក់ ស្លាប់ចំនួន៣នាក់ និងកំពុងសម្រាកព្យាបាលចំនួន ៣៦០នាក់ទៀត៕ | 2021-08-21T03:39:00+07:00 | freshnewsasia.com | https://m.freshnewsasia.com/index.php/en/localnews/209897-2021-08-20-13-39-05.html |
a29a5f7c-03b0-4c13-a49b-aee90ddf2eb5 | ក្រសួងបរិស្ថាន ទទួលម៉ាស៉ីនបន្សុទ្ធខ្យល់កម្ចាត់មេរោគ ដើម្បីប្រើប្រាស់ក្នុងការចូល រួមបន្សុទ្ធខ្យល់ និងទប់ស្កាត់ជំងឺកូវីដ១៩ | ម៉ាស៉ីនបន្សុទ្ធខ្យល់កម្ចាត់មេរោគ EcondLife ចំនួន៣គ្រឿង និងទឹកបន្តក់កម្ចាត់មេរោគ «INCU++29» មួយចំនួនត្រូវបានក្រុមហ៊ុនដាប់ប៊ែលយូខេអិល អេកូអឺស ឥណ្ឌូឆាយណា ឯ.ក ផ្តល់ជាអំណោយប្រគល់ ជូនក្រសួងបរិស្ថានដើម្បីប្រើប្រាស់ក្នុងការបន្សុទ្ធខ្យល់ សម្លាប់មេរោគជាពិសេសដើម្បីទប់ស្កាត់ការរីករាលដាលជំងឺកូវីដ១៩ នៅកម្ពុជា។ ពិធីប្រគល់ម៉ាស៉ីនបន្សុទ្ធខ្យល់ និងទឹកថ្នាំកម្ចាត់មេរោគនេះ ធ្វើឡើងនៅរសៀលថ្ងៃទី២០ ខែសីហា ឆ្នាំ២០២១ ក្រោមអធិបតីភាពលោក នេត្រ ភក្ត្រា រដ្ឋលេខាធិការក្រសួងបរិស្ថាន នៅទីស្តីការក្រសួងបរិស្ថាន ដោយមានការចូលរួមពីមន្ត្រីពាក់ព័ន្ធនានា និងលោក លឹម តារា នាយកក្រុមហ៊ុន និងលោក Shaun Waits ប្រធានប្រតិបត្តិការក្រុមហ៊ុន។ លោក នេត្រ ភក្ត្រា បានវាយតម្លៃខ្ពស់ចំពោះក្រុមហ៊ុនដាប់ប៊ែលយូខេអិល អេកូអឺស ឥណ្ឌូឆាយណា ឯ.ក ដែលបាននាំចូលនូវផលិតផលបន្សុទ្ធខ្យល់កម្ចាត់មេរោគ ប្រកបដោយបច្ចេកវិទ្យាខ្ពស់មកកាន់ទីផ្សារកម្ពុជា និងបានផ្តល់ជាអំណោយដល់ក្រសួងបរិស្ថាននៅពេលនេះ ដើម្បីបន្សុទ្ធខ្ពស់ក្នុងអគារនៃទីស្តីការក្រសួង និងបង្កើនផាសុកភាព បង្កើតបរិយាកាសសុវត្ថិភាពខ្ពស់ដល់មន្ត្រីរាជការ ដែលមកបំពេញការងារក៏ដូចជាចូលរួមបង្ការ និងទប់ស្កាត់ការឆ្លងរីករាលដាលនៃជំងឺកូវីដ១៩ផងដែរ។ លោករដ្ឋលេខាធិការ នេត្រ ភក្ត្រា បានថ្លែងអំណរគុណចំពោះក្រុមហ៊ុនដាប់ប៊ែលយូខេអិល អេកូអឺស ឥណ្ឌូឆាយណា ឯ.ក ចំពោះការផ្តល់ អំណោយនេះនិងបានបង្ហាញការគាំទ្រចំពោះការប្រើប្រាស់ឧបករណ៍បន្សុទ្ធខ្យល់កម្ចាត់មេរោគនេះ។ គួរបញ្ជាក់ថា ម៉ាស៉ីនបន្សុទ្ធខ្យល់កម្ចាត់មេរោគ EcondLife គឺជាម៉ាស៉ីនបន្សុទ្ធខ្យល់ និង កម្ចាត់មេរោគប្រើប្រាស់មីក្រូឈីបវៃឆ្លាតដំបូងគេបង្អស់លើលោក ដែលមានប្រព័ន្ធបញ្ចេញទឹកសំណើមឆាប់រហ័សដោយកម្មវិធីមីក្រូឈីប ដើម្បីការពារមនុស្សពីមេរោគទាំងឡាយ រួមទាំងវីរុសកូរ៉ូណាផងដែរ។ ការរចនារបស់ EcondLife គឺបង្កើតឡើងដើម្បីប្រើប្រាស់ជាមួយទឹកបន្តក់សម្លាប់មេរោគ INC។ វាបញ្ចេញសំណើមទឹកថ្នាំ Ionic Nano Copper ល្អិតៗចូលទៅក្នុងបរិយាកាស ដើម្បីបង្អាក់សកម្មភាពវិវត្តន៍នៃមេរោគក្នុងខ្យល់ភ្លាមៗ។ EcondLife អាចគ្របដណ្តប់បានដល់ទៅ៣០០០ហ្វីតការ៉េ ឬ ២៧៨ ម៉ែត្រការ៉េ។ វាអាចសម្អាត៦ដងលឿនជាងម៉ាស៉ីតទូទៅ និងសម្អាតបាន ទីតាំងធំជាងម៉ាស៉ីនទូទៅ ដែលមានលក់ក្នុងទីផ្សារដល់ទៅ៦ដង ដែលម៉ាស៉ីនទូទៅអាចសម្អាតត្រឹម ៥០០ហ្វីតការ៉េ ឬ ៤៦ ម៉ែត្រការ៉េ។ ក្រៅពីបង្កើតបរិយាកាសមួយ ដែលគ្មានភ្នាក់ងារបង្ករោគ ម៉ាស៉ីនបន្សុទ្ធខ្យល់កម្ចាត់មេរោគ EcondLife អាចបង្កើនកំរិតអុកស៉ីសែន និងបន្ថែមកំរិតសំណើម ដែលនេះអាចបង្កើតបរិយកាសដ៏ស្រស់ស្រាយ និងមានផាសុកភាពមួយ សម្រាប់ការរស់នៅ ដែលជាលទ្ធផលគឺវាជួយបង្កើនប្រព័ន្ធភាពស៊ាំដល់រាងកាយមនុស្ស។ ម៉ាស៉ីនបន្សុទ្ធខ្យល់កម្ចាត់មេរោគ EcondLife ក៏មានប្រសិទ្ធភាពក្នុងការសម្លាប់មេរោគផ្សិត កំចាត់មេរោគអាឡែកហ្សី សត្វល្អិតចង្រៃនិងសត្វល្អិតធូលី ផ្សែងនិងផ្សែងពុល ព្រមទាំងបំបាត់ក្លិនមិនល្អនិងខ្យល់ហប់ផងដែរ។ ម៉ាស៉ីនបន្សុទ្ធខ្យល់កម្ចាត់មេរោគ EcondLife គឺស័ក្តិសមសម្រាប់ប្រើប្រាស់គ្រប់ទីតាំងទាំងអស់រួមមាន ផ្ទះ ការិយាល័យ កន្លែងរងចាំ បន្ទប់ប្រជុំ ភោជនីយដ្ឋាន សាលារៀននិងមណ្ឌលសិក្សា គ្លិនិកនិងមន្ទីរពេទ្យ ក្លិបហាត់ប្រាណ សណ្ឋាគារ ផ្សារទំនើប និង កន្លែងសាធារណៈជាច្រើនទៀត៕ | 2021-08-21T03:35:00+07:00 | freshnewsasia.com | https://m.freshnewsasia.com/index.php/en/localnews/209912-2021-08-20-16-55-40.html |
7054ef7a-169e-49e3-a2e2-e99166ddba3e | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៥០នាក់ទៀត និងជាសះស្បើយ៤៩នាក់ | រដ្ឋបាលខេត្តឧត្តរមានជ័យ នៅថ្ងៃទី២០ ខែសីហា ឆ្នាំ២០២១នេះ បានរកឃើញអ្នកវិជ្ជមានជំងឺកូវីដ១៩ ចំនួន៥០ករណីបន្ថែមទៀត ខណៈអ្នកជំងឺ៤៩នាក់ បានព្យាបាលជាសះស្បើយ។នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែសីហានេះ។ រដ្ឋបាលខេត្តបានឱ្យដឹងថា អ្នកជំងឺរកឃើញថ្ងៃនេះ មានចំនួន២៩នាក់ ជាពលករទើបវិលត្រឡប់មកពីប្រទេសថៃ តាមច្រកអូរស្មាច់ ចំនួន១៩នាក់ទៀត រកឃើញឆ្លងក្នុងសហគមន៍ និងចំនួន០២នាក់ទៀត ជាពលករកំពុងធ្វើចត្តាឡីស័ក។ រដ្ឋបាលខេត្ត អំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ទើបរកឃើញនេះ ត្រូវដាក់ខ្លួនដាច់ដោយឡែករយៈពេល១៤ថ្ងៃ។ ក្នុងករណីមានរោគសញ្ញា ក្អក ផ្តាសាយ ហៀរសំបោរ ឈឺបំពង់ក ថប់ដង្ហើម ក្ដៅខ្លួនខ្លាំង ឬរោគសញ្ញាសង្ស័យផ្សេងៗទៀត ត្រូវទាក់ទងក្រុមការងារប្រចាំការ និងយកសំណាកនៅ មន្ទីរពេទ្យបង្អែកខេត្ត និងមន្ទីរពេទ្យបង្អែកអន្លង់វែង ឬទំនាក់ទំនងសាកសួរព័ត៌មានផ្សេងៗតាមរយៈលេខទូរស័ព្ទ៖ ០១២ ៤៩៩ ១៩២។ រដ្ឋបាលខេត្ត បានឱ្យដឹងថា មកទល់ពេលនេះ ខេត្តឧត្តរមានជ័យរកឃើញអ្នកជំងឺកូវីដ១៩ សរុប ៦,០៥៩នាក់។ ក្នុងនោះករណីនាំចូលពីបរទេស ៥,០០០នាក់ និងករណីព្រឹត្តិការណ៍សហគមន៍២០កុម្ភៈ ១,០៥៩នាក់។ ជាមួយគ្នានេះអ្នកវិជ្ជមានជំងឺកូវីដ១៩ ចំនួន ២,៤៧៩នាក់បានព្យាបាលជាសះស្បើយ និងកំពុងសម្រាកព្យាបាលចំនួន៣,៥៥២នាក់ ស្លាប់ចំនួន១០នាក់៕ | 2021-08-21T03:30:00+07:00 | freshnewsasia.com | https://m.freshnewsasia.com/index.php/en/localnews/209894-2021-08-20-13-30-01.html |
603bfa08-d7b0-4d39-9ec6-8f262ce5da4d | ខេត្តមណ្ឌលគិរី បង្ហាញអត្តសញ្ញាណអ្នកជំងឺកូវីដ ចំនួន២៩នាក់បន្ថែមទៀត | រដ្ឋបាលខេត្តមណ្ឌលគិរី នៅថ្ងៃទី២០ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន២៩នាក់បន្ថែមទៀត តាមរយៈការធ្វើតេស្តរហ័ស (Rapid Test)។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅយប់ថ្ងៃទី២០ ខែសីហានេះ។ រដ្ឋបាលខេត្តមណ្ឌលគិរី បានឱ្យដឹងថា ក្នុងចំណោមអ្នកជំងឺកូវីដ១៩ ទាំង២៩នាក់ ភាគច្រើនជាពលរដ្ឋរស់នៅក្នុងស្រុកកោះញែក និងងនៅក្រុងសែនមនោរម្យ បច្ចុប្បន្ន ត្រូវបានបញ្ជូនទៅសម្រាកព្យាបាលនៅតាមស្រុករៀងៗខ្លួន៕ | 2021-08-21T03:26:00+07:00 | freshnewsasia.com | https://m.freshnewsasia.com/index.php/en/localnews/209893-2021-08-20-13-26-08.html |
4b5a3604-09c2-4705-a592-fa7a7f2af34f | រកឃើញអ្នកឆ្លងជំងឺកូវីដ-១៩ បំប្លែងថ្មីប្រភេទ Delta កើនឡើងដល់ ៨៣៦នាក់ | រកឃើញអ្នកឆ្លងជំងឺកូវីដ-១៩ បំប្លែងថ្មីប្រភេទ Delta កើនឡើងដល់ ៨៣៦នាក់ | 2021-08-21T02:33:00+07:00 | dap-news.com | https://dap-news.com/national/2021/08/20/178490/ |
48448dc3-51fd-4fd2-bfaf-2ee9c4faf486 | BREAKING: ក្រសួងសុខាភិបាល រកឃើញអ្នកឆ្លងជំងឺកូវីដ១៩ប្រភេទ Delta ៨៣៦នាក់ ចាប់ពីថ្ងៃទី៣១ ខែមីនា ដល់ថ្ងៃទី១៩ ខែសីហា (Video inside) | ក្រសួងសុខាភិបាល នៅថ្ងៃទី២០ ខែសីហានេះ បានបញ្ជាក់ថា តាំងពីថ្ងៃទី៣១ ខែមីនា រហូតដល់ថ្ងៃទី១៩ ខែសីហា កម្ពុជាបានរកឃើញអ្នកឆ្លងជំងឺកូវីដ១៩ ប្រភេទដែលតា ចំនួន ៨៣៦នាក់។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅមុននេះបន្តិច។ បើតាមក្រសួងសុខាភិបាល, លទ្ធផលខាងលើនេះ បង្ហាញឱ្យឃើញថា វីរុសដែលតា (Delta) បាននិងកំពុងបន្តរាតត្បាតវាយលុកចូលក្នុងសហគមន៍របស់យើង ជាពិសេស រាជធានីភ្នំពេញ ខេត្តឧត្តរមានជ័យ សៀមរាប ព្រះវិហារ កំពង់ចាម កំពង់ធំ កណ្តាល បន្ទាយមានជ័យ និងបណ្តាខេត្តមួយចំនួនទៀត ។ សាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានក្រើនរំលឹកហើយរំលឹកទៀត និងសូមអំពាវនាវដោយទទូចដល់សាធារណជន ប្រជាពលរដ្ឋយើងទាំងអស់នៅទូទាំងប្រទេសកម្ពុជា ឱ្យបន្តប្រុងប្រយ័ត្នខ្ពស់ ការពារខ្លួន កុំភ្លេចខ្លួនឲ្យសោះ ដោយត្រូវចេះផ្លាស់ប្តូរទម្លាប់រស់នៅរបស់ខ្លួនឲ្យស្របតាមពាក្យស្លោកដែលថា៖ ។ ក្រសួងថែមទាំងសំណូមពរ សូមបន្តអនុវត្តឱ្យបានខ្ជាប់ខ្ជួននូវ ៣ការពារ (ពាក់ម៉ាស់ លាងដៃឱ្យញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង) និង៣កុំ (កុំទៅកន្លែងមានមនុស្សច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) តាមការណែនាំរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ រីឯបុគ្គលដែលតម្រូវឱ្យធ្វើចត្តាឡីស័ក ត្រូវតែគោរពតាមគោលការណ៍ការធ្វើចត្តាឡីស័កឱ្យបានត្រឹមត្រូវ និងគោរពទៅតាមការណែនាំរបស់គណៈកម្មការគ្រប់គ្រងនៅទីតាំងនោះ ដើម្បីទប់ស្កាត់ការចម្លងបន្តគ្នានៅក្នុងសហគមន៍ក្នុងទ្រង់ទ្រាយធំ។ ជាបន្ថែមសូមកុំទៅកាន់ទីតាំង៣ (កន្លែងមនុស្សជួបជុំច្រើន កន្លែងមនុស្សនៅជិតៗគ្នា កន្លែងដែលបិទជិត) គឺជាទីតាំងដែលមានហានិភ័យឆ្លងខ្ពស់បំផុត រួមមានជួបជុំគ្នា ដើម្បីទទួលទានបាយរួម ឬបង្កឱ្យមានជួបជុំ ពិធីភ្ជាប់ពាក្យ ឬពិធីបុណ្យទានអ្វីមួយ និងកាត់បន្ថយការធ្វើដំណើរចល័ត ឬនៅផ្ទះប្រសិនមិនមានភារកិច្ចចាំបាច់ត្រូវចេញក្រៅ។ ក្រសួងសុខាភិបាល ក៏សូមប្រជាពលរដ្ឋ និងកូនក្មួយទាំងអស់ ដែលមានអាយុចាប់ពី ១២ឆ្នាំឡើងនៅពេលដែលដល់វេន សូមចូលរួមចាក់វ៉ាក់សាំងការពារជំងឺកូវីដ-១៩ ឱ្យបានគ្រប់ៗគ្នា។ ទន្ទឹមនឹងនោះដែរ ក្រសួងសុខាភិបាលសង្កេតឃើញថា ការចម្លងនាបច្ចុប្បន្ននេះមានសន្ទុះកើនឡើងលើយុវវ័យ ដែលក្រុមនេះបានដើរចេញក្រៅផ្ទះច្រើន ឬមានការជួបជុំមិត្តភក្ត។ ហេតុនេះ សូមយុវវ័យគ្រប់រូប ចូលរួមអនុវត្ត នូវគោលការណ៍ណែនាំរបស់ក្រសួងសុខាភិបាលឱ្យបានម៉ត់ចត់នឹងត្រឹមត្រូវ លើ៣ការពារ និង៣កុំ ដើម្បីការពារបុគ្គលខ្លួនឯង កុំនាំវីរុសកូវីដ-១៩ មកចូលផ្ទះ និងដើម្បីការពារសមាជិកគ្រួសាររបស់ខ្លួន ជាពិសេស ឪពុកម្តាយ ជីដូន ជីតា ឬអ្នកមានជំងឺប្រចាំកាយនៅក្នុងគ្រួសារ ដែលជាបុគ្គលងាយរងគ្រោះនិងប្រឈមខ្ពស់ចំពោះភាពធ្ងន់ធ្ងរនៃជំងឺ ឬឈានទៅដល់ការស្លាប់បើមានការឆ្លងនូវវីរុសកូវីដ-១៩នេះ៕ | 2021-08-21T02:13:00+07:00 | freshnewsasia.com | https://m.freshnewsasia.com/index.php/en/localnews/209885-2021-08-20-12-13-10.html |
c6c0aa8a-8640-4986-b6ee-79a21faf676b | សម្តេចតេជោ ហ៊ុន សែន ប្តេជ្ញាចាក់វ៉ាក់សាំងបង្ការជំងឺកូវីដ១៩ ជូនកុមារ និងយុវវ័យ ឱ្យរួចរាល់មុនដាច់ឆ្នាំ២០២១ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានបង្ហាញនូវការប្តេជ្ញាចិត្តចាក់វ៉ាក់សាំងបង្ការជំងឺកូវីដ១៩ ជូនកុមារអាយុ និងយុវវ័យអាយុចាប់ពី ១២ឆ្នាំ ទៅក្រោម ១៨ឆ្នាំ ឱ្យបានរួចរាល់នៅមុនដំណាច់ឆ្នាំ២០២១។ ការប្តេជ្ញាចិត្តនេះត្រូវបានសម្តេចតេជោនាយករដ្ឋមន្ត្រី លើកក្នុងឱកាសថ្លែងសុន្ទរកថា បើកកម្មវិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ នៅល្ងាចថ្ងៃទី២០ ខែសីហា ឆ្នាំ២០២១នេះ។ យុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារ និងយុវវ័យអាយុ ១២ឆ្នាំ ដល់ក្រោម ១៨ឆ្នាំ ត្រូវបានធ្វើឡើងក្រោមអធិបតីភាពសម្តេចតេជោ ហ៊ុន សែន កាលពីថ្ងៃទី០១ ខែសីហា ឆ្នាំ២០២១កន្លងទៅនេះ។ កុមារ និងយុវវ័យអាយុ ១២ឆ្នាំ ដល់ក្រោម ១៨ឆ្នាំ ដែលត្រូវចាក់វ៉ាក់សាំងបង្ការជំងឺកូវីដ១៩នេះ មានចំនួនប្រមាណជា ២លាននាក់។ ចាប់តាំងពីថ្ងៃប្រកាសបើកយុទ្ធនាការនោះមក សកម្មភាពចាក់វ៉ាក់សាំងបង្ការជំងឺកូវីដ១៩ ជូនកុមារ និងយុវវ័យ បាននិងកំពុងប្រព្រឹត្តទៅយ៉ាងសស្រាក់សស្រាំ។ សម្តេចតេជោ ហ៊ុន សែន បានថ្លែងគូសបញ្ជាក់ថា ។ គិតចាប់ពីថ្ងៃទី០១ ខែសីហា ដល់ថ្ងៃទី១៩ ខែសីហា កម្ពុជាចាក់វ៉ាក់សាំងបង្ការជំងឺកូវីដ១៩ ជូនកុមារ និងយុវវ័យ បានជិត ៨០ម៉ឺននាក់ហើយ ស្មើនឹងជិត ៤០ភាគរយ។ ក្នុងថ្ងៃប្រកាសបើកយុទ្ធនាការចាក់វ៉ាក់សាំងបង្ការជំងឺកូវីដ១៩ ជូនកុមារ និងយុវវ៧យកាលពីថ្ងៃទី០១ ខែសីហា កន្លងទៅនេះ សម្តេចតេជោ បានថ្លែងថា ការចាក់វ៉ាក់សាំងជូនកុមារ និងយុវវ័យនេះ មានសារសំខាន់ណាស់ក្នុងការបង្កើតភាពសុាំក្នុងសង្គម។ ជាពិសេសអាចអនុញ្ញាតឱ្យមានការបើកទ្វារសាលារៀនឡើងវិញ ដើម្បីផ្តល់ការបណ្តុះបណ្តាលជូនកុមារ និងយុវវ័យ៕ | 2021-08-21T01:58:00+07:00 | freshnewsasia.com | https://m.freshnewsasia.com/index.php/en/localnews/209882-2021-08-20-11-58-22.html |
92340d24-fd98-42ea-b451-232cdad81c23 | សម្ដេចតេជោ ៖ ជនឆ្លៀតឱកាស ប្រើគ្រប់មធ្យោបាយ ដើម្បីទាញយកផលចំណេញ ពីស្ថានភាពកូវីដ១៩ ដ៏លំបាកនេះ | ក្នុងបើក ពិធីអន្តរសាសនាប្រឆាំង ការជួញដូរមនុស្ស និងជំងឺរាតត្បាតសកលកវីដ-១៩ ឆ្នាំ២០២១ នាល្ងាចថ្ងៃទី២០ ខែសីហា ឆ្នាំ២០២១ តាមប្រព័ន្ធ អនឡាញ សម្តេចតេជោ ហ៊ុន សែន មានមោទនាភាព ចំពោះការរក្សាបាននូវ ភាពសុខុដុមរមនា នៃគ្រប់ជំនឿសាសនា នៅកម្ពុជា តាមរយៈកិច្ចសហការ យ៉ាងសកម្ម ជាពិសេស ការអនុវត្តបានយ៉ាងខ្ជាប់ខ្ជួន នូវវប្បធម៌ចែករំលែកពុំចេះរីងស្ងួត ជាមួយនឹងស្មារតី ទទួលខុសត្រូវខ្ពស់ ក្នុងគ្រាដ៏លំបាកនេះ។ សម្ដេចតេជោ មានប្រសាសន៍ថា «កម្ពុជាបានផ្អាកការជួបជុំទ្រង់ទ្រាយធំ កាលពីឆ្នាំ២០២០កន្លងទៅ ដើម្បីអនុវត្ត នូវវិធានការបង្ការទប់ស្កាត់ និងដោះស្រាយបញ្ហា នៃការរាតត្បាតជំងឺកូវីង-១៩ ចូលក្នុងសហគមន៍។ សម្ដេចថា នៅឆ្នាំ ២០២១ វិបត្តិកូវីដ-១៩ នៅតែបន្តឆ្លង់ រាតត្បាត ចំណែកការជួញ ដូរមនុស្ស និងឧក្រិដ្ឋកម្មឆ្លងដែននានា ក៏កំពុងត្រូវ បានជនឆ្លៀតឱកាស ប្រើគ្រប់មធ្យោបាយ ទាញយកផលចំណេញពីស្ថានភាពដ៏លំបាកនេះ» ។ សម្តេចតេជោ ក៏បានអំពាវនាវដល់ជនរួមជាតិ បន្តរក្សា និងអនុវត្តគោលការណ៍ បង្ការទប់ស្កាត់ និងវិធានសុខាភិបាល «៣ការពារ-៣កុំ» ឲ្យបានខ្ជាប់ខ្ជួន កុំធ្វេសប្រហែស ហើយត្រូវចាក់វ៉ាក់សាំង ការពារកូវីដ-១៩ ដែលរាជរដ្ឋាភិបាល បានផ្តល់ជូនដោយឥតគិតថ្លៃ ឲ្យបានគ្រប់ៗគ្នា ដើម្បីបង្កើនភាពស៊ាំ ចៀសផុត ពីការឆ្លង នៃជំងឺ រាតត្បាតនៃជំងឺដ៏កាចសាហាវនេះ ៕ | 2021-08-21T01:53:00+07:00 | dap-news.com | https://dap-news.com/national/2021/08/20/178480/ |
05133b64-add5-4c87-a821-ae2aea2295fc | ប្រសាសន៍សំខាន់ៗរបស់សម្តេចតេជោ ហ៊ុន សែន ថ្លែងបើកពិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅរសៀលថ្ងៃសុក្រ ទី២០ ខែសីហា ឆ្នាំ២០២១នេះ បានអញ្ជើញថ្លែងសុន្ទរកថា បើកពិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩។ ពិធីនេះធ្វើឡើងដើម្បីបួងសួងតាមបែបសាសនា និងប្តេជ្ញាចិត្តរួមគ្នាលុបបំបាត់អំពើជួញដូរមនុស្សក្នុងគ្រប់រូបភាព។ សុន្ទរកថាបើកកម្មវិធីដែលធ្វើឡើងតាមអនឡាញ សម្តេចតេជោ ហ៊ុន សែន បានគូសរំលេចពីសារសំខាន់នៃការរៀបចំកម្មវិធីឡើងតាំងពីឆ្នាំ២០១៧ ហើយក៏បានគូសរំលេចពីផលលំបាកមួយចំនួន ពីការរាតត្បាតនៃជំងឺកូវីដ១៩ ដែលមិនអាចអនុញ្ញាតមានការរៀបចំប្រារព្ធកម្មវិធីនេះទ្រង់ទ្រាយធំនៅឆ្នាំ២០២០ និងឆ្នាំ២០២១នេះ។ * សម្តេចតេជោ ហ៊ុន សែន សម្តែងនូវការអបអរសាទរ និងវាយតម្លៃខ្ពស់ចំពោះស្មារតីសាមគ្គីភាព និងសុខុដុមនីយកម្មគ្រប់ជាតិសាសន៍ និងជំនឿសាសនានៅក្នុងព្រះរាជាណាចក្រកម្ពុជា ជាពិសេសស្មារតីជួយគាំទ្ររាជរដ្ឋាភិបាលកម្ពុជានៅក្នុង គ្រប់កាលៈទេសៈ ក៏ដូចជាពិភពលោកដើម្បីសេចក្តីសុខក្សេមក្សាន្តនៃមនុស្សជាតិ ។ * សម្តេចតេជោ បានថ្លែងថា ចាប់តាំងពីឆ្នាំ២០១៧ ជារៀងរាល់ឆ្នាំ ព្រះរាជាណាចក្រកម្ពុជា តែងប្រារព្ធពិធីអន្តរសាសនាយ៉ាងអធិកអធមប្រឆាំង ការជួញដូរមនុស្ស ហើយរាជរដ្ឋាភិបាល និងស្ថាប័នពាក់ព័ន្ធ រួមទាំងវិស័យឯកជនផងតែងជួបជុំគ្នា វើពិធីបួងសួងតាមបែបសាសនា និងប្តេជ្ញាចិត្តរួមគ្នាលុបបំបាត់អំពើជួញដូរមនុស្សក្នុងគ្រប់រូបភាព។ * សម្តេចតេជោប្រមុខរាជរដ្ឋាភិបាល បានថ្លែងបន្តថា វេទិកាអន្តរសាសនាត្រូវតែរៀបចំតាមគន្លងថ្មី ដើម្បីក្រើនរំលឹកផ្នែកស្មារតីដល់ប្រជាជនគ្រប់ជាតិសាសន៍ និងជំនឿសាសនាក្នុងព្រះរាជាណាចក្រកម្ពុជា ក៏ដូចជាប្រជាជននៅលើពិភពលោក ដើម្បីផ្លាស់ប្ដូរ ហើយសម្របខ្លួនតាមបែបគន្លងថ្មីក្នុងសម័យកូវីដ ជាមួយនឹងការប្រកាន់ខ្ជាប់នូវស្មារតីមនុស្សធម៌ សន្តោសប្រណី យកចិត្តទុកដាក់ដល់អាយុជីវិត និងសេចក្តីថ្លៃថ្នូរនៃមនុស្សជាតិគ្រប់ជាតិសាសន៍ និងជំនឿសាសនា។ * សម្តេចតេជោនាយករដ្ឋមន្ត្រី បានថ្លែងថា សម្តេចមានមោទនភាពចំពោះការរក្សាបាននូវភាពសុខុដុមរមនា នៃគ្រប់ជំនឿសាសនានៅក្នុងព្រះរាជាណាចក្រកម្ពុជា តាមរយៈកិច្ចសហការយ៉ាងសកម្ម ជាពិសេស ការអនុវត្តបានយ៉ាងខ្ជាប់ខ្ជួន នូវវប្បធម៌ចែករំលែកពុំចេះរីងស្ងួត ជាមួយនឹងស្មារតីទទួលខុសត្រូវខ្ពស់ក្នុងត្រា ដ៏លំបាកនេះ។ * សម្តេចតេជោ ហ៊ុន សែន បានថ្លែងថា ថ្នាក់ដឹកនាំ មន្ត្រីរាជការគ្រប់លំដាប់ថ្នាក់ បាននិងកំពុងពុះពារគ្រប់ឧបសគ្គ ដើម្បីដោះស្រាយបញ្ហាធំៗនៅក្នុងសង្គម ជាពិសេសការបង្ការទប់ស្កាត់គ្រប់រូបភាពទៅនឹងជំងឺរាតត្បាតសកល ហើយទទួល បានលទ្ធផលគួរឱ្យកត់សម្គាល់ជាបន្តបន្ទាប់ ដើម្បីឱ្យប្រទេសជាតិ និងប្រជាជនយើងវិលត្រឡប់ទៅរកស្ថានភាព ប្រក្រតីវិញ។ * សម្តេចតេជោ ហ៊ុន សែន បានថ្លែងថា រាជរដ្ឋាភិបាលបាន និងកំពុងអនុវត្តយ៉ាងសកម្ម តាមរយៈដៃម្ខាងរក្សាការពារសន្តិសុខ សណ្ឋាប់ធ្នាប់ និងស្ថិរភាពសង្គម ដើម្បីទ្រទ្រង់ជីវភាពប្រជាជន និងរក្សាស្ថិរភាពម៉ាក្រូសេដ្ឋកិច្ច និងដៃម្ខាង ទៀត ប្រយុទ្ធប្រឆាំងជំងឺរាតត្បាតសកលកូវីដ១៩ តាមគ្រប់រូបភាព ទាំងការបង្ការទប់ស្កាត់ ការព្យាបាល និង ការស្តារនីតិសម្បទាជនរងគ្រោះ និងសហគមន៍ដែលទទួលរងនូវផលប៉ះពាល់។ * សម្តេចតេជោ ហ៊ុន សែន បានថ្លែងថា ការដាក់ប្រជាពលរដ្ឋ ឬ អ្នកត្រឡប់មកពីតំបន់មានហានិភ័យឱ្យស្ថិត ក្នុងការធ្វើចត្តាឡីស័ក ឬ ការបិទខ្ទប់តំបន់ដែលមានអត្រាឆ្លង ឬចរន្តនៃការឆ្លងខ្ពស់ ឬផ្លាកការឆ្លងដែនខុសច្បាប់នៅក្នុងដំណាក់កាលនៃការរឹតបន្ដឹងវិធានការការពារសុវត្ថិភាព មិនមានន័យថា ជាការបិទសិទ្ធិសេរីភាព ឬ ការរើសអើង ដូចក្រុមជនអគតិបង្កបញ្ហាមួយក្រុមដែលមាននិន្នាការ ប្រឆាំងផ្កាបមុខ បាននិងកំពុងតែឃោសនាមួលបង្កាច់បំបាក់ស្មារតីប្រជាពលរដ្ឋ ប៉ុន្តែនេះគឺជាវិធានការការពារ សិទ្ធិរស់រានមានជីវិត សិទ្ធិទទួលបាននូវកិច្ចការពារ ចៀសផុតពីការឆ្លងជំងឺរាតត្បាតប្រកបដោយប្រសិទ្ធភាព។ * សម្តេចតេជោ ហ៊ុន សែន បានថ្លែងថា បន្ទាប់ពីការចាក់វ៉ាក់សាំងជូនប្រជាពលរដ្ឋជិតសម្រេចបានតាមផែនការជាស្ថាពរ រាជរដ្ឋាភិបាល ប្តេជ្ញាចិត្តសម្រេចឱ្យបាននូវគោលដៅចាក់វ៉ាក់សាំងជូនកុមារ យុវវ័យ អាយុចាប់ពី ១២ឆ្នាំ និងក្រោម ១៨ឆ្នាំ ឱ្យបានមុនដំណាច់ឆ្នាំ២០២១ ដើម្បីបង្កើតភាពសុាំ កាត់បន្ថយការចម្លងចូលក្នុងសហគមន៍ ធ្វើឱ្យប្រជាជនយើង មានជីវភាពប្រក្រតីឡើងវិញ ដើម្បីស្តារសេដ្ឋកិច្ចគ្រួសារ និងសង្គមជាតិ។ * សម្តេចតេជោ ហ៊ុន សែន បានថ្លែងនូវអំណរគុណចំពោះស្មារតីសាមគ្គីភាព និងការជួយគ្នាក្នុងគ្រាលំបាក នៃបញ្ហាប្រទេសជាមិត្តដែលបានផ្តល់វ៉ាក់សាំងទាន់ពេលវេលា ជាពិសេសសាធារណរដ្ឋប្រជាមានិតចិន ដែលជាប្រទេសឈានមុខក្នុងការផ្ដល់វ៉ាក់សាំង ទាំងជំនួយមនុស្សធម៌ ទាំងតាមការបញ្ជាទិញ ក៏ដូចជាប្រទេសជប៉ុន ប្រទេសអង់គ្លេស ប្រទេសអាមេរិកដែលធ្វើឱ្យកម្មវិធីចាក់វ៉ាក់សាំងប្រព្រឹត្តទៅលឿនជាងការគ្រោងទុក។ * សម្តេចតេជោនាយករដ្ឋមន្ត្រី ថ្លែងអំណរគុណដល់អង្គការសហប្រជាជាតិប្រចាំនៅកម្ពុជា ជាពិសេសអង្គការសុខភាពពិភពលោក (WHO), អាយអូអឹម (IOM), យូអិនអេហ្វអេ (UNFPA), យូនីសេហ្វ (UNICEF), អង្គការហ្វាវ (FAO), យូអិនឌីភី (UNDP) និងអង្គការដៃគូអភិវឌ្ឍអន្តរជាតិ និងស្ថានឥណាងពីបញ្ហាប្រទេសនានាក្នុងសកលលោក ព្រមទាំងវិនិយោគិនបរទេស និងក្នុងស្រុកដែលតែងតែនៅជាមួយកម្ពុជា សហការជួយដោះស្រាយ ក្នុងស្ថានភាពដ៏លំបាកនេះ។ * សម្តេចតេជោ ហ៊ុន សែន បានថ្លែអំណរព្រះគុណ ព្រះមហាក្សត្រខ្មែរ ព្រះវររាជមាតាជាតិខ្មែរ ថ្នាក់ដឹកនាំ និងមន្ត្រីរាជការគ្រប់ក្រសួងស្ថាប័ន អង្គភាព ក្រុមគ្រូពេទ្យ ទាំងស៊ីវិល ទាំងកងកម្លាំងការពារជាតិ កម្លាំងនគរបាល គ្រូពេទ្យស្ម័គ្រចិត្ត អាជ្ញាធរសមត្ថកិច្ច គ្រប់ផ្នែក និងមន្ត្រីជួរមុខតាមបណ្ដាខេត្តជាប់ព្រំដែន អ្នកបម្រើការតាមមណួលចត្តាឡីស័ក តាមមន្ទីរព្យាបាល នៅសហគមន៍ ក៏ដូចជាអង្គការមិនមែនរដ្ឋាភិបាល គ្រប់និកាយសាសនា វិស័យឯកជន និងសប្បុរសជន ដែលបានលះបង់កម្លាំងកាយចិត្ត ធនធានសម្ភារៈ និងថវិកា ដើម្បីជួយជ្រោមជ្រែងរាជរដ្ឋាភិបាលដោះស្រាយគ្រប់ បញ្ហា និងគ្រប់ដំណាក់កាល។ * សម្តេចតេជោ ហ៊ុន សែន ក៏បានថ្លែងអំណរគុណចំពោះគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ថ្នាក់ដឹកនាំសាសនា អង្គការកវីតាសកម្ពុជា និងអន្តរជាតិ បញ្ហាអង្គការជាដៃគូដែលបានចូលរួមគាំទ្រវេទិកាជាតិ អន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩។ * សម្តេចតេជោ ហ៊ុន សែន បន្តអំពាវនាវដល់ជនរួមជាតិ បន្តរក្សា និងអនុវត្តគោលការណ៍បង្ការទប់ស្កាត់ និងវិធានសុខាភិបាល «៣ការពារ និង៣កុំ» ឱ្យបានខ្ជាប់ខ្លួន កុំធ្វេសប្រហែស ហើយត្រូវនាំគ្នាទៅចាក់វ៉ាក់សាំងការពារកូវីដ១៩ ដែលរាជរដ្ឋាភិបាលផ្ដល់ជូនដោយឥតគិតថ្លៃឱ្យបានគ្រប់ៗគ្នា ដើម្បីបង្កើតភាពសាំ ចៀសផុតពីការឆ្លងនៃជំងឺរាតត្បាតដ៏កាចសាហាវនេះ៕ | 2021-08-21T01:44:00+07:00 | freshnewsasia.com | https://m.freshnewsasia.com/index.php/en/localnews/209880-2021-08-20-11-44-57.html |
b3fe9fbc-5f32-415d-8348-76b874a494a7 | សុន្ទរកថារបស់សម្តេចតេជោ ហ៊ុន សែន ថ្លែងបើកពិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ (Video inside) | សម្តេចតេជោ ហ៊ុន សែន នាយករដ្ឋមន្ត្រីកម្ពុជា នៅរសៀលថ្ងៃសុក្រ ទី២០ ខែសីហា ឆ្នាំ២០២១នេះ បានអញ្ជើញថ្លែងសុន្ទរកថា បើកពិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩។ ពិធីនេះធ្វើឡើងដើម្បីបួងសួងតាមបែបសាសនា និងប្តេជ្ញាចិត្តរួមគ្នាលុបបំបាត់អំពើជួញដូរមនុស្សក្នុងគ្រប់រូបភាព។ សុន្ទរកថាបើកកម្មវិធីដែលធ្វើឡើងតាមអនឡាញ សម្តេចតេជោ ហ៊ុន សែន បានគូសរំលេចពីសារសំខាន់នៃការរៀបចំកម្មវិធីឡើងតាំងពីឆ្នាំ២០១៧ ហើយក៏បានគូសរំលេចពីផលលំបាកមួយចំនួនពីការរាតត្បាតនៃជំងឺកូវីដ១៩ ដែលមិនអាចអនុញ្ញាតមានការរៀបចំប្រារព្ធកម្មវិធីនេះទ្រង់ទ្រាយធំនៅឆ្នាំ២០២០ និងឆ្នាំ២០២១នេះ។ សម្តេចតេជោ ហ៊ុន សែន បានថ្លែងថា វេទិកាអន្តរសាសនាត្រូវតែរៀបចំតាមគន្លងថ្មី ដើម្បីក្រើនរំលឹកផ្នែកស្មារតីដល់ប្រជាជនគ្រប់ជាតិសាសន៍ និងជំនឿសាសនានៅកម្ពុជា ក៏ដូចជាប្រជាជននៅលើពិភពលោក ដើម្បីផ្លាស់ប្ដូរ ហើយ សម្របខ្លួនតាមបែបគន្លងថ្មីក្នុងសម័យកូវីដ ជាមួយនឹងការប្រកាន់ខ្ជាប់នូវស្មារតីមនុស្សធម៌ សន្តោសប្រណី យកចិត្តទុកដាក់ដល់អាយុជីវិត និងសេចក្តីថ្លៃថ្នូរនៃមនុស្សជាតិគ្រប់ជាតិសាសន៍ និងជំនឿសាសនា។ សម្តេចតេជោ បានថ្លែងផងដែរថា សម្តេចមានមោទនភាពចំពោះការរក្សាបាននូវភាពសុខុដុមរមនានៃគ្រប់ជំនឿសាសនានៅកម្ពុជា តាមរយៈកិច្ចសហការយ៉ាងសកម្ម ជាពិសេស ការអនុវត្តបានយ៉ាងខ្ជាប់ខ្ជួននូវវប្បធម៌ចែករំលែកពុំចេះរីងស្ងួត ជាមួយនឹងស្មារតីទទួលខុសត្រូវខ្ពស់ក្នុងត្រា ដ៏លំបាកនេះ។ | 2021-08-21T01:37:00+07:00 | freshnewsasia.com | https://m.freshnewsasia.com/index.php/en/localnews/209878-2021-08-20-11-37-57.html |
6af6cd6a-404f-4d76-a708-15253b262b21 | ខេត្តស្ទឹងត្រែង បន្តរកឃើញអ្នកជំងឺកូវីដ ២៨នាក់ និងជាសះស្បើយ ៣នាក់ | រដ្ឋបាលខេត្តស្ទឹងត្រែង នាថ្ងៃទី២០ ខែសីហា ឆ្នាំ២០២១នេះ បានប្រកាសពីការរកឃើញអ្នកវិជ្ជមានកូវីដ១៩ថ្មី ចំនួន ២៨នាក់ តាមរយៈការធ្វើតេស្តរហ័ស (Rapid Test) និងមានអ្នកជាសះស្បើយចំនួន ៣នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញ Fresh News ទទួលបាន៕ | 2021-08-21T01:35:00+07:00 | freshnewsasia.com | https://m.freshnewsasia.com/index.php/en/localnews/209879-2021-08-20-11-38-17.html |
d9c47783-5487-4cd3-830d-3aa71d0461e3 | អធិការនគរបាលខណ្ឌឬស្សីកែវ ចាត់ឱ្យមេប៉ុស្ដិ៍ច្រាំងចំរេះទី២ នាំយកថវិកា និងទឹកផ្លែឈើឧបត្ថម្ភដល់មន្ត្រីដែលវះកាត់សម្រាកព្យាបាលជំងឺនៅមន្ទីរពេទ្យជោរៃ | លោកវរសេនីយ៍ឯក ហ៊ាង ថារេត អធិការនគរបាលខណ្ឌឫស្សីកែវ បានចាត់ឱ្យលោកវរសេនីយ៍ត្រី អ៊ុក សុជាតិ នាយនគរបាលប៉ុសិ៍ដច្រាំងចំរេះទី២ ដឹកនាំកម្លាំងប៉ុសិ៍ដ និងយកថវិកាចំនួន ១,២០០០០០រៀល ទឹកផ្លែឈើ និងទឹកសុទ្ធ របស់លោកផ្ទាល់ ចុះសួរសុខទុក្ខ និងឧបត្ថម្ភជូនលោកអនុសេនីយ៍ត្រី ហេង ឡៃហ៊ាន់ មន្រ្តីប៉ុស្ដិ៍ ដែលបានសម្រាកព្យាបាលជំងឺវះកាត់នៅមន្ទីរពេទ្យជោរៃ រាជធានីភ្នំពេញ នាថ្ងៃទី២០ ខែសីហា ឆ្នាំ២០២១។ នាឱកាសនេះ លោកវរសេនីយ៍ត្រី អ៊ុក សុជាតិ បានផ្ដាំផ្ញើរបស់លោកវរសេនីយ៍ឯក ហ៊ាង ថារេត អំពីការយកចិត្តទុកដាក់ ថែនាំសុខភាពឲ្យបានល្អ ដើម្បីជាការលើកទឹកចិត្ត និងផ្តល់កម្លាំងចិត្តផងដែរ ដល់លោកអនុសេនីយ៍ត្រី ហេង ឡៃហ៊ាន់ មន្រ្តីប៉ុស្ដិ៍ ដែលបាននិងកំពុងសម្រាកព្យាបាលជំងឺវះកាត់ នៅមន្ទីរពេទ្យជោរៃ។ ជាមួយគ្នានេះ លោកអនុសេនីយ៍ត្រី ហេង ឡៃហ៊ាន់ ដែលបាននិងកំពុងសម្រាកព្យាបាលជំងឺវះកាត់ នៅមន្ទីរពេទ្យជោរៃ តាមរយៈលោកវរសេនីយ៍ត្រី អ៊ុក សុជាតិ សូមគោរពថ្លែងអំណរគុណយ៉ាងជ្រាលជ្រៅ ជូនចំពោះលោកវរសេនីយ៍ឯក ហ៊ាង ថារេត ដែលតែងតែយកចិត្តទុកដាក់ជានិច្ច ចំពោះមន្ត្រីក្រោមឱវាទទាំងអស់ ដែលបាននិងកំពុងជួបបញ្ហាផ្សេងៗ ក៏ដូចជាមានជំងឺ ជាដើម យោងទៅតាមស្ថានភាពជាក់ស្ដែង៕ | 2021-08-21T01:14:00+07:00 | freshnewsasia.com | https://m.freshnewsasia.com/index.php/en/localnews/209875-2021-08-20-11-14-13.html |
09fd55e3-da85-42c6-96bf-6f6f6818f2f9 | សម្ដេចតេជោ អញ្ជើញបើកកម្មវិធីក្រោមប្រធានបទ «សូមពិភពលោករួចផុត ពីជំងឺរាតត្បាតកូវីដ-១៩ និង អំពើជួញដូរមនុស្ស» | ជារៀងរាល់ឆ្នាំ គណៈកម្មាធិការជាតិ ប្រយុទ្ធប្រឆាំងការជួញដូរមនុស្ស (គ.ជ.ប.ជ.) តែងតែបានសហការ ជាមួយ ក្រសួងធម្មការ និងមេដឹកនាំ សាសនាធំៗ នៅកម្ពុជា ដើម្បីរៀបចំកម្មវិធីអន្តរសាសនា ប្រឆាំងការជួញដូរមនុស្ស ក្នុងគោលបំណងបួងសួង ឲ្យប្រជាជនកម្ពុជា ក៏ដូចជា ប្រជាជនលើពិភពលោក ទទួលបាន សេចក្តីសុខជៀសផុតពីការរំលោភបំពាន និងអំពើជួញ ដូរមនុស្ស ដែលជាទាសភាពសម័យទំនើប។ ដើម្បីញ៉ាំងកម្មវិធីនេះ ឲ្យបានជ្រួតជ្រាបដល់គ្រប់ស្រទាប់ មហាជនទាំងក្នុងប្រទេស និងក្រៅប្រទេស ក្រសួងធម្មការ និងសាសនា បានធ្វើការណែនាំ ដូចជា ៖ គ្រប់វត្តអារាម និងព្រះវិហារ នៃគ្រប់សាសនា ត្រូវបន្លឺសម្លេងស្គរ ជួងកងរំពង នៅវេលាម៉ោង ៦ល្ងាចថ្ងៃទី២០ ខែសីហា ឆ្នាំ២០២១។ ជាងនេះទៅទៀត គ្រប់វត្តអារាម និងព្រះវិហារនៃគ្រប់សាសនា ត្រូវអនុវត្តតាមការណែនាំ របស់ក្រសួងសុខាភិបាល ជាពិសេស ត្រូវប្រកាន់ខ្ជាប់ជានិច្ច នូវវិធានការ «៣កុំ ៣ការពារ» របស់ រាជរដ្ឋាភិបាលកម្ពុជា ៕ | 2021-08-21T01:11:00+07:00 | dap-news.com | https://dap-news.com/national/2021/08/20/178478/ |
7cd57bc5-dcff-4adf-986d-30352902b525 | ជំងឺដុំពកលើស្បែកសត្វគោ បណ្ដាលឲ្យងាប់ជាបន្តបន្ទាប់នៅខេត្តក្រចេះ ដែលជាក្តីបារម្ភយ៉ាងខ្លាំងរបស់ប្រជាកសិករ | ជំងឺដុំពកលើស្បែកគោ ដែលជាជំងឺមួយប្រភេទថ្មី បាននិងកំពុងឆ្លងរាលដាលពីភូមិមួយទៅភូមិមួយទៀត ពីស្រុកមួយទៅស្រុកទូទាំងខេត្តក្រចេះ បណ្ដាលឲ្យសត្វគោងាប់ជាបន្តបន្ទាប់ ធ្វើឲ្យប្រជាពលរដ្ឋមានការព្រួយ បារម្ភជាខ្លាំង ដោយសារសត្វគោជាកម្លាំងអូសទាញមួយ និងតម្លៃធ្លាក់ចុះផងដែរ។ ប្រជាកសិករចិញ្ចឹមគោ រស់នៅចំណុចក្បាលជ្រោះធំ ភូមិសំបុក ឃុំសំបុក ស្រុកចិត្របុរី បានឲ្យដឹងនៅថ្ងៃទី២០ ខែសីហា ឆ្នាំ២០២១នេះថា សត្វគោជាច្រើនបានកើតជំងឺដុំពក ហើយជំងឺនេះដែរមិនធ្លាប់ជួបពីមុននោះទេ ហើយសត្វគោបានងាប់ជាបន្តបន្ទាប់។ ពួកគាត់បានហៅពេទ្យឯកជន មកចាក់ថ្នាំឲ្យគោរបស់គាត់ក្នុង១ម្ជុលតំលៃ ២០០០០រៀល (គោមួយចាក់អស់១០ម្ជុល ហើយនៅមិនទាន់ជាទៀត)។ ពលរដ្ឋបានបញ្ជាក់ថា មន្ទីរកសិកម្មខេត្ត និងពេទ្យសត្វខេត្ត មិនទាន់មានចំណាត់ការទាន់ពេល និងមានប្រសិទ្ធភាពនោះឡើយ ហើយរហូតមកដល់ថ្ងៃនេះ ក៏មិនទាន់បានចុះទៅដល់ភូមិរបស់ពួកគាត់ទេ។ ពួកគាត់សូមសំណូមពរឲ្យមន្ទីរកសិកម្ម ចុះទៅជួយព្យាបាលគោរបស់ពួតផង ព្រោះពេលនេះគោរបស់ពួកគាត់បានងាប់ជាបណ្ដើរៗហើយ។ លោក ទ្រី សុភ័ក្រ ប្រធានមន្ទីរកសិកម្ម រុក្ខាប្រមាញ់ និងនេសាទ ខេត្តក្រចេះ បានបញ្ជាក់ថា ចំពោះជំងឺដុំពកនៅលើស្បែកសត្វគោ បានកើតឡើងគ្រប់ស្រុកទៅហើយក្នុងខេត្តក្រចេះ ហើយលោកបានចាត់ឲ្យ មន្ត្រីចុះទៅពិនិត្យ និងព្យាបាលបានជាសះស្បើយជាច្រើនក្បាលមកហើយ។ បច្ចុប្បន្នលោកកំពុងតាមដានបន្តព្យាបាល ព្រោះនៅមានសត្វគោជាច្រើនក្បាលទៀតកំពុងតែកើតជំងឺនេះ។ លោកបញ្ជាក់ទៀតថា ប្រជាពលរដ្ឋទូទាំងខេត្តក្រចេះ ចិញ្ចឹមសត្វគោប្រមាណជាង ៦ម៉ឺនក្បាល និងក្របីប្រមាណ២ម៉ឺនក្បាល តែជំងឺដុំពកនេះបានកើតទៅលើសត្វគោជាង៤ពាន់ក្បាលទូទាំងខេត្ត តែត្រូវព្យាបាល ជាបានជាង៣ពាន់ក្បាល នៅសល់ប្រមាណ១ពាន់ក្បាលកំពុងព្យាបាលបន្ត។ លោកថា ។ លោកប្រធានមន្ទីរបញ្ជាក់បន្ថែមទៀតថា ដើម្បីទប់ស្កាត់ជំងឺដុំនេះ មានតែព្យាលបាលដោយប្រើថ្នាំ និងវិធីអនាម័យឲ្យបានល្អ បើគោមានជំងឺត្រូវដាក់ដោយឡែក កុំដាក់ឲ្យនៅលាយលាំគ្នា ហើយខាងមន្ទីរចាត់ឲ្យពេទ្យសត្វភូមិ និងពេទ្យសត្វខាងមន្ទីរ ចុះផ្សព្វផ្សាយណែនាំដល់បងប្អូនប្រជាពលរដ្ឋដែលចិញ្ចឹមសត្វគោឲ្យចេះថែរក្សាអនាម័យ។ ពេលមានបញ្ហាឲ្យគាត់ទាក់ទងជាមួយពេទ្យសត្វភូមិ ដើម្បីជួយព្យាលបានបន្តទៀត ប៉ុន្តែបញ្ហាប្រឈមចំពោះមុខនេះ គឺខ្វះថ្នាំព្យាបាល ហើយយើងកំពុងស្វែងរកថ្នាំបន្តទៀត ដើម្បីយកមកព្យាបាលឲ្យទាន់ពេល៕ | 2021-08-21T01:09:00+07:00 | freshnewsasia.com | https://m.freshnewsasia.com/index.php/en/localnews/209873-2021-08-20-11-09-24.html |
4f4f0e9f-2911-4406-bcbf-23fc058fc3bc | អ្នកជំងឺកូវីដ១៥ នាក់ទៀតបានស្លាប់ និងឆ្លងថ្មីជាង ៥រយនាក់ | អ្នកស្លាប់ដោយសារជំងឺកូវីដ-១៩ កើនឡើងដល់ជិត ១ពាន់ ៨រយនាក់ (១.៧៦២) ហើយ បន្ទាប់ពីអ្នកជំងឺ ១៥នាក់ទៀតបានស្លាប់។ ចំពោះករណីឆ្លងថ្មីវិញ មានជាង ៥រយនាក់ (៥១៩) នៅថ្ងៃដដែលនេះ ក្នុងនោះជិត ២រយនាក់ (១៨៥) ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ២០សីហា កម្ពុជាមានអ្នកកើតជំងឺកូវីដ-១៩ ជិត ៩ម៉ឺននាក់ (៨៨.២៤២) ក្នុងនោះ អ្នកជាសះស្បើយមានជិត ៨ម៉ឺន ៤ពាន់នាក់ (៨៣.៨៥១)។ ក្រសួងសុខាភិបាលប្រកាសថា គិតត្រឹមថ្ងៃទី១៩ សីហា រដ្ឋាភិបាលចាក់វ៉ាក់សាំងជូនពលរដ្ឋបានជាង ៨លាន ៦សែននាក់ក្នុងចំណោមពលរដ្ឋដែលត្រូវចាក់វ៉ាក់សាំងសរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំដល់ ១៧ឆ្នាំវិញ ក្រសួងបញ្ជាក់ថា មន្ត្រីសុខាភិបាលចាក់វ៉ាក់សាំងបានជិត ៨សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-21T00:50:00+07:00 | rfa.org | https://www.rfa.org/khmer/news/health/update-covid19-08202021225355.html |
af1bcc1b-70f0-4b5e-b32d-d8a28f1a0adb | រដ្ឋបាលខេត្តត្បូងឃ្មុំ បញ្ចប់បំរាមគោចរ ប៉ុន្តែបន្តការអនុវត្តវិធានការរដ្ឋបាលមួយចំនួន ដើម្បីជំងឺកូវីដ១៩ | រដ្ឋបាលខេត្តត្បូងឃ្មុំ សម្រេចបញ្ចប់នូវបម្រាមគោចរ ចាប់ពីម៉ោង២៣៖៥៩នាទី ថ្ងៃទី២០ ខែសីហា ឆ្នាំ២០២១ តទៅ ប៉ុន្តែនៅបន្តអនុវត្តនូវវិធានការរដ្ឋបាលមួយចំនួន ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ នៅក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី២០ ខែសីហា ឆ្នាំ២០២១នេះ រដ្ឋបាលខេត្តត្បូងឃ្មុំ បានបញ្ជាក់យ៉ាងដូច្នេះថា៖ ។ *ខារ៉ាអូខេ រង្គសាល ឌីស្កូតក បៀហ្គាឌិន *រមណីយដ្ឋាន និងសួនកម្សាន្តនានា *អាជីវកម្មម៉ាស្សា *ហាងលក់ និងសេពគ្រឿងស្រវឹងគ្រប់ប្រភេទ *រោងភាពយន្ត រោងសម្ដែងសិល្បៈ សារមន្ទីរ *ក្លឹបហាត់ប្រាណ និងមជ្ឈមណ្ឌលកីឡា។ *ការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅដ្ឋាន ឬទីសំណាក់ជាមួយគ្នា *ការរៀបចំពិធីបុណ្យសពដោយគោរពតាមការកំណត់របស់អាជ្ញាធរមានសមត្ថកិច្ច និងពេលយកសំណាកសាកសពទៅវិភាគរកមេរោគកូវីដ១៩ ដោយទទួលបានលទ្ធផលអវិជ្ជមាន *ការជួបជុំរបស់សា្ថប័នសាធារណៈ *ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ ការយកវត្ថុសំណាកមកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ *ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត ការជួបជុំរបស់អាជ្ញាធរមានសមត្ថកិច្ច និងកងកម្លាំងគណៈបញ្ជាការឯកភាពគ្រប់លំដាប់ ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សក្នុងអំឡុងពេល នៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលា ជម្រះក្តី និងការជួបជុំមនុស្សដែលមានភាពចាំបាច់ សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀត តាមការកំណត់របស់អាជ្ញាធរមានសមត្ថកិច្ច៕ | 2021-08-21T00:33:00+07:00 | freshnewsasia.com | https://m.freshnewsasia.com/index.php/en/localnews/209868-2021-08-20-10-33-21.html |
d96221ca-6a90-4cea-a554-07ee7fbe46ec | វិដេអូ៖ លោកស្រី ឱ វណ្ណឌីន និងលោកស្រី Li Ailan ផ្តល់កិច្ចសម្ភាសន៍ដល់ក្រុមអ្នកសារព័ត៌មាន ពាក់ព័ន្ធការចាក់វ៉ាក់សាំង និងជុំវិញស្ថានភាពជំងឺកូវីដ១៩នៅកម្ពុជា | លោកស្រី ឱ វណ្ណឌីន និងលោកស្រី Li Ailan ផ្តល់កិច្ចសម្ភាសន៍ដល់ក្រុមអ្នកសារព័ត៌មាន ពាក់ព័ន្ធការចាក់វ៉ាក់សាំង និងជុំវិញស្ថានភាពជំងឺកូវីដ១៩នៅកម្ពុជា នៅស្រុកអូរជុំ ខេត្តរតនគិរី នាថ្ងៃទី២០ ខែសីហា ឆ្នាំ២០២១។ | 2021-08-21T00:25:00+07:00 | freshnewsasia.com | https://m.freshnewsasia.com/index.php/en/localnews/209863-2021-08-20-10-25-25.html |
66a301c0-7f35-4011-9e00-323bc998b562 | គណៈបញ្ជាការដឹកនាំអនុវត្តច្បាប់ប្រយុទ្ធប្រឆាំងនឹងជំងឺកូវីដ-១៩ ខេត្តក្រចេះ ចុះផ្សព្វផ្សាយជាសាធារណៈពីការអនុវត្តកាតព្វកិច្ចពាក់ម៉ាស់ និងរក្សាគម្លាតសុវត្ថិភាពជូនពលរដ្ឋ | លោក ស្រេង សុភាព អភិបាលរងខេត្ត និងជាប្រធានគណៈបញ្ជាការដឹកនាំអនុវត្តច្បាប់ប្រយុទ្ធប្រឆាំងនឹងជំងឺកូវីដ-១៩ ខេត្តក្រចេះ នៅថ្ងៃទី២០ ខែសីហា ឆ្នាំ២០២១នេះ បានដឹកនាំក្រុមការងារចុះធ្វើយុទ្ធនាការផ្សព្វផ្សាយជាសាធារណៈស្តីពីការពង្រឹងអនុវត្តកាតព្វកិច្ចពាក់ម៉ាស់ និងរក្សាគម្លាតសុវត្ថិភាព ក្នុងភូមិសាស្រ្តខេត្តក្រចេះ ដោយក្នុងនោះក៏មានការណែនាំ និងផាកពិន័យទៅតាមជំហាន នៃការមិនចូលរួមគោរពអនុវត្តតាម ចាប់ពីថ្ងៃជូនដំណឹងនេះទៅផងដែរ។ យុទ្ធនាការផ្សព្វផ្សាយបានផ្តោតទៅក្នុងព្រឹត្តិការណ៍ សហគមន៍ ២០ កុម្ភៈ ដែលតម្រូវឱ្យមានការអនុវត្តកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាព ស្របតាមប្រកាសលេខ ០១៨ ស.នក.ប្រក ចុះថ្ងៃទី២២ ខែមីនា ឆ្នាំ២០២១ របស់ក្រសួងសុខាភិបាលស្តីពីកាតព្វកិច្ចពាក់ម៉ាស់ និងកាតព្វកិច្ចរក្សាគម្លាតសុវត្ថិភាព ក្នុងអំឡុងពេល នៃការឆ្លងជំងឺកូវីដ-១៩ ក្នុងសហគមន៍ និងជាការពង្រឹងទប់ស្កាត់ប្រយុទ្ធប្រឆាំងការឆ្លងរីករាលដាល នៃមេរោគជំងឺកូវីដ-១៩ បំប្លែងថ្មី Delta ពិសេសការអនុវត្តកាតព្វកិច្ចពាក់ម៉ាស់ និងរក្សាគម្លាតបុគ្គល ជូនដល់ប្រជាពលរដ្ឋឱ្យបានជ្រាប និងត្រូវចាប់ផ្តើមអនុវត្ត ។ ការមិនអនុវត្តកាតព្វកិច្ចពាក់ម៉ាស់ សម្រាប់បុគ្គល យោងតាមមាត្រា៥ នៃអនុក្រឹត្យការពាក់ម៉ាស់ ត្រូវធ្វើជាកាតព្វកិច្ចដោយផ្អែកតាមសកម្មភាពការងារ ឬស្ថានភាពមុខរបរ របស់បុគ្គល និងតាមទីកន្លែងដែលមានហានីភ័យនៃការចម្លង ឬការឆ្លងមេរោគកូវីដ-១៩។ ដោយផ្អែកលើកម្រិត នៃការឆ្លងរាលដាលនៃជំងឺកូវីដ-១៩ ក្រសួងសុខាភិបាលចេញសេចក្ដីប្រកាស ឬសេចសម្រេចដើម្បីកំណត់អំពីបុគ្គលដែលមានកាតព្វកិច្ចពាក់ម៉ាស់ និងទីកន្លែងដែលតម្រូវឱ្យពាក់ម៉ាស់។ ការបំពានលើកទី១ ត្រូវធ្វើការប្រមាន ការបំពានចាប់ពីលើកទី២ ត្រូវផ្ដន្ទាទោសពិន័យអន្តរការណ៍ចាប់ពី ២សែនរៀល ទៅ ១លានរៀល៕ | 2021-08-20T23:29:00+07:00 | freshnewsasia.com | https://m.freshnewsasia.com/index.php/en/localnews/209854-2021-08-20-09-29-31.html |
df03bd93-e631-494b-9149-f8335df59f4e | រដ្ឋបាលខេត្តស្វាយរៀង បន្តទទួលអំណោយពីសប្បុរសជន ដើម្បីចូលរួមប្រយុទ្ធប្រឆាំងនឹងជំងឺកូវីដ១៩ | លោក ម៉ែន វិបុល អភិបាលខេត្តស្វាយរៀង និងជាប្រធានគណៈកម្មការប្រយុទ្ធប្រឆាំងនឹងជំងឺកូវីដ១៩ខេត្ត នៅថ្ងៃទី២០ ខែសីហា ឆ្នាំ២០២១នេះ បានទទួលយកអំណោយ និងថវិកាមួយចំនួនពីលោក សោម សុធា អគ្គនាយកគម្រោងអចលនទ្រព្យភូមិមរតក ស្ថិតក្នុងភូមិចំបក់ សង្កាត់ចេក ក្រុងស្វាយរៀង ខេត្តស្វាយរៀង ឧបត្ថម្ភដល់ដំណើការប្រយុទ្ធប្រឆាំងនឹងជំងឺកូវីដ១៩។ នាឱកាសនោះដែរ លោក ម៉ែន វិបុល បានថ្លែងនូវការអរគុណដល់លោកអគ្គនាយកគម្រោងអចលនទ្រព្យភូមិមរតក ដែលកន្លងមកតែងតែឧបត្ថម្ភគាំទ្រដល់រដ្ឋបាលខេត្តនូវអំណោយ និងថវិការជាបន្តបន្ទាប់សម្រាប់គាំទ្រ ក្នុងយុទ្ធនាការប្រយុទ្ធប្រឆាំង នឹងជំងឺកូវីដ១៩ នាពេលបច្ចុប្បន្ន ទាំងនេះសបញ្ជាក់ឱ្យឃើញពីកាយវិការ ប្រកបដោយសប្បុរសធម៌ និងជាវប្បធម៌នៃការចែករំលែកក្នុងសង្គមទៅលើការជួយគ្នាក្នុងគ្រាលំបាក។ លោកបានបន្តថា ថ្វីត្បិតតែមួយរយះចុងក្រោយនេះស្ថានភាពជំងឺកូវីដ១៩ មានការថមថយក៏ពិតមែននាពេលបច្ចុប្បន្ន ក៏គណៈកម្មការប្រយុទ្ធប្រឆាំងនឹងជំងឺកូវីដ១៩ នៃរដ្ឋបាលខេត្ត នៅតែបន្តអប់រំផ្សព្វផ្សាយ និងតាមដានបុគ្គលសង្ស័យពាក់ព័ន្ធដើម្បីកាត់ផ្តាច់ខ្សែចម្លងឱ្យមានប្រសិទ្ធភាព ជាពិសេសការពង្រឹងវិធានការ «៣កុំ និង៣ការពារ» ជាដើម។ លោកអភិបាលខេត្តបញ្ជាក់ថា អំណោយដែលបានផ្ដល់ជូនរដ្ឋបាលខេត្តនៅថ្ងៃនេះ និងយកទៅចាត់ចែងប្រើប្រាស់ក្នុងសកម្មភាពនានា ឱ្យស្របទៅតាមបរិបទនៃជំងឺកូវីដ១៩ ដែលកំពុងរីករាលដាលនៅក្នុងសហគមន៍នាពេលបច្ចុប្បន្ន ស្របតាមអនុសាសន៍ណែនាំដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ អំណោយទាំងនោះរួមមាន៖ អង្ក១០តោន ម៉ាស១០កេស អាល់កុល ២៥កាន និងថវិកា មួយចំនួនទៀត ជូនដល់គណៈកម្មការប្រឆាំងជំងឺកូវីដ១៩ ខេត្តស្វាយរៀង៕ | 2021-08-20T23:29:00+07:00 | freshnewsasia.com | https://m.freshnewsasia.com/index.php/en/localnews/209855-2021-08-20-09-29-48.html |
4bb74cbc-fe92-40af-92a7-97befd429c90 | អភិបាលខេត្តកំពត ជំរុញឱ្យមន្ត្រីពាក់ព័ន្ធបន្តសហការគ្នាបន្ថែមទៀត ដើម្បីទប់ស្កាត់ជំងឺកូវីដ១៩ នៅក្នុងមូលដ្ឋានខេត្ត | លោក ជាវ តាយ អភិបាលខេត្តកំពត បានបន្តជំរុញដល់មន្ត្រី អាជ្ញាធរ សមត្ថកិច្ចជំនាញពាក់ព័ន្ធ សហការគ្នាបន្ថែមទៀតនៅក្នុងយុទ្ធនាការទប់ស្កាត់ និងប្រឆាំងការរីករាលដាលជំងឺកូវីដ១៩ ក្នុងសហគមន៍ឱ្យបានខ្លាំងក្លា និងមានប្រសិទ្ធភាពថែមទៀត។ ការជំរុញបែបនេះរបស់លោកជាវ តាយ បានធ្វើឡើងនៅក្នុងឱកាសដែលលោកបានដឹកនាំកិច្ចប្រជុំគណៈបញ្ជាការឯកភាពរដ្ឋបាលខេត្តកំពតប្រចាំខែកក្កដា នាថ្ងៃទី២០ ខែសីហា ឆ្នាំ២០២១នេះ នៅសាលប្រជុំសាលាខេត្ត។ កិច្ចប្រជុំនេះមានការចូលរួមពីជួរថ្នាក់ដឹកនាំ មន្ទីរ ស្ថាប័ន អង្គភាព កងកម្លាំងប្រដាប់អាវុធគ្រប់ប្រភេទនៅជុំវិញនិងចំណុះឱ្យខេត្ត ស្ថាប័នតុលាការ អយ្យការ និងអាជ្ញាធរពាក់ព័ន្ធជាច្រើនរូប។ ទន្ទឹមនេះ លោក ជាវ តាយ ក៏បានជំរុញឱ្យមានការរៀបចំផែនការសកម្មភាព ច្បាស់លាស់បន្តទៀត ក្នុងការចាត់តាំងអនុវត្តការងារ បង្ការទប់ស្កាត់ និងបង្ក្រាបបទល្មើសនានាក្នុងដែនសមត្ថកិច្ចរបស់ខ្លួន ដោយពង្រឹងពួនជ្រុំនូវ ទំនាក់ទំនង កិច្ចប្រតិបត្តិការ រវាងកម្លាំងសមត្ថកិច្ច និងអាជ្ញាធរព្រំដែន ដើម្បីការពារបូរណភាពទឹកដី និងអធិបតេយ្យភាពជាតិឱ្យបានល្អ និងពង្រឹងកងកម្លាំងមានសមត្ថកិច្ចគ្រប់លំដាប់ថ្នាក់ ក្នុងការទទួលខុសត្រូវលើតួនាទីភារកិច្ច ត្រៀមកម្លាំងសរុប វិធានការសរុប និងមធ្យោបាយសរុប ដើម្បីគ្រប់គ្រងដោះស្រាយសភាពការណ៍ ឆ្លើយតបតម្រូវការការងារប្រចាំថ្ងៃក្នុងខេត្តបន្ថែមទៀត។ លោកភិបាលខេត្ត បានបញ្ជាក់ថា រយៈពេលកន្លងមក រដ្ឋបាលខេត្តកំពត ដោយផ្ដើមចេញពីគណៈបញ្ជាការឯកភាពរដ្ឋបាលខេត្ត មានផែនការសកម្មភាព ច្បាស់លាស់ ក្នុងការចាត់តាំងអនុវត្ត ការបង្ការទប់ស្កាត់ និងបង្រ្កាបបទល្មើសនានាក្នុងដែនសមត្ថកិច្ចរបស់ខ្លួន ក្នុងប្រតិបត្តិការបង្ក្រាបបទល្មើស ឈរលើមូលដ្ឋានច្បាប់ ព្រមទាំងបន្តអនុវត្តការអប់រំ ផ្សព្វផ្សាយ ជាកត្តាចម្បង មុននឹងឈានដល់ការបង្រ្កាប និងការដោះស្រាយបានទាន់ពេលវេលា នូវបញ្ហាដែលប្រជាពលរដ្ឋក្នុងមូលដ្ឋានរាយការណ៍ និងសំណូមពរប្រកបដោយប្រសិទ្ធភាព។ លោក ជាវ តាយ បានបន្ថែមទៀតថា ជាពិសេសការបង្ការទប់ស្កាត់ជំងឺឆ្លងកូវីដ១៩ ដោយមានការយកចិត្តទុកដាក់ សំដៅបន្តពង្រឹងអនុវត្តតាមវិធានសុខាភិបាល និងចំណាត់ការរបស់ប្រមុខរាជរដ្ឋាភិបាល រួមនឹងការដាក់ចេញនូវវិធានការនានា របស់រដ្ឋបាលខេត្ត ដោយអនុវត្តអប់រំរដ្ឋបាល ច្បាប់ និងវិធានការ «៣កុំ និង៣ការពារ» សំដៅការពារសុខុមាលភាពនិងអាយុជីវិត របស់ប្រជាពលរដ្ឋ។ រហូតមកដល់បច្ចុប្បន្ន ការឆ្លងរីករាលដាលជំងឺកូវីដ១៩ ចូលក្នុងសហគមន៍ភូមិសាស្រ្តខេត្តកំពត ក៏មានលក្ខណៈធូរស្បើយល្អប្រសើរជាបណ្ដើរៗហើយផងដែរ៕ | 2021-08-20T23:27:00+07:00 | freshnewsasia.com | https://m.freshnewsasia.com/index.php/en/localnews/209853-2021-08-20-09-27-32.html |
d92fcf7a-3245-4b7b-8e8d-f5a9670c3128 | រដ្ឋបាលខេត្តក្រចេះ ទទួលអំណោយពីសភាពាណិជ្ជកម្មខេត្តក្រចេះ ស្ទឹងត្រែង រតនគិរី និងសប្បុរសជន ដើម្បីចូលរួមប្រយុទ្ធប្រឆាំងជំងឺកូវីដ១៩ | លោក វ៉ា ថន អភិបាលខេត្ត និងជាប្រធានគណៈកម្មការប្រយុទ្ធប្រឆាំងជំងឺកូវីដ១៩ ខេត្តក្រចេះ នៅថ្ងៃទី២០ ខែសីហាឆ្នាំ២០២១នេះ បានទទួលអំណោយជាគ្រឿងឧបភោគ បរិភោគពីលោក កែវ សុទ្ធារិទ្ធ ប្រធានសភាពាណិជ្ជកម្មខេត្តក្រចេះ ស្ទឹងត្រែង រតនគិរី និងជាប្រធានដេប៉ូឆ្នោតមហាសំណាងខេត្ត ជូនដល់រដ្ឋបាលខេត្ត ដើម្បីចូលរួមប្រយុទ្ធប្រឆាំងជំងឺកូវីដ១៩ នៅក្នុងភូមិសាស្ត្រ ខេត្តក្រចេះ។ លោកអភិបាលខេត្ត បានបញ្ជាក់ដែរថា អំណោយទាំងអស់នេះ បានចូលរួមចំណែកយ៉ាងសំខាន់ជាមួយរដ្ឋបាលខេត្ត ក៏ដូចជារាជរដ្ឋាភិបាលកម្ពុជា ក្នុងការងារប្រយុទ្ធប្រឆាំងនឹងការឆ្លងរាតត្បាតនៃជំងឺកូវីដ១៩ ជាពិសេសបានឆ្លើយតបភ្លាមៗ ទៅនឹងស្ថានភាពបច្ចុប្បន្ន ខណៈដែលជំងឺដ៏កាចសាហាវនេះ កំពុងគម្រាមកំហែងដល់ប្រជាពលរដ្ឋ នៅក្នុងសហគមន៍កម្ពុជា ក៏ដូចជាប្រជាពលរដ្ឋនៅក្នុងសកលលោកជារៀងរាល់ថ្ងៃផងដែ។ លោក វ៉ា ថន បានបញ្ជាក់ថា អំណោយដែលសភាពពាណិជ្ជកម្ម រួមនឹងសប្បុរសជនបានប្រគល់ជូនរដ្ឋបាលខេត្តកន្លងមក រដ្ឋបាលខេត្តបានធ្វើការបែងចែកទៅរដ្ឋបាលក្រុង ស្រុក ដើម្បីដោះស្រាយ និងឆ្លើយតបទៅនឹងតម្រូវការ ដែលប្រជាពលរដ្ឋបានទាន់ពេលវេលា ក្នុងយុទ្ធនាការប្រយុទ្ធប្រឆាំងនឹងជំងឺកូវីដ១៩នេះ។ អំណោយដែលផ្ដល់ជូនរដ្ឋបាលខេត្តក្រចេះ នាឱកាសនោះរួមមាន៖ អង្ករចំនួន ៥០បេ មីចំនួន ៥០កេស ត្រីខចំនួន ៥០យួរ និងទឹកសុីអុីវចំនួន ៥០យួរ៕ | 2021-08-20T23:26:00+07:00 | freshnewsasia.com | https://m.freshnewsasia.com/index.php/en/localnews/209852-2021-08-20-09-26-24.html |
bc1090b0-44ff-4025-b2d0-114d26ea64bc | ខេត្តត្បូងឃ្មុំ បង្ហាញអត្តសញ្ញាណអ្នកជំងឺកូវីដ-១៩ ចំនួន៤៣នាក់ ជាសះស្បើយ១១៨នាក់ | រដ្ឋបាលខេត្តត្បូងឃ្មុំ នៅថ្ងៃទី២០ ខែសីហា ឆ្នាំ២០២១ នេះ បានចេញសេចក្តីប្រកាសព័ត៌មានស្តីពីការរកឃើញអ្នកកើតជំងឺកូវីដ-១៩ ចំនួន៤៣នាក់ អ្នកជាសះស្បើយចំនួន ១១៨នាក់បន្ថែមទៀត។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅថ្ងៃទី២០ ខែសីហា នេះ។ ជាមួយនឹងការរកឃើញអ្នកជំងឺកូវីដ-១៩ ចំនួន៤៣នាក់បន្ថែមទៀតនេះ រដ្ឋបាលខេត្ត សូមអំពាវនាវដល់អ្នកប៉ះពាល់ផ្ទាល់ និងអ្នកប៉ះពាល់ប្រយោល សូមរួសរាន់មកជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ និងអ្នកដែលប៉ះពាល់ដោយប្រយោលជាអ្នកវិជ្ជមានជំងឺកូវីដ-១៩ ខាងលើ សូមរួសរាន់ធ្វើចត្តាឡីស័កនៅតាមផ្ទះ ក្នុងក្រុមគ្រួសាររៀងៗខ្លួន ដោយមិនត្រូវពាក់ព័ន្ធជាមួយអ្នកដទៃជាដាច់ខាត។ ប្រសិនបើប្រជាពលរដ្ឋមានរោគសញ្ញា ផ្តាសាយ ក្អក ហៀរសំបោរ ឈឺបំពង់ក ថប់ដង្ហើម ឬរោគសញ្ញាសង្ស័យផ្សេងៗ សូមទៅពិនិត្យសុខភាពនៅតាមមន្ទីរពេទ្យ ឬមណ្ឌលសុខភាព ដែលស្ថិតនៅជិតកន្លែងដែលបងប្អូនស្នាក់នៅ និងរាយការណ៏ជូនអាជ្ញាធរមូលដ្ឋានជាបន្ទាន់ ឬទំនាក់ទំនងតាមលេខទូរស័ព្ទលេខ៖ ០១២ ៩៨៣ ៦៣៩/ ០៩៧ ៦៤៧ ៧៧ ៣៧/ ០១២ ៩៦៨ ៤៣២ និង ០៩៧ ៩៧៩ ៩៨ ៩៨៕ | 2021-08-20T23:25:00+07:00 | freshnewsasia.com | https://m.freshnewsasia.com/index.php/en/localnews/209850-2021-08-20-09-25-16.html |
f496eb02-391a-46f5-ae66-17d9545bcef3 | ខេត្តបន្ទាយមានជ័យ បង្ហាញអត្តសញ្ញាណអ្នកជំងឺកូវីដ ចំនួន២១០នាក់ និងជាសះស្បើយ២៣៤នាក់ | រដ្ឋបាលខេត្តបន្ទាយមានជ័យ នៅថ្ងៃទី២០ ខែសីហា ឆ្នាំ២០២១នេះ បានប្រកាសពីការរកឃើញចំនួនអ្នកឆ្លង២១០ករណី តាមរយៈការធ្វើតេស្តរហ័ស (Rapid Test) និងជាសះស្បើយចំនួន២៣៤នាក់ ដែលចេញផ្សាយដោយក្រសួងសុខាភិបាលនៅព្រឹកមិញ។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបានថ្ងៃទី២០ ខែសីហានេះ។ រដ្ឋបាលខេត្តបន្ទាយមានជ័យ បានឱ្យដឹងថា សម្រាប់ជំងឺទាំង២១០នាក់ខាងលើនេះ ភាគច្រើនឆ្លងនៅក្នងសហគមន៍ និងជាពលករដែលវិលត្រឡប់មកពីប្រទេសថៃ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-20T23:13:00+07:00 | freshnewsasia.com | https://m.freshnewsasia.com/index.php/en/localnews/209846-2021-08-20-09-13-45.html |
0ede85d2-e9fe-4f78-a96f-953a8dbbf570 | WHO ព្រួយបារម្ភជំងឺកូវីដ-១៩បំប្លែងថ្មី កំពុងចរាចរណ៍នៅកម្ពុជា | ក្នុងឱកាសចូលរួមយកថវិការបស់ សម្ដេចតេជោ ហ៊ុន សែន នាយករដ្ឋមន្ដ្រី នៃកម្ពុជា ប្រគល់ជូន លោកតា-លោកយាយ អាយុលើស១០០ឆ្នាំ ដែលស្ម័គ្រចិត្ដចាក់វ៉ាក់សាំង បង្ការជំងឺកូវីដ១៩ នៅស្រុកអូរជុំ ខេត្តរតនគិរី នាថ្ងៃទី២០ ខែសីហា ឆ្នាំ២០២១ លោកស្រី Li Ailan បានប្រាប់ក្រុមអ្នកសារព័ត៌មានថា ពលរដ្ឋខ្មែរ អនុវត្តវិធានសុខាភិបាលគ្រប់ៗគ្នានោះ នឹងអាចកាត់ផ្ដាច់ការ ឆ្លងជំងឺកូវីដ-១៩ ក្នុងសហគមន៍។ លោកស្រីបានបញ្ជាក់ថា «យើងមានការព្រួយបារម្ភ ចំពោះការឆ្លងរាតត្បាត ដោយមេរោគបំប្លែងថ្មី ប្រភេទដែលតា នេះ ដែលជាមេរោគបំប្លែងថ្មីមួយ ដែលមានកម្រិតឆ្លងខ្លាំង ហើយមេរោគនេះ គឺកំពុងតែចរាចរណ៍ នៅក្នុងព្រះរាជាណាចក្រកម្ពុ ជា នៅក្នុងសហគមន៍ ដែលហៅថា តាមរយៈការនាំចូល តាមរយៈបងប្អូនប្រជាពលករ»។ លោកស្រីបានបន្ដថា វាជាដំណឹងអាក្រក់ ដែលវិរុសកូវីដ-១៩ នៅជាមួយពលរដ្ឋ ប៉ុន្ដែអ្វី ដែលជាដំណឹងល្អនោះ កម្ពុជាមាន ឧបករណ៍ច្រើន សម្រាប់ព្យាបាលអ្នកជំងឺកូវីដ-១៩ និងទប់ស្កាត់ជំងឺកូវីដ-១៩ ជាពិសេស ប្រភេទដែលតា ។ លោកស្រីថា ការបញ្ឈប់ការរាតត្បាតជំងឺកូវីដ-១៩ មានវិធីសាស្ដ្រ ដូចជា ៖ ចាក់វ៉ាក់សាំង និងអនុវត្តវិធានការសុខាភិបាល ជាដើម។ លោកស្រី ក៏បានបញ្ជាក់ទៀតថា «ខ្ញុំសូមអំពាវនាវដល់បងប្អូន ប្រជាពលរដ្ឋទាំងអស់ បុគ្គលម្នាក់ៗ សូមមេត្តា កុំបន្ធូរបន្ថ យនូវការអនុវត្តវិធានការ សុខភាពសាធារណៈ ដែលដាក់ចេញដោយក្រសួង សុខាភិបាល ។ ពេលវេលានេះ មិនមែនជាពេ លបន្ធូរបន្ថយការ អនុវត្តទេ ប៉ុន្ដែគឺយើងចូល រួមឲ្យបានពេញលេញ ហើយប្រកបដោយ ទទួលសុខត្រូវខ្ពស់ រាល់វិធានការទាំ ងឡាយដែលដាក់ចេញរាជរដ្ឋាភិបាល»។ លោកស្រីបានសង្កេតឃើញថា ចំពោះដំណើរការចាក៉វាក់សាំង បង្ការជំងឺកូវីដ-១៩ នាពេលនេះ រាជរដ្ឋាភិបាលកម្ពុជា បានធ្វើយ៉ាល្អ។ លោកស្រីថា ការផ្ទុះរាតត្បាតកូវីដ-១៩ នៅកម្ពុជានាពេលបច្ចុប្បន្ននេះ គឺបានគ្រប់គ្រងស្ថាន ភាពបានល្អ ធ្វើឲ្យអ្នកឆ្លង និងស្លាប់ មានការថយចុះ។ សូមរំលឹកថា គិតថ្ងៃទី២០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ ចំនួន៨៨,២៤២នាក់ ក្នុងនោះ អ្នកជាសះស្បើយ ចំនួន៨៣,៨៥១នាក់ និងអ្នកស្លាប់ ចំនួន១,៧៦២នាក់ ៕ | 2021-08-20T21:49:00+07:00 | dap-news.com | https://dap-news.com/national/2021/08/20/178412/ |
716e665c-3dcc-4fb7-b1cf-94c3a21dbb0a | រដ្ឋបាលខេត្ដតាកែវ បន្តអនុវត្តវិធានការរដ្ឋបាលជាបណ្តោះអាសន្ន រយៈពេល៧ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្ដតាកែវ បានចេញសេចក្ដីសម្រេចបន្តអនុវត្តវិធានការរដ្ឋបាលជាបណ្តោះអាសន្ន រយៈពេល០៧ថ្ងៃ គិតចាប់ពីថ្ងៃទី២០ ដល់ថ្ងៃទី២៦ ខែសីហា ឆ្នាំ២០២១ ដើម្បីប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩ ក្នុងភូមិសាស្ត្រខេត្ត។ បើតាមសេក្តីសម្រេចដែលបណ្តាញព័ត៌មាន Fresh News ទទួលបាននៅថ្ងៃទី២០ ខែសីហា ឆ្នាំ២០២១ បានឱ្យដឹងថា ជាមួយគ្នានេះដែរ រដ្ឋបានខេត្តបន្ថែមថា ត្រូវផ្អាកជាបណ្តោះអាសន្ននូវរាល់ការធ្វើសកម្មភាពមុខរបរ អាជីវកម្ម និងអាជីវកម្មក្លឹបកម្សាន្តគ្រប់ប្រភេទ ជាអាទិ៍ខារ៉ាអូខេ បៀហ្គាឌិន រមណីយដ្ឋាន សួនកម្សាន្តនានា អាជីវកម្មម៉ាស ហាងលក់និងសេពគ្រឿងស្រវឹងគ្រប់ ប្រភេទ រោងសម្ដែងសិល្បៈ សារមន្ទីរ ក្លឹបហាត់ប្រាណ និងមជ្ឈមណ្ឌលកីឡា។ ចំពោះភោជនីយដ្ឋាន អាហារដ្ឋាន អនុញ្ញាតឱ្យប្រកបអាជីវកម្មរបស់ខ្លួនត្រឹមជាលក្ខណៈវេចខ្ចប់ប៉ុណ្ណោះ ដោយមិនអនុញ្ញាតឱ្យមានអតិថិជួនចូលមកទទួលទាននៅក្នុងបរិវេណនៃទីកន្លែងរបស់ខ្លួនឡើយ និងហាមឃាត់រាល់ ការជួបជុំ ឬការប្រមូលផ្តុំមនុស្សដើម្បីសេពគ្រឿងស្រវឹងគ្រប់ប្រភេទ។ * ការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅវេន ឬទីសំណាក់ជាមួយគ្នា។ * ការរៀបចំពិធីបុណ្យសពត្រូវគោរពតាមការកំណត់របស់អាជ្ញាធរមានសមត្ថកិច្ច។ * ការជួបជុំរបស់ស្ថាប័នសាធារណៈ។ * ការប្រមូលផ្ដុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាល ជាអាទិ៍ ការយកវត្ថុសំណាកមកវិភាគរកមេរោកកូវីដ១៩ និងការចាក់វ៉ាក់សាំងការពារជំងឺកូវីដ១៩ ការជួបជុំរបស់បុគ្គលិកសុខាភិបាល ដែលបំពេញការងងារសង្រ្គោះបន្ទាន់ផ្សេងៗ។ * ការជួបជុំរបស់អាជ្ញាធរមានសមត្ថកិច្ចកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុងការបំពេញ សណ្តាប់ធ្នាប់ និងរបៀបរៀបរយសាធារណៈ។ * ការជួបជុំមនុស្សក្នុងអំឡុងពេលនៃកិច្ចនីតិវិធីរបស់មន្ត្រីនគរបាលយុត្តិធម៌ ឬរបស់សាលាជម្រះក្តី និងការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ក្នុងគោលបំណងផ្សេងៗទៀត តាមការកំណត់របស់អាជ្ញាធរមានសមត្ថកិច្ច៕ | 2021-08-20T21:35:00+07:00 | freshnewsasia.com | https://m.freshnewsasia.com/index.php/en/localnews/209836-2021-08-20-07-35-16.html |
3a7d820e-6e83-4118-9f72-af7c0eca7363 | ក្រោយចាក់វ៉ាក់សាំងដូសទី៣ លេចចេញអាការមួយនេះ ឆាប់ប្រញាប់ទៅជួបពេទ្យ | លោកជំទាវ ឱ វណ្ណឌីន បានក្រើនរំឭកដល់អ្នកទើបចាក់វ៉់ាក់សាំង អាស្រ្តាហ្សេនីកា ដូសទី៣រួចថ្មីៗ បើសិនលេចចេញរោគសញ្ញាប្រព័ន្ធផ្លូវដង្ហើមខុសប្រក្រតី ក្រោយពេលចាក់ ត្រូវប្រញាប់ទៅជួបគ្រូពេទ្យជាបន្ទាន់ ចៀសវាងគ្រោះថ្នាក់ ពិបាកសង្រ្គោះ។ លោកស្រីវេជ្ជបណ្ឌិតថ្លែងដូច្នេះ ក្រោយមានចម្ងល់លើកឡើងអំពីអាការធ្វើទុក្ខឬផលរំខាន បន្ទាប់ចាក់វ៉ាក់សាំងដូសទី៣។ លោកជំទាវ ឱ វណ្ណឌីន បានពន្យល់ចំពោះអ្នកចាក់ដូសទី៣ថា “អ្វីដែលខ្ញុំណែនាំបន្តទៀតនេះ ប្រសិនបើបងប្អូនមានការថប់ដង្ហើម សូមប្រញាប់ជួបជាមួយគ្រូពេទ្យ ជួយផ្ដល់មតិយោបល់ ឬព្យាបាល កុំសំងំនៅផ្ទះ ព្រោះពេលខ្លះពេលវ៉ាក់សាំងចូលទៅធ្វើឱ្យមិនត្រូវគ្នាជាមួយសរីរាង្គ”។ ដោយឡែក ប្រសិនមានប្រតិកម្មដូចជា ក្ដៅខ្លួន ឈឺមួយចំហៀងខ្លួន ឈឺក្បាល ក្អួត និងឈឺពោះជាដើម នោះមិនមែនជារឿងគួរឱ្យបារម្ភទេ។ ប្រធានគណៈកម្មការចំពោះកិច្ចចាក់វ៉ាក់សាំងកូវីដ-១៩រូបនេះ បញ្ជាក់ថា ចំពោះករណីប្រតិកម្មខាងលើមានតិចណាស់ ក្នុង១លាននាក់ គឺមានតែ ២ ឬ៣នាក់ទេ។ បើមានអាការៈឈឺក្បាល ឬក្ដៅខ្លួនអីជាដើមនោះ គេអាចនៅផ្ទះបាន ដោយលេបថ្នាំប៉ារ៉ាសេតាម៉ុល១ថ្ងៃ ៣គ្រាប់ ព្រឹក ថ្ងៃ ល្ងាច។ ប៉ុន្តែមកទល់នឹងពេលនេះ មិនទាន់មានអ្នកណាម្នាក់មានបញ្ហានេះនៅឡើយទេ។ យ៉ាងណាក្ដី រោគសញ្ញាទាំងនេះ នឹងអាចបាត់ទៅវិញ ក្នុងរយៈពេល២៤ម៉ោង ៤៨ម៉ោង អ្នកខ្លះយ៉ាងយូរ ៧២ម៉ោង ឬ៣ថ្ងៃប៉ុណ្ណោះ៕ ចុចអាន៖ ចុចអាន៖ ចុចអាន៖ ថាដូចគ្នា! គ្រូពេទ្យបញ្ជាក់ច្បាស់ៗ អ្នកណាត្រូវចាក់ដូសទី៣ អ្នកណាត្រូវចាក់ដូសជំរុញ | 2021-08-20T21:22:00+07:00 | kampucheathmey.com | https://www.kampucheathmey.com/health/184348 |
511e87f2-77dc-4b4c-9515-f1e403d0112e | សម្ដេចតេជោ ហ៊ុន សែន អញ្ជើញថ្លែងសុន្ទរកថា បើកពិធីអន្តរសាសនា ប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ ឆ្នាំ២០២១ | ភ្នំពេញ ៖ នៅល្ងាច ថ្ងៃសុក្រទី២០ ខែសីហា ឆ្នាំ២០២១នេះ សម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា បានអញ្ជើញថ្លែងសុន្ទរកថា ក្នុងពិធីបើកអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ ឆ្នាំ២០២១ តាមប្រព័ន្ធវីដេអូ។ ក្នុងសុន្ទរកថាថ្លែបើកម្មវិធីអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩នាថ្ងៃនេះ សម្តេចតេជោ ហ៊ុន សែន បានច្រានចោលការចោទប្រកាន់នេះ។ សម្តេចតេជោ បានថ្លែងបញ្ជាក់យ៉ាងដូច្នេះថា «ការដាក់ប្រជាពលរដ្ឋ ឬ អ្នកត្រឡប់មកពីតំបន់ មានហានិភ័យឱ្យស្ថិតក្នុងការធ្វើចត្តាឡីស័ក ឬ ការបិទខ្ទប់តំបន់ដែលមានអត្រាឆ្លង ឬចរន្តនៃការឆ្លងខ្ពស់ ឬផ្លាកការឆ្លងដែនខុសច្បាប់ នៅក្នុងដំណាក់កាល នៃការរឹតបន្ដឹងវិធានការការពារសុវត្ថិភាព មិនមានន័យថា ជាការបិទសិទ្ធិសេរីភាព ឬការរើសអើង ដូចក្រុមជនអគតិបង្កបញ្ហាមួយក្រុម ដែលមាននិន្នាការ ប្រឆាំងផ្កាប់មុខ បាននិងកំពុងតែឃោសនាមួលបង្កាច់បំបាក់ស្មារតីប្រជាពលរដ្ឋ ប៉ុន្តែនេះគឺជាវិធានការការពារ សិទ្ធិរស់រានមានជីវិត សិទ្ធិទទួលបាននូវកិច្ចការពារ ចៀសផុតពីការឆ្លងជំងឺរាតត្បាតប្រកបដោយប្រសិទ្ធភាព»។ មកដល់ពេលបច្ចុប្បន្ននេះ កម្ពុជា បានរកឃើញអ្នកឆ្លងជំងឺកូវីដ១៩ សរុបជិត ៩ម៉ឺននាក់។ ក្នុងនោះស្លាប់ ១,៧៦២នាក់ ហើយអ្នកជំងឺជិត ៣នាក់ទៀត កំពុងសម្រាកនៅតាមមណ្ឌលព្យាបាល និងមន្ទីរពេទ្យ។ រាជរដ្ឋាភិបាលកម្ពុជា កំពុងបន្តការប្រយុទ្ធយ៉ាងស្រួចស្រាវ ជាមួយមេរោគឆ្លងសកលមួយនេះ តាមរយៈអនុវត្តតាមវិធានរបស់សុខាភិបាល ជាពិសេសការរៀបចំឱ្យពលករមកពីប្រទេសថៃ ធ្វើចត្តាឡីស័កនៅតាមព្រំដែន ដើម្បីទប់ស្កាត់ចរន្តការឆ្លងមេរោគដែលតាចូលទៅក្នុងសហគមន៍។ ក្រៅតែពីអនុវត្តតាមវិធានការពារហើយនោះ រាជរដ្ឋាភិបាលកម្ពុជា ក៏បានប្រឹងប្រែងពន្លឿនការចាក់វ៉ាក់សាំងជូនដល់ប្រជាពលរដ្ឋ ដែលជាចំណែកមួយដ៏សំខាន់ក្នុងការប្រយុទ្ធប្រឆាំងនឹងជំងឺកូវីដ១៩នេះ។ មកដល់ពេលនេះកម្ពុជា ចាក់វ៉ាក់សាំងជូនប្រជាពលរដ្ឋ ដែលមានអាយុចាប់ពី ១៨ឆ្នាំឡើង បានជាង ៩លាននាក់, យុវវ័យ និងក្មេង អាយុចាប់ពី ១២ឆ្នាំ ទៅ ១៧ឆ្នាំ បានជិត ៨០ម៉ឺននាក់។ ចំនួនប្រជាពលរដ្ឋដែលបានចាក់វ៉ាក់សាំងរួចរាល់នេះ គឺសម្រេចបាន១០០ភាគរយ តាមផែនការដែលរាជរដ្ឋាភិបាលបានកំណត់ហើយ។ តាមរយៈលទ្ធផលដែលកម្ពុជាសម្រេចបាន ធ្វើឱ្យមានការគាំទ្រខ្លាំងពីអង្គការសុខភាពពិភពលោក និងអង្គការអភិវឌ្ឍន៍អន្តរជាតិនានា។ អង្គអន្តរជាតិទាំងនោះ បានចាត់ទុកលទ្ធផលនេះ ជាការសម្រេចបាននូវសកម្មភាពប្រយុទ្ធប្រឆាំងជំងឺកូវីដ១៩ដ៏ល្អប្រសើរ។ សម្តេចតេជោ ហ៊ុន សែន បានថ្លែងគូសបញ្ជាក់ថា «បន្ទាប់ពីការចាក់វ៉ាក់សាំងជូនប្រជាពលរដ្ ឋជិតសម្រេចបានតាមផែនការជាស្ថាពរ រាជរដ្ឋាភិបាល ប្តេជ្ញាចិត្តសម្រេចឱ្យបាននូវគោលដៅចាក់វ៉ាក់សាំងជូនកុមារ យុវវ័យ អាយុចាប់ពី ១២ឆ្នាំ និងក្រោម ១៨ឆ្នាំ ឱ្យបានមុនដំណាច់ឆ្នាំ២០២១ ដើម្បីបង្កើតភាពសុាំ កាត់បន្ថយការចម្លងចូលក្នុងសហគមន៍ ធ្វើឱ្យប្រជាជនយើង មានជីវភាពប្រក្រតីឡើងវិញ ដើម្បីស្តារសេដ្ឋកិច្ចគ្រួសារ និងសង្គមជាតិ»។ ក្នុងនាមរាជរដ្ឋាភិបាល សម្តេចសូមថ្លែងនូវអំណរគុណចំពោះស្មារតីសាមគ្គីភាព និងការជួយគ្នាក្នុងគ្រាលំបាក នៃបណ្តាប្រទេសជាមិត្តដែលបានផ្តល់វ៉ាក់សាំងទាន់ពេលវេលា ជាពិសេសសាធារណរដ្ឋប្រជាមានិតចិនដែល ជាប្រទេសឈានមុខក្នុងការផ្ដល់វ៉ាក់សាំង ទាំងជំនួយមនុស្សធម៌ ទាំងតាមការបញ្ជាទិញ ក៏ដូចជាប្រទេសជប៉ុន ប្រទេសអង់គ្លេស_ប្រទេសអាមេរិកដែលធ្វើឱ្យកម្មវិធីចាក់វ៉ាក់សាំងប្រព្រឹត្តទៅលឿនជាងការគ្រោងទុក។ សម្តេចតេជោ ក៏បានថ្លែងអំណរគុណ ដល់អង្គការសហប្រជាជាតិប្រចាំនៅកម្ពុជា ជាពិសេសអង្គការសុខភាពពិភពលោក (WHO), អាយអូអឹម (IOM), យូអិនអេហ្វភីអេ (UNFPA), យូនីសេហ្វ (UNICEF), អង្គការហ្វាវ (FAO), យូអិនឌីភី (UNDP) និងអង្គការដៃគូអភិវឌ្ឍអន្តរជាតិ និងស្ថានតំណាងពីបញ្ហាប្រទេសនានាក្នុងសកលលោក ព្រមទាំងវិនិយោគិនបរទេស និងក្នុងស្រុក ដែលតែងតែនៅជាមួយកម្ពុជា សហការជួយដោះស្រាយក្នុង ស្ថានភាពដ៏លំបាកនេះ។ សម្តេចសូមថ្លែងអំណរគុណថ្នាក់ដឹកនាំ និងមន្ត្រីរាជការគ្រប់ក្រសួងស្ថាប័ន អង្គភាព-ក្រុមគ្រូពេទ្យ ទាំងស៊ីវិល ទាំងកងកម្លាំងការពារជាតិ កម្លាំងនគរបាល គ្រូពេទ្យស្ម័គ្រចិត្ត អាជ្ញាធរសមត្ថកិច្ច គ្រប់ផ្នែក និងមន្ត្រីជួរមុខ តាមបញ្ហាខេត្តជាប់ព្រំដែន អ្នកបម្រើការតាមមណ្លចត្តាឡីស័ក តាមមន្ទីរព្យាបាល នៅសហគមន៍ ក៏ដូចជាអង្គការមិនមែនរដ្ឋាភិបាល គ្រប់និកាយសាសនា វិស័យឯកជន និងសប្បុរសជន ដែល បានលះបង់កម្លាំងកាយចិត្ត ធនធានសម្ភារៈ និងថវិកា ដើម្បីជួយជ្រោមជ្រែងរាជរដ្ឋាភិបាលដោះស្រាយគ្រប់ បញ្ហា និងគ្រប់ដំណាក់កាល ។ សម្តេចក៏សូមថ្លែងអំណរគុណចំពោះគណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស ថ្នាក់ដឹកនាំសាសនា អង្គការការីតាសកម្ពុជា និងអន្តរជាតិ បញ្ហាអង្គការជាដៃគូដែលបានចូលរួមគាំទ្រវេទិកាជាតិ អន្តរសាសនាប្រឆាំងការជួញដូរមនុស្ស និងជំងឺរាតត្បាតសកលក្ខវិដ ១៩៕រក្សាសិទ្ធិដោយ៖បញ្ញាស័ក្តិ ខាងក្រោមនេះ គឺជាសុន្ទរកថាទាំងស្រុងរបស់សម្ដេចតេជោ ហ៊ុន សែន ក្នុងពិធីបើកអន្តរសាសនាប្រឆាំងការជួញដូរមនុស្ស និងជំងឺរាតត្បាតសកលកូវីដ១៩ ឆ្នាំ២០២១៖ | 2021-08-20T20:53:12+07:00 | cen.com.kh | https://cen.com.kh/archives/376914.html |
f84fdbab-2d0e-4182-b503-d908eb57b52a | សម្តេចកិត្តិព្រឹទ្ធបណ្ឌិត ឧបត្ថម្ភផ្លែមៀនចំនួន៦តោន ជូនក្រុមគ្រូពេទ្យស្ម័គ្រចិត្តសម្តេចតេជោ (TYDA) និងអ្នកជំងឺកូវីដ១៩ នៅដឹព្រេមៀ សេនធ័រ សែនសុខ (Video inside) | សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា នៅថ្ងៃទី២០ ខែសីហា ឆ្នាំ២០២១នេះ បានចាត់សហការី ដែលដឹកនាំដោយលោកស្រី ពុំ ចន្ទីនី អគ្គលេខាធិការកាកបាទក្រហមកម្ពុជា នាំយកផ្លែមៀនបាត់ដំបង (តាង៉ែន)ចំនួន៦តោន ជូនក្រុមគ្រូពេទ្យស្ម័គ្រចិត្តសម្តេចតេជោ (TYDA) និងអ្នកជំងឺកូវីដ១៩ នៅដឹព្រេមៀ សេនធ័រ សែនសុខ។ ផ្លែមៀនចំនួន៦តោន ជូនក្រុមគ្រូពេទ្យស្ម័គ្រចិត្តសម្តេចតេជោ (TYDA) និងអ្នកជំងឺ នៅដឹព្រេមៀ សេនធ័រ សែនសុខនេះ គឺជាមៀនក្នុងចំណោមចំនួន២១តោន ដែលសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន បានទិញពីប្រជាកសិករនៅខេត្តបាត់ដំបង ដើម្បីយកទៅចែកជូនក្រុមគ្រូពេទ្យ និងអ្នកជំងឺដែលកំពុងសម្រាកព្យាបាលតាមមន្ទីរពេទ្យ និងមណ្ឌលព្យាបាលចំនួន៤កន្លែង។ កាលពីមកម្សិលមិញនេះ ផ្លែមៀនបាត់ដំបងចំនួន៥តោន ក៏បានប្រគល់ជូនក្រុមគ្រូពេទ្យ បុគ្គលិក និងអ្នកជំងឺ នៃមន្ទីរពេទ្យមិត្តភាពខ្មែរ-សូវៀតផងដែរ។ * ក្រុមគ្រូពេទ្យ បុគ្គលិក និងអ្នកជំងឺ នៃមន្ទីរពេទ្យជ័យជំនះ ចំនួន៥តោន * ក្រុមគ្រូពេទ្យ និងអ្នកជំងឺ នៅមណ្ឌលព្យាបាលជំងឺកូវីដ-១៩ ពហុកីឡដ្ឋានអូឡាំពិក ចំនួន៥តោន សូមបញ្ជាក់ថា កាលពីថ្ងៃទី១៨ ខែសីហា ឆ្នាំ២០២១ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានសម្រេចទិញផ្លែមៀន ចំនួន២១តោន ពីប្រជាកសិករនៅខេត្តបាត់ដំបង ដើម្បីជួយសម្រួលដល់ប្រជាសិករ ដែលពិបាកលក់ ឬនាំចេញទៅក្រៅប្រទេស ដោយសារការឆ្លងរីករាលដាលជំងឺកូវី១៩ ហើយផ្លែមៀនទាំង២១តោននេះ ក៏បានយកមកចែកជូនក្រុមគ្រូពេទ្យ និងអ្នកជំងឺ ដែលកំពុងសម្រាកព្យាបាលជំងឺនៅតាមមន្ទីរពេទ្យ និងមណ្ឌលព្យាបាលចំនួន ៤ទីតាំងខាងលើនេះផងដែរ៕ | 2021-08-20T20:38:00+07:00 | freshnewsasia.com | https://m.freshnewsasia.com/index.php/en/localnews/209828-2021-08-20-06-38-20.html |
877e263d-4659-45cb-8c53-df7fa3e2d1a8 | ក្រសួងសុខាភិបាល រកឃើញអ្នកឆ្លងជំងឺកូវីដ១៩ប្រភេទ Delta ៨៣៦នាក់ | ភ្នំពេញ ៖ ក្រសួងសុខាភិបាល នៅថ្ងៃទី២០ ខែសីហានេះ បានបញ្ជាក់ថា ចាប់ពីថ្ងៃទី៣១ ខែមីនា រហូតដល់ថ្ងៃទី១៩ ខែសីហា រកឃើញអ្នកឆ្លងជំងឺកូវីដ១៩ ប្រភេទបំប្លែងថ្មីដែលតា(Delta) ចំនួន ៨៣៦នាក់។ ក្រសួងសុខាភិបាល បានបន្តទៀតថា លទ្ធផលខាងលើនេះ បង្ហាញឱ្យឃើញថា វីរុសដែលតា (Delta) បាននិងកំពុងបន្តរាតត្បាតវាយលុកចូលក្នុងសហគមន៍របស់យើង ជាពិសេស រាជធានីភ្នំពេញ ខេត្តឧត្តរមានជ័យ សៀមរាប ព្រះវិហារ កំពង់ចាម កំពង់ធំ កណ្តាល បន្ទាយមានជ័យ និងបណ្តាខេត្តមួយចំនួនទៀត ។ សាស្រ្តាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានក្រើនរំលឹកហើយរំលឹកទៀត និងសូមអំពាវនាវដោយទទូចដល់សាធារណជន ប្រជាពលរដ្ឋយើងទាំងអស់នៅទូទាំងប្រទេសកម្ពុជា ឱ្យបន្តប្រុងប្រយ័ត្នខ្ពស់ ការពារខ្លួន កុំភ្លេចខ្លួនឲ្យសោះ ដោយត្រូវចេះផ្លាស់ប្តូរទម្លាប់រស់នៅរបស់ខ្លួនឲ្យស្របតាមពាក្យស្លោកដែលថា៖ «រៀនរស់នៅ ធម្មតាជាមួយវីរុសកូវីដ-១៩ តាមបែបគន្លងថ្មី ក្នុងបរិបទប្រយុទ្ធនឹងជំងឺកូវីដ-១៩- សំដៅបង្ការគ្រប់គ្រង និងកាត់ផ្តាច់នូវខ្សែចម្លងនៃវីរុសកូវីដ-១៩ ជាពិសេសពពួកប្រភេទបំប្លែងថ្មីនេះ ឬក៏ប្រភេទថ្មីផ្សេងទៀត ដែលអាចកើតមានក្នុងព្រះរាជាណាចក្រកម្ពុជាយើង ជាយថាហេតុណាមួយ»។ ក្រសួងថែមទាំងសំណូមពរ សូមបន្តអនុវត្តឱ្យបានខ្ជាប់ខ្ជួននូវ ៣ការពារ (ពាក់ម៉ាស់ លាងដៃឱ្យញឹកញាប់ និងរក្សាគម្លាតសុវត្ថិភាពបុគ្គលពីមួយម៉ែត្រកន្លះឡើង) និង៣កុំ (កុំទៅកន្លែងមានមនុស្សច្រើន កុំទៅកន្លែងបិទជិតគ្មានខ្យល់ចេញចូល កុំប៉ះពាល់គ្នា កុំចាប់ដៃគ្នា កុំកៀកស្មាគ្នា) តាមការណែនាំរបស់ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា។ រីឯបុគ្គលដែលតម្រូវឱ្យធ្វើ ចត្តាឡីស័ក ត្រូវតែគោរពតាមគោលការណ៍ការធ្វើចត្តាឡីស័កឱ្យបានត្រឹមត្រូវ និងគោរពទៅតាមការណែនាំរបស់គណៈកម្មការគ្រប់គ្រងនៅទីតាំងនោះ ដើម្បីទប់ស្កាត់ការចម្លងបន្តគ្នានៅក្នុងសហគមន៍ក្នុងទ្រង់ទ្រាយធំ។ ជាបន្ថែមសូមកុំទៅកាន់ទីតាំង៣ (កន្លែងមនុស្សជួបជុំច្រើន កន្លែងមនុស្សនៅជិតៗគ្នា កន្លែងដែលបិទជិត) គឺជាទីតាំងដែលមានហានិភ័យឆ្លងខ្ពស់បំផុត រួមមានជួបជុំគ្នា ដើម្បីទទួលទានបាយរួម ឬបង្កឱ្យមានជួបជុំ ពិធីភ្ជាប់ពាក្យ ឬពិធីបុណ្យទានអ្វីមួយ និងកាត់បន្ថយការធ្វើដំណើរចល័ត ឬនៅផ្ទះប្រសិនមិនមានភារកិច្ចចាំបាច់ត្រូវចេញក្រៅ។ ក្រសួងសុខាភិបាល ក៏សូមប្រជាពលរដ្ឋ និងកូនក្មួយទាំងអស់ ដែលមានអាយុចាប់ពី ១២ឆ្នាំឡើងនៅពេលដែលដល់វេន សូមចូលរួមចាក់វ៉ាក់សាំងការពារជំងឺកូវីដ-១៩ ឱ្យបានគ្រប់ៗគ្នា។ ទន្ទឹមនឹងនោះដែរ ក្រសួងសុខាភិបាលសង្កេតឃើញថា ការចម្លងនាបច្ចុប្បន្ននេះមានសន្ទុះកើនឡើងលើយុវវ័យ ដែលក្រុមនេះបានដើរចេញក្រៅផ្ទះច្រើន ឬមានការជួបជុំមិត្តភក្ត។ ហេតុនេះ សូមយុវវ័យគ្រប់រូប ចូលរួមអនុវត្ត នូវគោលការណ៍ណែនាំរបស់ក្រសួងសុខាភិបាលឱ្យបានម៉ត់ចត់នឹងត្រឹមត្រូវ លើ៣ការពារ និង៣កុំ ដើម្បីការពារបុគ្គលខ្លួនឯង កុំនាំវីរុសកូវីដ-១៩ មកចូលផ្ទះ និងដើម្បីការពារសមាជិកគ្រួសាររបស់ខ្លួន ជាពិសេស ឪពុកម្តាយ ជីដូន ជីតា ឬអ្នកមានជំងឺប្រចាំកាយនៅក្នុងគ្រួសារ ដែលជាបុគ្គលងាយរងគ្រោះនិងប្រឈមខ្ពស់ចំពោះភាពធ្ងន់ធ្ងរនៃជំងឺ ឬឈានទៅដល់ការស្លាប់បើមានការឆ្លងនូវវីរុសកូវីដ-១៩នេះ៕រក្សាសិទ្ធិដោយ៖បញ្ញាស័ក្តិ | 2021-08-20T20:24:27+07:00 | cen.com.kh | https://cen.com.kh/archives/376903.html |
91e1b577-f68b-4fec-9054-4cc6d6093667 | ឧបនាយករដ្ឋមន្រ្តី ប្រាក់ សុខុន ប្រគល់សម្ភារការពារជំងឺកូវីដ១៩មួយចំនួនធំ ដល់រដ្ឋបាលខេត្តមណ្ឌលគិរី | ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ នាព្រឹកថ្ងៃទី២០ ខែសីហា ឆ្នាំ២០២១នេះ បានប្រគល់ឧបករណ៍ ព្រមទាំងសម្ភារប្រើប្រាស់ក្នុងយុទ្ធនាការបង្ការ ការពារ ទប់ស្កាត់ជំងឺកូវីដ១៩ មួយចំនួនធំ ជូនរដ្ឋបាលខេត្តមណ្ឌលគិរី។ ពិធីប្រគល់ និងទទួលអំណោយនេះ មានការចូលរួមពីប្រតិភូអមដំណើរ លោក ម៉ែន ង៉ុយ ប្រធានក្រុមប្រឹក្សាខេត្តមណ្ឌលគិរី លោក ស្វាយ សំអ៊ាង អភិបាលខេត្ត ព្រមទាំងលោក លោកស្រី អភិបាលរងខេត្ត និងមន្ទីរអង្គភាពពាក់ព័ន្ធ ដែលប្រព្រឹត្តទៅនៅសាលាខេត្តមណ្ឌលគិរី។ នៅក្នុងឱកាសនោះដែរ ឧបនាយករដ្ឋមន្រ្តី ប្រាក់ សុខុន បានថ្លែងនូវការកោតសសើរ និងវាយតម្លៃខ្ពស់ចំពោះការខិតខំប្រឹងប្រែងរបស់រដ្ឋបាលខេត្ត និងអាជ្ញាធរពាក់ព័ន្ធទាំងអស់ ដែលបានយកចិត្តទុកដាក់ និងមានការទទួលខុសត្រូវខ្ពស់ក្នុងការចូលរួមប្រយុទ្ធប្រឆាំងនឹងជំងឺកូវីដ-១៩ ជាពិសេសគឺខេត្ត បានគ្រប់គ្រងអ្នកដែលមានការពាក់ព័ន្ធដោយផ្ទាល់ និងប្រយោល ក្នុងព្រឹត្តិការណ៍ សហគមន៍ ២០ កុម្ភៈ និងបានបញ្ជូនឱ្យគាត់មកធ្វើចត្តាឡីស័ក និងព្យាបាលបានយ៉ាងល្អប្រសើរ។ ឧបនាយករដ្ឋមន្រ្តី ប្រាក់ សុខុន ក៏បានលើកទឹកចិត្តដល់អាជ្ញាធរខេត្ត និងមន្រ្តីសុខាភិបាល ត្រូវរួមសហការគ្នាឱ្យកាន់តែប្រសើរថែមទៀត ដើម្បីទប់ស្កាត់ កុំឱ្យកើតមានការឆ្លងរីករាលដាលនៃជំងឺកូវីដ១៩ បន្តទៀត ដោយត្រូវបន្តផ្សព្វផ្សាយដល់ប្រជាពលរដ្ឋ ឱ្យយកចិត្តទុកដាក់ក្នុងការអនុវត្តតាមការណែនាំរបស់រាជរដ្ឋាភិបាល និងក្រសួងសុខាភិបាល ពិសេសត្រូវរួមគ្នាអនុវត្តបានខ្ជាប់ខ្ជួន តាមអនុសាសន៍ដ៏ខ្ពង់ខ្ពស់របស់សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា គឺ «៣កុំ និង៣ការពារ»។ បើតាមលោក ស្វាយ សំអ៊ាង បានថ្លែងអំណរគុណយ៉ាងជ្រាលជ្រៅបំផុត ចំពោះឧបនាយករដ្ឋមន្រ្តី ប្រាក់ សុខុន ដែលបាននាំយកអំណោយ មកប្រគល់ជូននាពេលនេះ។ លោកអភិបាលខេត្ត បានបញ្ជាក់ថា ក្នុងរយៈពេល៣សប្តាហ៍ ក្នុងខែសីហានេះ រដ្ឋបាលខេត្ត បានរកឃើញអ្នកវិជ្ជមានជំងឺកូវីដ១៩ ជិត ៣០០នាក់ នៅទូទាំងខេត្ត ហើយតួរលេខនេះ បើប្រៀបធៀបនឹងចំនួនអ្នកឆ្លងកូវីដ១៩ កន្លងមក គឺមានការកើនឡើងគួរឲ្យកត់សម្គាល់ ហើយអំណោយមនុស្សធម៌ដ៏ថ្លៃថ្លានេះ គឺពិតជាមានសារៈប្រយោជន៍ណាស់ ស្របពេលដែលរដ្ឋបាលខេត្ត ក៏ដូចជាក្រុមគ្រូពេទ្យ កំពុងតែត្រូវការជាចាំបាច់ និងជាបន្ទាន់សម្រាប់ប្រើប្រាស់ ក្នុងការងារគ្រប់គ្រង បង្ការ ទប់ស្កាត់ជំងឺកូវីដ១៩ ដ៏កាចសាហាវនេះ។ លោក ស្វាយ សំអ៊ាង បានសន្យាថា និងនាំយកអំណោយ មនុស្សធម៌ទាំងអស់នេះប្រើប្រាស់ឱ្យចំទិសដៅ នៅតាមបណ្តាក្រុង-ស្រុកទាំងអស់ ក្នុងខេត្តមណ្ឌលគិរី។ ជាមួយគ្នានេះដែរ អភិបាលខេត្ត បានឱ្យដឹងថា សម្រាប់ការងារចាក់វ៉ាក់សាំងវគ្គ៣ ដូសទី១ នៅទូទាំងខេត្ត គិតត្រឹមថ្ងៃទី១៩ ខែសីហានេះ មានចំនួន ៣៥,៩៤៣នាក់ និងដូសទី២ មានចំនួន ៧,៣៩៦នាក់ និងបានចាក់វ៉ាក់សាំងកូវីដ១៩ ជូនដល់កុមារអាយុចាប់ពី១២ឆ្នាំ រហូតដល់ក្រោមអាយុ១៨ឆ្នាំ នៅក្រុងសែនមនោរម្យ និងស្រុកអូររាំង សរុបចំនួន ២,៣២៦នាក់។ ដោយឡែក សម្រាប់អ្នកមានវិជ្ជមានកូវីដ១៩ សរុបចំនួន ៧២៨ករណី ជាសះស្បើយ ៣១៧ករណី ស្លាប់ចំនួន ០៣នាក់ និងកំពុងសម្រាកព្យាបាលចំនួន ៤០៨ករណី។ សូមបញ្ជាក់ថា អំណោយជាសម្ភារដែល ឧបនាយករដ្ឋមន្រ្តី ប្រាក់ សុខុន បានប្រគល់ជូនដល់រដ្ឋបាលខេត្តមណ្ឌលគិរី សម្រាប់ប្រើប្រាស់ក្នុងការងារគ្រប់គ្រង បង្ការ ទប់ស្កាត់ជំងឺកូវីដ១៩ រួមមាន៖ អាវពេទ្យចំនួន ៣០០ឈុត របាំងមុខ ១០០គ្រឿង ម៉ាស់ N95 ៥០០០ម៉ាស់, ម៉ាស់ (Foam) ៥០,០០០ម៉ាស់ ម៉ាស់ធម្មតា ៥០.០០០ម៉ាស់ ស្រោមដៃ ២០ប្រអប់ និងទឹកថ្នាំសម្លាប់មេរោគ ២០ធុងផងដែរ៕ | 2021-08-20T19:40:00+07:00 | freshnewsasia.com | https://m.freshnewsasia.com/index.php/en/localnews/209821-2021-08-20-05-40-27.html |
2a4f6776-18bc-4c33-b211-b971782b5b7f | រដ្ឋបាលខេត្តស្វាយរៀង បង្ហាញអត្តសញ្ញាណ អ្នកវិជ្ជមានជំងឺកូវីដ១៩ ចំនួន ៥នាក់, ជាសះស្បើយ ៣០នាក់ និងស្លាប់ ១នាក់ | រដ្ឋបាលខេត្តស្វាយរៀង នៅថ្ងៃទី២០ ខែសីហា ឆ្នាំ២០២១នេះ បានបង្ហាញអត្តសញ្ញាណ អ្នកវិជ្ជមានជំងឺកូវីដ១៩ ចំនួន ៥នាក់បន្ថែមទៀត ខណៈអ្នកជំងឺ ៣០នាក់បានព្យាបាលជាសះស្បើយ និងមានអ្នកជំងឺស្លាប់ ១នាក់ ។ នេះបើតាមសេចក្តីជូនដំណឹង ដែលបណ្តាញព័ត៌មាន Fresh News ទទួលបាន៕ | 2021-08-20T19:31:00+07:00 | freshnewsasia.com | https://m.freshnewsasia.com/index.php/en/localnews/209817-2021-08-20-05-31-32.html |
37880934-ca7a-4c5f-9745-72426d93611c | ខេត្តកំពង់ចាម រកឃើញ និងបង្ហាញអត្តសញ្ញាណអ្នកកើតជំងឺកូវីដ១៩ ចំនួន ០៨នាក់ ជាសះស្បើយ ១៤នាក់ និងស្លាប់ ១នាក់ | រដ្ឋបាលខេត្តកំពង់ចាមនៅថ្ងៃទី ២០ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មានបញ្ជាក់អំពីការរកឃើញ និងបង្ហាញអត្ដសញ្ញាណអ្នកកើត ជំងឺកូវីដ១៩ ចំនួន ១៤នាក់បន្ថែមទៀត ជាសះស្បើយ ០៨នាក់ និងស្លាប់ ១នាក់ មកពីស្រុកស្ទឹងត្រង់។ ចំណែកអ្នកដែលទើបរកឃើញឆ្លងជំងឺកូវីដ១៩ ទាំង ១៤នាក់ ក្នុងនោះ ស្រុកកងមាស ០៤នាក់, ស្រុកកោះសូទិន ០១នាក់, ស្រុកជើងព្រៃ ០២នាក់, ស្រុកបាធាយ ០១នាក់, ស្រុកព្រៃឈរ ០១នាក់, ស្រុកស្ទឹងត្រង់០៣នាក់, ស្រុកស្រីសន្ធរ ០១នាក់ និងមកពីខេត្តត្បូងឃ្មុំ ០១នាក់។ ជាមួយគ្នានេះ រដ្ឋបាលខេត្តកំពង់ចាម បានអំពាវនាវដល់អ្នកពាក់ព័ន្ធ និងធ្លាប់ប្រាស្រ័យទំនាក់ទំនងនឹងអ្នកជំងឺកូវីដ សូមទៅពិនិត្យសុខភាព និងយកសំណាកនៅ មន្ទីរពេទ្យបង្អែក ដែលស្ថិតនៅជិតផ្ទះ ឬត្រូវរាយការណ៍ជូនអាជ្ញាធរមូលដ្ឋានជាបន្ទាន់ ឬតាមរយៈលេខទូរស័ព្ទ 070 828 788 / 012 736 755។ បន្ថែមពីនេះ រដ្ឋបាលខេត្តកំពង់ចាម ក៏នៅតែអំពាវនាវបន្ដទៀតដល់ប្រជាពលរដ្ឋទាំងអស់ ត្រូវបន្ដអនុវត្តឲ្យបានខ្ជាប់ខ្ជួននូវវិធានការ «៣ការពារ និង៣កុំ» និងត្រូវកែប្រែទម្លាប់នៃការរស់នៅ សម្របតាមបរិបទនៃជំងឺកូវីដ១៩ ដោយត្រូវអនុវត្តយ៉ាងម៉ឺងម៉ាត់នូវវិធានការអនាម័យ តាមការណែនាំរបស់ក្រសួងសុខាភិបាល ប្រកបដោយស្មារតីទទួលខុសត្រូវខ្ពស់ ដើម្បីការពារក្រុមគ្រួសារ និងសហគមន៍ជៀសផុតពីជំងឺមហាប្រល័យនេះ៕ | 2021-08-20T19:26:00+07:00 | freshnewsasia.com | https://m.freshnewsasia.com/index.php/en/localnews/209814-2021-08-20-05-26-05.html |
930aa96f-35f1-4709-aa8c-3e2e3e2e3400 | ម៉ោង៦ល្ងាចនេះ គណៈដឹកនាំជាន់ខ្ពស់ នៃសាសនាឥស្លាមកម្ពុជា ណែនាំឲ្យចាក់ខ្សែអាត់សម្លេងសូត្រអាល់គួរអាន តាមឧឃោសនស័ព្ទ ដាស់ស្មារតីដល់សាសនិកឥស្លាម ប្រុងប្រយ័ត្នពីជំងឺកូវីដ១៩ | គណៈដឹកនាំជាន់ខ្ពស់ នៃសាសនាឥស្លាមកម្ពុជា បានណែនាំដល់គ្រប់ម៉ាស្ជិទ និងសូរ៉ាវ ត្រូវចាក់ខ្សែអាត់សម្លេងសូត្រអាល់គួរអាន តាមឧឃោសនស័ព្ទបំពងសម្លេងនៅវេលា ម៉ោង៦៖០០នាទីល្ងាច ថ្ងៃទី២០ ខែសីហា ឆ្នាំ២០២១ ក្នុងគោលដៅជាការដាស់ស្មារតី ដល់សាសនិកឥស្លាម ប្រុងប្រយ័ត្នពីជំងឺកូវីដ១៩។ នេះបើតាមសេចក្តីណែនាំ ដែលបណ្តាញព័ត៌មាន Fresh News ទទួលបាន។ បើតាមសេចក្តីណែនាំដដែល, គណៈដឹកនាំជាន់ខ្ពស់ នៃសាសនាឥស្លាមកម្ពុជា បានណែនាំដល់គណៈអ៉ីម៉ាំរាជធានី ខេត្ត ក្រុង ស្រុក ខណ្ឌ គណៈអ៉ីម៉ាំម៉ាស្ជិទ គ្រូបង្រៀន ព្រមទាំងសាសនិកឥស្លាមថា ជារៀងរាល់ឆ្នាំ ចាប់ពីឆ្នាំ២០១៧មក គណៈកម្មការជាតិប្រយុទ្ធ ប្រឆាំងអំពើ ជួញដូរមនុស្ស (គ.ជ.ប.ជ) តែងបានសហការជាមួយក្រសួងធម្មការ និងសាសនា មេដឹកនាំសាសនាធំៗក្នុងព្រះរាជាណាចក្រកម្ពុជា ដើម្បីរៀបចំកម្មវិធីអន្តរសាសនាប្រឆាំងអំពើជួញដូរមនុស្ស ក្នុងគោលបំណងបួងសួងឱ្យប្រជាជនកម្ពុជា ក៏ដូចជាប្រជាជនលើ ពិភពលោកទទួលបានសេចក្តីសុខ ចៀសផុតពីការរំលោភបំពាន និងអំពើជួញដូរមនុស្សដែលជាទាសភាពសម័យទំនើប។ កម្មវិធីអន្តរសាសនាប្រឆាំងការជួញដូរមនុស្សឆ្នាំ២០២១នេះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នឹងផ្តល់កិត្តិយសអានសុន្ទរកថាបើកកម្មវិធីក្រោម ប្រធានបទ «សូមពិភពលោករួចផុតពីជំងឺរាតត្បាតកូវីដ-១៩ និងអំពើជួញដូរមនុស្ស» (ដែលនឹងថតវីដេអូដោយស្ថានីយទូរទស្សន៍) មុននឹងភ្ជាប់រូបភាពបួងសួងតាមសាសនានីមួយៗ ហើយនឹងត្រូវចាក់ផ្សាយព្រមៗគ្នា គ្រប់ប៉ុស្តិ៍ទូរទស្សន៍រដ្ឋ និងឯក ជននៅថ្នាក់ជាតិ និងថ្នាក់ក្រោមជាតិ បណ្តាញព័ត៌មាន និងបណ្តាញសង្គម។ ដើម្បីញុំាងឱ្យពិធីនេះ បានជ្រួតជ្រាបដល់ស្រទាប់មហាជននៃសហគមន៍ឥស្លាម ក្នុងប្រទេស និងក្រៅប្រទេស គណៈដឹកនាំជាន់ខ្ពស់នៃសាសនាឥស្លាម កម្ពុជាសូមធ្វើការណែនាំ គ្រប់ម៉ាស្ជិទ និងសូរ៉ាវ ត្រូវចាក់ខ្សែអាត់សម្លេងសូត្រអាល់គួរអាន តាមឧឃោសនស័ព្ទបំពងសម្លេងនៅវេលា ម៉ោង៦៖០០ នាទី ល្ងាចថ្ងៃទី២០ ខែសីហា ឆ្នាំ២០២១។ សូមមេត្តាអនុវត្តតាមការណែនាំរបស់ក្រសួងសុខាភិបាល ជាពិសេសប្រកាន់ខ្ជាប់ជានិច្ចនូវវិធានការ «៣កុំ ៣ការពារ» របស់ សម្តេចតេជោ ហ៊ុន សែន៕ | 2021-08-20T19:19:00+07:00 | freshnewsasia.com | https://m.freshnewsasia.com/index.php/en/localnews/209813-2021-08-20-05-19-02.html |
1d4584f4-db3e-4c33-a78d-8251c5af6a89 | ខេត្តស្វាយរៀង បន្តអនុវត្តវិធានការរដ្ឋបាលជាបណ្តោះអាសន្ន រយៈពេល៧ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តស្វាយរៀង បានចេញសេចក្តីសម្រេចបន្តអនុវត្តវិធានការរដ្ឋបាល ជាបណ្តោះអាសន្ន នៅក្នុងភូមិសាស្ត្រក្នុងខេត្ត រយៈពេល៧ថ្ងៃ គិតចាប់ពីវេលាម៉ោងសូន្យថ្ងៃទី២០ រហូតដល់ថ្ងៃទី២៦ ខែសីហា ឆ្នាំ២០២១ ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩។ នេះបើយោងតាមសេចក្តីសម្រេចដែលបណ្ដាញព័ត៌មាន Fresh news ទទួលបាននៅថ្ងៃទី២០ ខែសីហា ឆ្នាំ២០២១នេះ៕ | 2021-08-20T19:16:00+07:00 | freshnewsasia.com | https://m.freshnewsasia.com/index.php/en/localnews/209812-2021-08-20-05-16-11.html |
26724d44-a7bf-430d-9c59-db285532d286 | កុំច្រឡំថាដូចគ្នា! គ្រូពេទ្យបញ្ជាក់ច្បាស់ៗ អ្នកណាត្រូវចាក់ដូសទី៣ អ្នកណាត្រូវចាក់ដូសជំរុញ | ក្រោយពី មន្រ្តីសហព័ន្ធអាមេរិក ប្រកាសពីផែនការចាក់វ៉ាក់សាំងបង្ការជំងឺកូវីដ-១៩ ដូសជំរុញជូនដល់ពលរដ្ឋដែលទទួលបានវ៉ាក់សាំង Pfizer ឬ Moderna ក្រុមវេជ្ជបណ្ឌិតបានពន្យល់ផងដែរអំពីភាពខុសគ្នារវាងការចាក់វ៉ាក់សាំងដូសជំរុញ និងដូសទី៣ ដើម្បីកុំឲ្យមានការយល់ច្រឡំ។ ក្រុមវេជ្ជបណ្ឌិតអាមេរិក បានបង្ហាញពីភាពមិនដូចគ្នាថា រវាងការចាក់វ៉ាក់សាំងដូសជំរុញ និងដូសទី៣ គឺទាក់ទងនឹងអ្នកណាដែលត្រូវចាក់ និងពេលណាដែលអាចចាក់បាន។ លោកវេជ្ជបណ្ឌិត Denise Johnson អគ្គនាយកស្តីទី នៅនាយកដ្ឋានសុខភាព Pennsylvania ថ្លែងដូច្នេះ “ដើម្បីបញ្ជាក់ឲ្យច្បាស់ គឺថា វ៉ាក់សាំងដូសទី៣ សម្រាប់អ្នកដែលមានប្រព័ន្ធភាពស៊ាំចុះខ្សោយ។ ដូច្នេះអ្នកដែលមានប្រព័ន្ធភាពស៊ាំចុះខ្សោយដែលបានកំណត់ដោយវេជ្ជបណ្ឌិត គឺមានសិទ្ធិទទួលបានវ៉ាក់សាំងមួយដូសទៀត ហើយអ្នកទាំងនោះត្រូវបានណែនាំឲ្យចាក់វ៉ាក់សាំងប្រភេទដដែល ដូចកាលពីចាក់ដូសទី១ និងដូសទី២ដែរ”។ មន្រ្តីសុខាភិបាលនិយាយពីមូលហេតុថា អ្នកដែលមានប្រព័ន្ធការពារភាពស៊ាំចុះខ្សោយ មិនទទួលបានការឆ្លើយតបពីប្រព័ន្ធភាពស៊ាំគ្រប់គ្រាន់ពីការចាក់វ៉ាក់សាំងពីរដូសដំបូងនោះទេ។ ដូច្នេះពួកគេអាចចាក់ដូសទី ៣ បានភ្លាមៗ បន្ទាប់ពីចាក់ដូសទី ២ បាន៤សប្តាហ៍។ ចំណែក វ៉ាក់សាំងដូសជំរុញ គឺសម្រាប់អ្នកដែលមានប្រព័ន្ធភាពស៊ាំធម្មតា ហើយពួកគេនឹងទទួលបានការចាក់វ៉ាក់សាំងបន្ថែម ក្នុងរយៈពេល ៨ ខែ បន្ទាប់ពីការចាក់លើកទី ២ ដើម្បីទប់កម្រិតភាពស៊ាំរបស់ពួកគេឲ្យនៅខ្ពស់ល្មម ដើម្បីរក្សាសុវត្ថិភាព។ លោកស្រី Stephanie Andreozzi អនុប្រធានផ្នែកប្រតិបត្តិការនៃការថែទាំសុខភាពបឋមនៅអង្គការ WellSpan បាននិយាយថា “វ៉ាក់សាំងដូសជំរុញនឹងក្លាយជាវ៉ាក់សាំង ដែលត្រូវបានគេផ្តល់ឲ្យដើម្បីការពារខ្លួនពីវីរុសបំប្លែងខ្លួនគ្រប់ប្រភេទ”៕ ចុចអាន៖ | 2021-08-20T19:15:00+07:00 | kampucheathmey.com | https://www.kampucheathmey.com/health/184210 |
a88aaa06-bcf0-4361-b43a-d67ae34a9370 | កូវីដ១៩ ៖ ឆ្លងថ្មី៥១៩នាក់ ជា៥៥៣នាក់ និងស្លាប់១៥នាក់ | ក្នុងនោះ ករណីឆ្លងសហគមន៍ចំនួន៣៣៤នាក់ និងអ្នកដំណើរពីបរទេសចំនួន១៨៥នាក់។ សូមបញ្ជាក់ថា គិតត្រឹមព្រឹកថ្ងៃទី២០ ខែសីហា ឆ្នាំ២០២១ កម្ពុជាមានអ្នក?ឆ្លងសរុបចំនួន៨៨ ២៤២ នាក់ អ្នកជាសះស្បើយចំនួន៨៣ ៨៥១នាក់ និងអ្នកស្លាប់ចំនួន១៧៦២នាក់៕ | 2021-08-20T19:02:00+07:00 | dap-news.com | https://dap-news.com/national/2021/08/20/178360/ |
2d3a4ffc-0829-48e8-8326-4e804241140f | BREAKING: សហរដ្ឋអាមេរិក៖ មនុស្ស ១៥៤,៩១៧នាក់ឆ្លងកូវីដ-១៩ និងអ្នកជំងឺ ៩៦៧នាក់ស្លាប់ នៅក្នុងពេល១ថ្ងៃ | នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៥៤,៩១៧នាក់ទៀតបានឆ្លងជំងឺ COVID-19 ខណៈអ្នកជំងឺ ៩៦៧នាក់បានស្លាប់នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសុក្រ ទី២០ ខែសីហា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ៣៨,២៣១,៧៨៧ករណី ក្នុងនោះមានអ្នកស្លាប់សរុបចំនួន ៦៤៣,១១២នាក់ និងជាសះស្បើយឡើងសរុប ៣០.៤លាននាក់។ សម្រាប់ចំនួនប្រជាជនសរុប ដែលកំពុងរស់នៅលើទឹកដីសហរដ្ឋអាមេរិកគឺជាង ៣៣២លាននាក់។ ចំពោះមុខការកើនឡើងនៃករណីឆ្លងជំងឺ COVID-19 នៅទូទាំងសហរដ្ឋអាមេរិក រដ្ឋចំនួន ០៥ ត្រូវបានគេរាយការណ៍ កំពុងមើលឃើញកំណើនអ្នកជំងឺ ចូលសម្រាកនៅក្នុងមន្ទីរពេទ្យមានដូចជា រដ្ឋ ផ្លររីដា (Florida), ល្វីស្យ៉ាណា (Louisiana), ហាវ៉ៃ (Hawaii), អូរ៉េហ្គន (Oregon) និង មីស៊ីស៊ីពពី (Mississippi)។ រដ្ឋទាំង ០៥ នេះក៏ទើបតែជួបប្រទះចំណុចកំពូលថ្មី នៃចំនួនករណីឆ្លង COVID-19 ប្រចាំថ្ងៃផងដែរ។ ដោយឡែកអត្រាឆ្លង COVID-19 នៅតាមពន្ធនាគារបានកើនឡើង ៣៤%។ គួរបញ្ជាក់ថា គិតត្រឹមថ្ងៃទី១៩ ខែសីហា ឆ្នាំ២០២១ សហរដ្ឋអាមេរិកបានចាក់វ៉ាក់សាំងបង្ការជំងឺ COVID-19 សរុបចំនួន ៣៥៩លានដូស ក្នុងនោះប្រជាជន ១៩៩.៣២លាននាក់ (៦០.៧% នៃចំនួនប្រជាជនសរុប) បានទទួលការចាក់យ៉ាងហោចណាស់ ១ដូស និង ១៦៩.១៨លាននាក់ទៀត (៥១.៥%) បានទទួលការចាក់គ្រប់ដូស ឬ ២ដូស៕ | 2021-08-20T18:47:00+07:00 | freshnewsasia.com | https://m.freshnewsasia.com/index.php/en/internationalnews/209808-2021-08-20-04-47-16.html |
1e4b9901-4dba-4bfa-a914-d99cd6100610 | ខេត្តសៀមរាប រកឃើញអ្នកវិជ្ជមានជំងឺកូវីដ១៩ ចំនួន ៨៥នាក់ ជាសះស្បើយ ២៨នាក់ នៅថ្ងៃទី១៩ ខែសីហា ឆ្នាំ២០២១ | រដ្ឋបាលខេត្តសៀមរាប ប្រកាសរកឃើញអ្នកវិជ្ជមានជំងឺកូវីដ១៩ ចំនួន ៨៥នាក់បន្ថែមទៀត ខណៈអ្នកជាសះស្បើយ ២៨នាក់ នៅថ្ងៃទី១៩ ខែសីហា ឆ្នាំ២០២១។ រដ្ឋបាលខេត្ត បានប្រកាសឱ្យដឹងថា អ្នកជំងឺដែលបានរកឃើញថ្មីនេះ ករណីទី១ ដល់ទី២ ជាករណីមានប្រភពចម្លងចេញពីផ្សារកំពង់ក្តី ករណីទី៣ ដល់ករណីទី២៨ ជាករណីមានប្រភពចម្លងចេញពីផ្សារដំដែក, ករណីទី២៩ ដល់ករណីទី៣២ ជាករណីមានប្រភពចម្លងចេញពីផ្សារកំពង់ឃ្លាំង និងករណីទី៣៣ ដល់ករណីទី៤៩ ជាករណីមានប្រភពចម្លងចេញពីផ្សារពួក ។ ដោយឡែកករណីទី៥០ ជាករណីមានប្រភពចម្លងចេញពីផ្សារចារឈួក ករណីទី៥១ ដល់ករណីទី៥៦គឺជាករណីឆ្លងបន្តពីអ្នកដំណើរមកពីខេត្តបន្ទាយមានជ័យ ពីអាជីវករទៅទិញផ្លែឈើ និងគ្រឿងសមុទ្រពីផ្សារបានឡែម និងឆ្លងបន្តពីសពឈ្មោះ ហួន ហ៊ុន។ ករណីទី៥៧ ដល់ទី៨៥ គឺជាករណីពុំទាន់អាចសន្និដ្ឋានពីប្រភពចម្លងច្បាស់លាស់នៅឡើយ ។ អ្នកជាសះស្បើយទាំង ២៨ នាក់ ត្រូវបានក្រុមគ្រូពេទ្យបានអនុញ្ញាតឱ្យចេញពីមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យហ៊ុន សែន វត្តស្វាយ និងវិទ្យាល័យដំដែកត្រឡប់ទៅលំនៅឋានវិញ ដោយត្រូវបន្តការធ្វើចត្តាឡីស័ករយៈពេល១៤ថ្ងៃ ។ សូមបញ្ជាក់ថា មកទល់ពេលនេះ ខេត្តសៀមរាប មានអ្នកវិជ្ជមានជំងឺកូវីដ១៩ ចំនួន៦,៨២៩នាក់។ ក្នុងនោះ បានព្យាបាលជាសះស្បើយចំនួន ៥,០៤១នាក់ ស្លាប់ ៧៥នាក់ និង ១,៧១៣នាក់ កំពុងសម្រាកព្យាបាលនៅមន្ទីរពេទ្យបង្អែកខេត្តសៀមរាប មណ្ឌលចត្តាឡីស័កគរុកោសល្យ និងវិក្រឹតការខេត្ត វិទ្យាល័យអង្គរ វិទ្យាល័យ ហ៊ុន សែន វត្តស្វាយ និងវិទ្យាល័យដំដែក៕ | 2021-08-20T17:50:00+07:00 | freshnewsasia.com | https://m.freshnewsasia.com/index.php/en/localnews/209798-2021-08-20-03-50-19.html |
3046068d-5e4d-4804-94b0-397f9b2aacdb | ខេត្តរតនគិរី បន្តរកឃើញអ្នកជំងឺកូវីដចំនួន១៩នាក់ នាថ្ងៃទី១៩ ខែសីហា | រដ្ឋបាលខេត្តរតនគិរី បានចេញសេចក្តីប្រកាសព័ត៌មានស្តីពីការ រកឃើញអ្នកជំងឺកូវីដ១៩ ចំនួន១៩នាក់បន្ថែមទៀត តាមរយៈការធ្វើតេស្តរហ័ស (Rapid Test) និងមិនមានករណីជាសះស្បើយ នាថ្ងៃទី១៩ ខែសីហា ឆ្នាំ២០២១ ម្សិលមិញ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២០ ខែសីហា ឆ្នាំ២០២១នេះ។ សូមបញ្ជាក់ថា គិតត្រឹមថ្ងៃទី១៩ ខែសីហា ម្សិលមិញ នៅទូទាំងខេត្តរតនគិរី មានករណីកូវីដ១៩ សរុបចំនួន៩២៨នាក់ (ករណី Delta ១០នាក់), ព្យាបាលជាសះស្បើយចំនួន៦៩០នាក់ និងស្លាប់ចំនួន៧នាក់។ រដ្ឋបាលខេត្តរតនគិរី សូមអំពាវនាវដល់ប្រជាពលរដ្ឋ និងសាធារណជនទាំងអស់ដែលធ្លាប់បានពាក់ព័ន្ធដោយផ្ទាល់ និងប្រយោលជាមួយអ្នកវិជ្ជមានដែលបានរកឃើញកន្លងមក សូមស្ម័គ្រចិត្តធ្វើតេស្តសំណាក ឬដាក់ខ្លួននៅដោយឡែកពីអ្នកដទៃ ក្នុងករណីមានការសង្ស័យ ឬមានអាការៈក្អក, ផ្តាសាយ, ហៀរសំបោរ, ក្តៅខ្លួន សូមរាយការណ៍ទៅកាន់អាជ្ញាធរមានសមត្ថកិច្ចនៅក្នុងមូលដ្ឋាន ឬទំនាក់ទំនងទូរស័ព្ទលេខ៖ 097 595 77 88/ 092 121 383/ 097 775 12 12៕ | 2021-08-20T17:28:00+07:00 | freshnewsasia.com | https://m.freshnewsasia.com/index.php/en/localnews/209793-2021-08-20-03-28-44.html |
0025885f-32fd-42b0-a225-f3b45e32b868 | ខេត្តប៉ៃលិន រកឃើញអ្នកឆ្លងជំងឺកូវីដ១៩តែ១នាក់ប៉ុណ្ណោះ សម្រាប់ថ្ងៃទី១៩ ខែសីហា | រដ្ឋបាលខេត្តប៉ៃលិន បានប្រកាសពីការរកឃើញអ្នកវិជ្ជមានជំងឺកូវីដ១៩ ចំនួន០១នាក់ តាមរយៈការធ្វើតេស្តរហ័ស (Rapid Test) នាថ្ងៃទី១៩ ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មានដែលបណ្តាញ Fresh News ទទួលបាននៅព្រឹកថ្ងៃទី២០ ខែសីហានេះ។ រដ្ឋបាលខេត្ត បានអំពាវនាវចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែកតាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាកនិងធ្វើចត្តាឡីស័ក៕ | 2021-08-20T17:04:00+07:00 | freshnewsasia.com | https://m.freshnewsasia.com/index.php/en/localnews/209787-2021-08-20-03-04-59.html |
267ead42-c206-4db8-aeaf-c12636e1f3d0 | នៅម៉ោង៦ល្ងាចថ្ងៃនេះ ក្រសួងធម្មការ ណែនាំឲ្យគ្រប់វត្តអារាម និងព្រះវិហារគ្រប់សាសនា បន្លឺសំឡេងស្គរ ជួងកងរំពង ដើម្បីដាស់ស្មារតីពលរដ្ឋឲ្យប្រុងប្រយ័ត្នពីជំងឺកូវីដ | នៅវេលាម៉ោង៦ល្ងាចថ្ងៃទី២០ ខែសីហា ឆ្នាំ២០២១នេះ លោក ឈិត សុខុន រដ្ឋមន្ដ្រីក្រសួងធម្មការ និងសាសនា បានណែនាំឲ្យគ្រប់វត្តអារាម និងព្រះវិហារ នៃគ្រប់សាសនា ត្រូវបន្លឺសំឡេងស្គរ ជួងកងរំពង ដើម្បីជាការដាស់ស្មារតីដល់ប្រជាពលរដ្ឋឲ្យបន្ដប្រុងប្រយ័ត្នពីជំងឺកូវីដ១៩។ នៅក្នុងសេចក្ដីណែនាំដែលបណ្ដាញព័ត៌មាន Fresh News ទទួលបានឲ្យដឹងថា ក្រសួងធម្មការ និងសាសនា ក៏បានណែនាំឲ្យគ្រប់វត្តអារាម និងព្រះវិហារ នៃគ្រប់សាសនា ត្រូវអនុវត្តតាមការណែនាំរបស់ក្រសួងសុខាភិបាល ជាពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ» របស់សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា។ បើតាមក្រសួងធម្មការ, នៅក្នុងកម្មវិធីថ្ងៃនេះ សម្តេចតេជោ ហ៊ុន សែន នឹងផ្តល់កិត្តិយសដ៏ខ្ពង់ខ្ពស់បំផុត អានសុន្ទរកថា បើកកម្មវិធីក្រោមប្រធានបទ ៕ | 2021-08-20T16:44:00+07:00 | freshnewsasia.com | https://m.freshnewsasia.com/index.php/en/localnews/209783-2021-08-20-02-44-37.html |
bdd1e5f6-3e20-4f1b-a3ac-4eac1ac1968a | វិបត្តិ Delta ស្វែងយល់ឲ្យមែនទែន ពីភាពខុសគ្នារវាងផ្ដាសាយនិងរលាកសួត ចៀសវាងទុកយូរនាំធ្ងន់ធ្ងរ | ជាធម្មតាប៉ះពាល់ដល់ប្រជាជនភាគច្រើន យ៉ាងតិចម្តងក្នុងមួយឆ្នាំ។ វាគឺជាការឆ្លងមេរោគ ដែលប៉ះពាល់ដល់ផ្លូវដង្ហើមខាងលើ។ មេរោគផ្សេងៗគ្នាជាច្រើនអាចបង្កឲ្យមានជំងឺ ប៉ុន្តែជាទូទៅក្នុងរយៈពេលពីរបីសប្ដាហ៍។ រោគសញ្ញារួមមានច្រមុះហៀរសំបោរ ក្អក ឈឺក្បាល កកស្ទះ និងក្តៅខ្លួន។ ភាពធ្ងន់ធ្ងរនៃរោគសញ្ញាអាចខុសគ្នា។ មានអារម្មណ៍ទូទៅដូចជា នៅក្នុងខ្លួនងងុយតែដេក ហើយឈឺសាច់ដុំ អាចមានការហូរទឹករំអិលតាមច្រមុះនឹងកាន់តែក្រាស់ ហើយប្រែពណ៌ទៅជាពណ៌លឿងឬបៃតង នៅពេលដែលជំងឺវិវត្តន៍។ ការឆ្លងមេរោគបន្ទាប់បន្សំដែលអាចកើតមាន រួមមានការបង្កឲ្យមានការវាយប្រហារដោយជំងឺហឺត រលាក sinusitis ស្រួចស្រាវនៃប្រព័ន្ធ otitis ឬការឆ្លងក្នុងត្រចៀក និងរលាកបំពង់កជាដើម។ មនុស្សម្នាក់អាចឆ្លងជំងឺផ្ដាសាយដោយគ្រាន់តែនៅជិតមនុស្សដែលកណ្ដាស់ ឬក្អក ឬប្រសិនបើចាប់ដៃជាមួយអ្នកឆ្លង។ ជាពិសេសគឺការប៉ះនឹងទ្វារចូលដែលមានមេរោគឆ្លងពីអ្នកឆ្លង។ ការព្យាបាលអាចប្រើឱសថក្នុងផ្ទះរួមមាន ផឹកទឹកឲ្យបានច្រើន ខ្ពុរមាត់ជាមួយទឹកអំបិល និងប្រើថ្នាំក្អកដើម្បីបំបាត់ការឈឺបំពង់ក។ អាស្រ័យលើភាពធ្ងន់ធ្ងរនៃការវាយប្រហារជំងឺផ្ដាសាយ ធម្មតាអាចចំណាយពេលពី ២ ទៅ ១៤ថ្ងៃ។ គឺជាបាក់តេរីវីរុសឬផ្សិតនៅក្នុងធម្មជាតិ វាអាចប៉ះពាល់ដល់សួតមួយឬទាំងពីរ។ ការបង្ករោគបណ្ដាលឲ្យថង់ខ្យល់នៅក្នុងសួត បំពេញដោយខ្ទុះឬសារធាតុរាវ។ ជំងឺរលាកសួតសំដៅទៅលើប្រភេទនៃជំងឺរលាកសួតដែលបណ្ដាលមកពីការឆ្លងបាក់តេរី ដែលបំផ្លាញស្រទាប់ខាងក្នុងនៃប្រព័ន្ធដង្ហើមរួមទាំងបំពង់ក សួត និងបំពង់ខ្យល់ ដែលបណ្ដាលមកពីបាក់តេរី Mycoplasma pneumoniae ។ រួមមានឈឺបំពង់ក អស់កម្លាំង ឈឺក្បាល ក្តៅខ្លួន និងក្អក ដែលកាន់តែអាក្រក់ទៅៗ ខ្លះអាចបង្ហាញពីការដកដង្ហើមឬក្អួត។ មនុស្សម្នាក់ក្នុងចំណោមមនុស្សបីនាក់ដែលវិវត្តទៅជាជំងឺនេះនឹងរីករាលដាលរហូតដល់រលាកសួតពេញខ្លួន។ វាអាចមានរយៈពេល ១ ទៅ ៤ សប្ដាហ៍។ បើអាការស្រាលមិនបាច់ស្វែងរកជំនួយពីគ្រូពេទ្យឡើយ ហើយរោគសញ្ញានឹងជាសះស្បើយដោយខ្លួនឯង បន្ទាប់ពីមួយខែ។ ប៉ុន្តែបើរោគសញ្ញានៃគ្រុនក្ដៅ ផ្ដាសាយ និងក្អក នៅតែមានរយៈពេលលើសពី ១ សប្ដាហ៍ គឺត្រូវតែធ្វើតេស្តរោគវិនិច្ឆ័យ ដើម្បីចៀសវាងផលវិបាកនៅពេលក្រោយ។ នៅពេលធ្វើរោគវិនិច្ឆ័យ ការព្យាបាលនឹងឆាប់ជាសះស្បើយលឿន។ បើអ្នកឈឺមិនបានព្យាបាល ១ ភាគ ៣ នៃអ្នកជំងឺប្រឈមនឹងការវិវត្តទៅជាជំងឺរលាកសួតធ្ងន់ធ្ងរ។ ផលវិបាកផ្សេងទៀតអាចរួមមានជំងឺរលាកខួរក្បាល ឬហើមខួរក្បាល ភាពស្លេកស្លាំង hemolytic ដែលបណ្ដាលឲ្យមានការថយចុះកោសិកាឈាមក្រហម នៃរាងកាយ មុខងារខ្សោយតម្រងនោម ដែលនាំឲ្យមានបញ្ហាតម្រងនោម និងបញ្ហាស្បែកលេចឡើងជាកន្ទួល៕ | 2021-08-20T16:17:00+07:00 | kampucheathmey.com | https://www.kampucheathmey.com/health/184042 |
80aa2275-d423-4562-8f14-534a6426e851 | អាហារ ៥ ក្រុមនេះជាថ្នាំបំប៉នរាងកាយមនុស្សចាស់ ដើម្បីបង្កើនការការពារប្រឆាំងនឹងកូវីដ | វេជ្ជបណ្ឌិត Suwanchai វេជ្ជបណ្ឌិតនៃអគ្គនាយកដ្ឋានសុខាភិបាលបានមានប្រសាសន៍ថា ក្នុងកំឡុងពេលមានជំងឺរាតត្បាតកូវីដ មនុស្សចាស់មានហានិភ័យខ្ពស់ ដោយសារភាពស៊ាំចុះខ្សោយតាមអាយុ ហើយបើពួកគេមានការឆ្លងមេរោគ ទំនងជាស្លាប់ច្រើនជាងមនុស្សទូទៅ។ ជាពិសេសមនុស្សចាស់ដែលមានជំងឺមូលដ្ឋាន ដូចជាជំងឺទឹកនោមផ្អែម ជំងឺសម្ពាធឈាមខ្ពស់ ជំងឺសួតមហារីក។ ដូច្នេះសុខភាពមនុស្សចាស់ក្នុងសម័យនេះ គឺជារឿងចាំបាច់តាមរយៈការហូបអាហារក្នុងបរិមាណត្រឹមត្រូវនិងបានទៀងទាត់។ អាហារ ៥ ប្រភេទផ្សេងគ្នានៅក្នុងក្រុមនីមួយៗខាងក្រោមនេះ នឹងជួយមនុស្សចាស់ឲ្យរឹងមាំ ប្រឆាំងនឹងជំងឺកូវីដ ៖ អាហារគួរតែទន់ ដោយប្រើបន្លែសាច់សណ្តែកកាត់ជាដុំតូច ៗហើយស្ងោរ ដើម្បីងាយស្រួលទំពារនិងទទួលទានក្នុងបរិមាណច្រើន។ បែងចែកអាហារឲ្យបានច្រើនមុខ ដើម្បីបង្កើនការរៀបចំអាហារសម្រន់នៅពេលថ្ងៃ នឹងជួយឲ្យមនុស្សចាស់ទទួលបានអាហារគ្រប់គ្រាន់។ រសជាតិនៃអាហារគឺមិនត្រូវហឹរខ្លាំងទេ អាចប្រើគ្រឿងទេសឱសថដើម្បីបង្កើនក្លិននិងរសជាតិ ជួយជំរុញចំណង់អាហារ។ ត្រូវផ្តោតលើអាហារដែលចម្អិនថ្មីៗ ឬកំដៅវាជាមុន។ ការផ្ដល់អាហារខណៈពេលដែលវានៅតែក្ដៅ នឹងធ្វើឲ្យអាហារមានរសជាតិឆ្ងាញ់ ជាងអាហារត្រជាក់។ ជ្រើសរើសទឹកដោះគោដែលគ្មានរសជាតិ បើមនុស្សចាស់មិនពិសាទឹកដោះគោ អាចជំនួសដោយយ៉ាអួធម្មជាតិ។ តៅហ៊ូឬទឹកសណ្តែកជាមួយនឹងការបន្ថែមជាតិកាល់ស្យូម ឬបន្ថែមអាហារដែលជាប្រភពកាល់ស្យូមផ្សេងទៀត រួមមាន ត្រី តៅហ៊ូ សារ៉ាយបៃតងខ្មៅ។ ល។ បន្ថែមពីលើការទទួលទានអាហារដែលផ្តល់សារធាតុចិញ្ចឹម ដើម្បីជួយពង្រឹងប្រព័ន្ធការពាររាងកាយក្នុងកំឡុងពេលមានជំងឺរាតត្បាតកូវីដ អ្នកអាចក៏ផ្តល់អ្វីផ្សេងដែលមានជីវជាតិគ្រប់គ្រាន់ ដើម្បីជួយពង្រឹងប្រព័ន្ធការពាររាងកាយរបស់មនុស្សចាស់បានដូចគ្នា៕ | 2021-08-20T15:53:00+07:00 | kampucheathmey.com | https://www.kampucheathmey.com/health/184000 |
116b9072-27cf-46bd-99ba-1d42719fed91 | កូវីដ១៩៖ ខេត្តឧត្ដរមានជ័យ រកឃើញករណីឆ្លងថ្មី ៩១នាក់ ជាសះស្បើយ ៦៩នាក់ | សូមបញ្ជាក់ថា គិតត្រឹមថ្ងៃទី១៩ ខែសីហា ឆ្នាំ២០២១ ខេត្តឧត្តរមានជ័យ រកឃើញអ្នកវិជ្ជមានជំងឺកូវីដ១៩ សរុបចំនួន៦.០០៩នាក់ ក្នុងនោះ បានព្យាបាលជាសះស្បើយចំនួន ២.៤៤៨នាក់ និងកំពុងសម្រាកព្យាបាលចំនួន ៣.៥៥១នាក់ ស្លាប់ចំនួន ១០នាក់៕ | 2021-08-20T15:50:00+07:00 | dap-news.com | https://dap-news.com/national/2021/08/20/178275/ |
d900a7e2-ca80-463e-ab8e-595df0235370 | ទប់ជាប់មិនជាប់ ! ឆ្លងរាលដាលដល់មន្ត្រីនគរបាលខេត្តមណ្ឌលគិរី ហើយ | កាលពីថ្ងៃទី១៧ ខែសីហា ឆ្នាំ២០២១ លោក ឡោ សុខា ស្នងការនគរបាលខេត្ត និងប្រធានមន្ទីរពេទ្យបង្អែកខេត្តមណ្ឌលគិរី ព្រមទាំងមន្ត្រីសុខាភិបាលក្រោមឱវាទ ក្រុមគ្រូពេទ្យការិយាល័យសុខាភិបាល នៃស្នងការដ្ឋាននគរបាលខេត្ត បានចុះពិនិត្យនិងយកសំណាកមន្ត្រីនគរបាល នៃស្នងការដ្ឋាននគរបាលខេត្តនិងមន្ត្រីនគរបាលនៃអធិការដ្ឋាននគរបាលក្រុងសែនមនោរម្យ សរុបចំនួន២២០នាក់។ ជាលទ្ធផលនៃការធ្វើតេស្តស្វែងរកអ្នកដែលបានផ្ទុកមេរោគកូវីដ-១៩ លើមន្ត្រីនគរបាលចំនួន២២០នាក់ ក្រុមគ្រូពេទ្យបង្អែកខេត្តមណ្ឌលគិរី បានរកឃើញមន្ត្រីនគរបាលចំនួន០២ រូបដែលបានផ្ទុកកូវីដ-១៩ ។ បន្ទាប់ពីបានរកឃើញមន្ត្រីនគរបាលវិជ្ជមានកូវីដ -១៩ ក្រុមគ្រួពេទ្យក៏បានធ្វើតេស្តលើភរិយា និងកូនៗ ចំនួន១០នាក់ក្នុងក្រុមគ្រួសាររបស់ពួកគាត់ ។ ក្រុមការងារគ្រូពេទ្យនឹងបន្តចុះយកសំណាកមន្ត្រីនគរបាលនៅតាមបណ្តាអធិការនគរបាលស្រុក និងប៉ុស្តិ៍នគរបាលរដ្ឋបាលបន្តទៀតនាពេលខាងមុខ៕ | 2021-08-20T15:47:29+07:00 | kbnnews.com | https://kbn.news/archives/234996 |
a1ec7ddb-4e18-46e2-a197-da4ab1949b41 | ខេត្តព្រៃវែង បន្តរកឃើញករណីឆ្លងជំងឺកូវីដ១៩ ចំនួន៤៤នាក់ថ្មី និងជាសះស្បើយ៦៣នាក់ | បច្ចុប្បន្ន អ្នកវិជ្ជមានជំងឺកូវីដ-១៩ ទាំង ៤៤នាក់ ខាងលើ កំពុងសម្រាកព្យាបាល នៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ សូមបញ្ជាក់ថា គិតត្រឹមថ្ងៃទី១៩ ខែសីហា ឆ្នាំ២០២១នេះ ខេត្តព្រៃវែង រកឃើញអ្នកឆ្លងជំងឺកូវីដ១៩ សរុបចំនួន៥,៤៣១នាក់ ក្នុងនោះបានព្យាបាលជាសះស្បើយ ៤,៧៧១នាក់ និងកំពូងសម្រាកព្យាបាល ៥៥៨នាក់ ស្លាប់១០២នាក់ ៕ | 2021-08-20T15:41:00+07:00 | dap-news.com | https://dap-news.com/national/2021/08/20/178267/ |
c7851757-0295-469d-8c8b-69aca03da125 | សូមប្រយ័ត្ន កើតជំងឺគ្រាប់គ្រួសធ្លាក់ថ្ពក់ ជាប់នៅរុនបង្ហូរនោម | គ្រាប់គ្រួសថ្ពក់ជាប់នៅបង្ហូរនោម គឺជាការរមៀលធ្លាក់ចុះនៃគ្រាប់គ្រួសដែលកកើតនៅក្នុងតម្រងនោម ឬប្លោកនោម ហើយនៅពេលអ្នកជំងឺបត់ជើងតូច គ្រាប់គ្រួសនោះក៏ធ្លាក់មកថ្ពក់ជាប់នឹងបង្ហូរនោម ដែលជាផលវិបាកមិនអាចឱ្យទឹកនោមធ្លាក់ចេញមកក្រៅបាន ជាហេតុធ្វើឱ្យមានការស្ទះនោមស្រួចស្រាវ ដែលភាសាបច្ចេកទេសហៅថា Rétention Aiguë d’Urine។ ជំងឺនេះអាចកើតលើបុរស ពិសេសបុរសពេញវ័យ ក្នុងករណីតិចតួចក៏មានកើតលើស្ត្រីផងដែរ។ ១) រោគសញ្ញា៖ រោគសញ្ញាដែលស្ដែងចេញឱ្យយើងចាប់អារម្មណ៍មានដូចជាៈ – សភាពអ្នកជំងឺឡេះឡះ – ពិបាកទ្រាំ – ខ្សោយកម្លាំង – ចុកពោះលើថ្ងាស – ពិបាកនោម – នោមក្រហល់ក្រហាយ – ទំហំទឹកនោមតូច នោមតិចមិនចង់ចេញ – ជួនក្ដៅខ្លួន ទឹកនោមល្អក់ – ស្ទះនោមជិតឈឹង – មានទឹកនោមប៉ោងលើថ្ងាស – បើគ្រាប់គ្រួសធ្លាក់មកផ្នែកក្រោមនៃបង្ហួរនោមយើងអាចស្ទាបឃើញ ។ ២) ការធ្វើរោគវិនិច្ឆ័យ៖ តើយើងអាចដឹងថា គ្រាប់គ្រួសថ្ពក់ជាប់បង្ហួរនោមដោយវិធីណា ? – ពិនិត្យអេកូសាស្ដ្រ – ថតកាំរស្មីអ៊ិច ៣) វិធីព្យាបាល៖ ដំណោះស្រាយនៃការព្យាបាលរួមមានៈ ក. បើគ្រាប់គ្រួសថ្ពក់ជាប់បង្ហួរនោមផ្នែកខាងលើៈ – យើងអាចបាញ់គ្រាប់គ្រួស បញ្ចូលក្នុងប្លោកនោម (Pression Hydrostatique) រួចយើងឆ្លុះបំបែកគ្រាប់គ្រួស ក្នុងប្លោកនោមជាក្រោយ ។ បញ្ជាក់៖ ជៀសវាងការវះកាត់បង្ហួរនោមយកគ្រួសចេញ ដែលជាហេតុធ្វើឱ្យបង្ហួរនោមរួមតូច។ ខ. បើគ្រាប់គ្រួសថ្ពក់ជាប់បង្ហួរនោមផ្នែកខាងក្រោម (Méat Uréthral): – យើងអាចបំបែកគ្រួសដោយចុង Pince មុខវែង។ ៤) ផលវិបាក៖ បញ្ហាប្រឈមដែលយើងធ្លាប់ជួបប្រទះ ចំពោះអ្នកជំងឺដែលពុំបានទទួលការព្យាបាល ឬក៏ទទួលការព្យាបាលពុំបានត្រឹមត្រូវមានដូចជាៈ – ការបង្ករោគធ្ងន់ធ្ងរតាមប្លោកនោម បង្ហួរនោម – រលាកប្លោកនោម បង្ហួរនោមរ៉ាំរ៉ៃ – បង្ហួរនោមរួមតូច – បង្ហួរនោមស្ទះជិតឈឹង ៥) ដំបូន្មានក្រុមគ្រូពេទ្យជំនាញឯកទេសវះកាត់ប្រព័ន្ធទឹកនោម៖ សូមបងប្អូនប្រជាពលរដ្ឋយើងទាំងអស់ ដែលមានការសង្ស័យ ឬមានជំងឺស្ទះទឹកនោមស្រួចស្រាវដែលបណ្តាលមកពីគ្រាប់គ្រួសថ្ពក់ជាប់បង្ហួរនោម ដែលមានសញ្ញាដូចបានរៀបរាប់ជូនខាងលើសូមមេត្តាអញ្ជើញមកទទួលការពិគ្រោះ ជាមួយក្រុមការងារវេជ្ជបណ្ឌិតជំនាញ ឯកទេសវះកាត់ប្រព័ន្ធទឹកនោមនៃមន្ទីរពេទ្យកាល់ម៉ែត ដើម្បីទទួលបានការវិភាគរោគវិនិច្ឆ័យប្រាកដជាក់លាក់មួយ ដោយឈរលើសមត្ថភាពជំនាញ និងបទពិសោធន៍ខ្ពស់ ជាមួយនឹងឧបករណ៍ទំនើបស្វ័យប្រវត្តិ បំបែកគ្រាប់គ្រួសតាមរយៈម៉ាស៊ីនឡាហ្សែរ LASER៕ | 2021-08-20T15:31:00+07:00 | kampucheathmey.com | https://www.kampucheathmey.com/health/183997 |
23dcb78f-e9d5-4ce3-851c-fe36547beb60 | ខេត្តព្រៃវែង បង្ហាញអត្តសញ្ញាណអ្នកជំងឺកូវីដចំនួន៤៤នាក់ និងអ្នកជាសះស្បើយ៦៣នាក់ | រដ្ឋបាលខេត្តព្រៃវែង បានរកឃើញករណីអ្នកវិជ្ជមានកូវីដ-១៩ថ្មី ចំនួន៤៤នាក់ និងអ្នកជាសះស្បើយចំនួន៦៣នាក់ នៅថ្ងៃទី១៩ ខែសីហា ឆ្នាំ២០២១។ នេះបើតាមសេចក្តីប្រកាសព័ត៌មាន ដែលបណ្តាញព័ត៌មាន Fresh News ទទួលបាននៅព្រឹកថ្ងៃទី២០ ខែសីហានេះ។ បច្ចុប្បន្នអ្នកវិជ្ជមានជំងឺកូវីដ១៩ ទាំងជំងឺទាំង៤៤នាក់ខាងលើ កំពុងសម្រាកព្យាបាលនៅមន្ទីរពេទ្យបង្អែកខេត្ត និងតាមមន្ទីរពេទ្យបង្អែកស្រុកនីមួយៗ។ ជាថ្មីម្តងទៀត ចំពោះអ្នកដែលបានប្រាស្រ័យទាក់ទងប៉ះពាល់ដោយផ្ទាល់ ឬប្រយោលជាមួយបុគ្គលវិជ្ជមានកូវីដ១៩ ខាងលើ សូមដាក់ខ្លួនដាច់ដោយឡែក តាមដានសុខភាពរយៈពេល១៤ថ្ងៃ និងរាយការណ៍មកអាជ្ញាធរដើម្បីយកសំណាក និងធ្វើចត្តាឡីស័ក៕ | 2021-08-20T14:35:00+07:00 | freshnewsasia.com | https://m.freshnewsasia.com/index.php/en/localnews/209777-2021-08-20-00-35-11.html |
5c785111-2b94-4826-ac78-83da0afc1826 | កាន់តែរាលដាល ! នៅផ្សារបឹងទំពន់ រកឃើញអ្នកឆ្លងកូវីដហើយ | អនុគណៈកម្មការស្រាវជ្រាវជំងឺកូវីដ១៩ បានជូនដំណឹងថា បានរកឃើញអ្នកវិជ្ជមាន កូវីដ១៩ នៅផ្សារបឹងទំពុនដែលមានទីតាំងស្ថិតនៅផ្លូវលេខ ៣៣BT ភូមិសន្សំកុសល សង្កាត់បឹងទំពុន១ ខណ្ឌមានជ័យ នៅថ្ងៃទី១៨ ខែសីហា ឆ្នាំ២០២១។ បងប្អូនដែលរស់នៅ និងពាក់ព័ន្ធទីតាំងខាងលើ បង្កើនការប្រុងប្រយ័ត្ន និងតាមដានសុខភាពរបស់ខ្លួនរយៈពេល ១៤ថ្ងៃ។ សូមបញ្ជាក់ថា នៅថ្ងៃទី២០ ខែសីហា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មាន បញ្ជាក់ពីការបន្តរកឃើញអ្នកឆ្លងកូវីដ១៩ថ្មីចំនួន ៥១៩នាក់។ អ្នកជំងឺចំនួន៥៥៣នាក់ជាសះស្បើយ និងអ្នកស្លាប់ថ្មីចំនួន១៥នាក់។ បើគិតថ្ងៃទី២០ ខែសីហា ឆ្នាំ២០២១ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៨៨ ២៤២នាក់ ។ អ្នកជាសះស្បើយសរុបចំនួន៨៣ ៨៥១នាក់ និងអ្នកស្លាប់សរុបចំនួន១ ៧៦២នាក់៕ | 2021-08-20T14:21:15+07:00 | kbnnews.com | https://kbn.news/archives/234969 |
4387a275-75b7-4d56-9767-957f7eccd05c | ក្រសួងសុខាភិបាលរកឃើញអ្នកជំងឺកូវីដ-១៩ ថ្មី ចំនួន ៥១៩នាក់, ជាសះស្បើយ ចំនួន ៥៥៣នាក់ និងស្លាប់ ចំនួន ១៥នាក់ | ភ្នំពេញ ៖ ក្រសួងសុខាភិបាលនៅថ្ងៃទី២០ ខែសីហា ឆ្នាំ២០២១នេះ ប្រកាសរកឃើញអ្នកកើតជំងឺកូវីដ-១៩ ថ្មី ចំនួន ៥១៩នាក់, ករណីជាសះស្បើយ ចំនួន ៥៥៣នាក់, និងករណី ស្លាប់ ចំនួន១៥នាក់ និងមានករណីនាំចូលពីក្រៅប្រទេសចំនួន ១៨៥នាក់។ យោងតាមសេចក្តីប្រកាសព័ត៌មាន របស់ក្រសួងសុខាភិលបាល បានឲ្យដឹងថា កាលពីថ្ងៃទី១៩ ខែសីហា ឆ្នាំ២០២១ ស្ថានភាពជំងឺកូវីដ-១៩ នៅក្នុងប្រទេសកម្ពុជា មាន៖ ករណីឆ្លងសរុប៖ ៨៨,២៤២នាក់, ជាសះស្បើយសរុប៖ ៨៣,៨៥១នាក់, ករណីស្លាប់សរុប៖ ១,៧៦២នាក់, និងករណីនាំចូលពីក្រៅប្រទេសសរុបៈ១៣,៨០៤នាក់ ៕រក្សាសិទ្ធិដោយ៖បញ្ញាស័ក្តិ | 2021-08-20T12:08:23+07:00 | cen.com.kh | https://cen.com.kh/archives/376685.html |
4b6f5590-2e30-48e1-8451-083d6a11cf04 | លោកជំទាវកិត្តិសង្គហបណ្ឌិត ម៉ែន សំអន ផ្ដល់អំណោយជាស្បៀង និងថវិកា ដល់ក្រុមគ្រូពេទ្យដែលឆ្លងជំងឺកូវីដ-១៩ | ស្វាយរៀង ៖ លោកជំទាវកិត្តិសង្គហបណ្ឌិត ម៉ែន សំអន ឧបនាយករដ្ឋមន្ត្រី រដ្ឋមន្ត្រីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច និងជាប្រធានក្រុមការងាររាជរដ្ឋាភិបាល ចុះជួយមូលដ្ឋានខេត្តស្វាយរៀង នៅព្រឹកថ្ងៃទី១៩ ខែសីហា ឆ្នាំ២០២១ បាននាំអំណោយ និងស្បៀង ព្រមទាំងថវិកាមួយចំនួន ផ្ដល់ជូនដល់ក្រុមគ្រូពេទ្យជួរមុខ នៃស្រុកប្រតិបត្តិស្វាយទាប ចំនួន ២២នាក់ និងស្រុកប្រតិបត្តិជីភូ ចំនួន ១២នាក់ ដែលឆ្លងជងឺកូវីដ-១៩ ក្នុងបេសកម្មប្រកបដោយគ្រោះថ្នាក់នៃបរិបទកូវីដ-១៩។ លោកបណ្ឌិត កែរ រដ្ឋា ប្រធានមន្ទីរសុខាភិបាលខេត្តស្វាយរៀង តំណាងលោកជំទាវកិត្តិសង្គហបណ្ឌិត ម៉ែន សំអន ជាអ្នកចែកអំណោយទាំងនេះផ្ទាល់បានថ្លែងថា ក្រុមគ្រូពេទ្យទាំងនេះ បានខិតខំប្រឹងប្រែង និងលះបង់សេចក្តីសុខផ្ទាល់ខ្លួន ដោយបានបំពេញការងារយ៉ាងសស្រាក់សស្រាំក្នុងយុទ្ធនាការប្រយុទ្ធប្រឆាំងនឹងជំងឺកូវីដ-១៩។ អំណោយរបស់ លោកជំទាវកិត្តិសង្គហបណ្ឌិត ម៉ែន សំអន ដែលផ្តល់ជូនគ្រូពេទ្យខាងលើ ក្នុងម្នាក់ៗទទួលបាន មី ១កេស, ទឹកផ្លែឈើ១កេស, ទឹកដោះគោឆៅ១ឡូ , ស្ករស១គីឡូក្រាម, ទឹកសុទ្ធវីតាល់ ១កេស , អាល់កុល ៥លីត្រ សាប៊ូប្រូធិច ៥ដុំ , ម៉ាស់១០០ និងថវិកា ១លានរៀល។ ស្របពេលជាមួយគ្នានេះលោកជំទាវកិត្តិសង្គហបណ្ឌិត ម៉ែន សំអន ក៏បានផ្ដល់អំណោយជា ស្បៀង និងថវិកាតាមរយៈ លោកប្រធានមន្ទីរសុខាភិបាលដល់ក្រុមគ្រូពេទ្យជួរមុខផ្សេងទៀតដែលប្រតិបត្តិក្នុងខេត្តស្វាយរៀង ហើយទើបតែជាសះស្បើយពីជំងឺកូវីដ-១៩ ចំនួន ៦២ នាក់៕ រក្សាសិទ្ធិដោយ៖ពិសិដ្ឋ CEN | 2021-08-20T09:59:34+07:00 | cen.com.kh | https://cen.com.kh/archives/376563.html |
c19dd3e6-4a7a-4654-98f4-200676849001 | អូស្ត្រាលីមានករណីឆ្លងជំងឺកូវីដ១៩កើនឡើងខ្ពស់ | ប្រទេសអូស្ត្រាលីកាលពីថ្ងៃព្រហស្បតិ៍បានរាយការណ៍ករណីឆ្លងជំងឺកូវីដ១៩ឡើងខ្ពស់នៅក្នុងរដ្ឋចំនួន២ដែលមានប្រជាពលរដ្ឋច្រើនបំផុតដែលនេះបានបណ្តាលឲ្យមានការបិទសកម្មភាពសង្គមជាថ្មី។ New South Wales ដែលជារដ្ឋមានប្រជាពលរដ្ឋច្រើនបំផុតបានរាយការណ៍ការឆ្លងចំនួន៦៨១ករណីក្នុងពេល២៤ម៉ោង។ រដ្ឋ Victoria បានរាយការណ៍ការឆ្លងថ្មីចំនួន៥៧ករណីនៅក្នុងទីក្រុងMelbourne។ ទីក្រុងនេះបិទសកម្មភាពសង្គមលើកទី៦ដោយសារជំងឺរាតត្បាតនេះខណៈប្រទេសអូស្ត្រាលីប្រយុទ្ធប្រឆាំងកំណើនថ្មីនៃវីរុសប្រភេទដែលតា(Delta)។ កាលពីថ្ងៃពុធអាជ្ញាធរបានរកឃើញការឆ្លងថ្មីចំនួន៧៤៧ករណីដែលជាកំណត់ត្រាខ្ពស់បំផុតនៅក្នុងប្រទេសនេះ។ ពលរដ្ឋអូស្ត្រាលីប្រហែល២២ភាគរយបានចាក់វ៉ាក់សាំងពេញលេញប្រឆាំងវីរុសកូរ៉ូណា។ នេះបើតាមសាកលវិទ្យាល័យ Johns Hopkins។ ខណៈប្រទេសជាច្រើនខិតខំឲ្យបានចាក់វ៉ាក់សាំងមួយដូសដល់ពលរដ្ឋរបស់ខ្លួននោះប្រទេសផ្សេងទៀតបានប្រកាសកម្មវិធីចាក់វ៉ាក់សាំងដូសជំរុញដល់ប្រជាពលរដ្ឋដែលងាយរងគ្រោះបំផុត។ ប្រទេសអ៊ីស្រាអែលដែលបានចាប់ផ្តើមចាក់វ៉ាក់សាំងដូសជំរុញដល់អ្នកមានអាយុចាប់ពី៦០ឆ្នាំឡើងកាលពីខែកក្កដាបានប្រកាសកាលពីថ្ងៃព្រហស្បតិ៍ថាគ្រូបង្រៀនទាំងអស់និងអ្នកដែលមានអាយុចាប់ពី៤០ឆ្នាំឡើងនឹងអាចចាក់វ៉ាក់សាំងដូសជំរុញ។ ការប្រកាសនេះកើតមានឡើងមួយថ្ងៃបន្ទាប់ពីសហរដ្ឋអាមេរិកបាននិយាយថាខ្លួននឹងចាប់ផ្តើមចាក់វ៉ាក់សាំងដូសជំរុញដល់ពលរដ្ឋដែលងាយរងគ្រោះនៅខែក្រោយ។ ការប្រកាសនេះបានប្រឆាំងការអំពាវនាវរបស់អង្គការសុខភាពពិភពលោកឲ្យផ្អាកការចាក់វ៉ាក់សាំងដូសជំរុញរហូតដល់ប្រជាពលរដ្ឋលើសាកលលោកកាន់តែច្រើនឡើងបានចាក់វ៉ាក់សាំងដូសដំបូង៕ | 2021-08-20T07:00:00+07:00 | khmer.voanews.com | https://khmer.voanews.com/a/australia-reports-record-high-number-of-covid-19-cases/6009923.html |
cfffe479-3568-4b7a-bc09-34a21f88c5d0 | អាមេរិកដឹកវ៉ាក់សាំង Pfizer ទៅប្រទេសកូសូវ៉ូ ខណៈវីរុសបំប្លែងថ្មីដែលតាកើនឡើង | កាលពីថ្ងៃព្រហស្បតិ៍ សហរដ្ឋអាមេរិកគ្រោងដឹកវ៉ាក់សាំង Pfizer ចំនួន៣៥.១០០ដូសទៅឲ្យប្រទេសកូសូវ៉ូតាមកម្មវិធី COVAX ដែលជាយន្តការចែកវ៉ាក់សាំងរបស់អង្គការសហប្រជាជាតិ។ នេះបើតាមមន្ត្រីសេតវិមានបានប្រាប់វីអូអេ។ វ៉ាក់សាំងទាំងនេះជាផ្នែកមួយនៃការទិញវ៉ាក់សាំង Pfizer ចំនួន៥រយលានដូសដោយរដ្ឋបាលលោកប្រធានាធិបតី Joe Biden នៅដើមឆ្នាំនេះ។ ប្រទេសកូសូវ៉ូកំពុងប្រឈមកំណើនយ៉ាងខ្លាំងនូវការឆ្លងម្តងទៀត ដែលភាគច្រើនបណ្តាលមកពីវីរុសកូរ៉ូណាប្រភេទដែលតា(delta)។ មានការបញ្ជាក់ការឆ្លងជំងឺកូវីដ១៩ចំនួន១២០.៨៦២ករណី ដោយមានមនុស្សស្លាប់២.២៩៥នាក់។ នេះតាមសាកលវិទ្យាល័យ Johns Hopkins។ វ៉ាក់សាំងមិនដល់៥៥០.០០០ដូសទេត្រូវបានចាក់នៅក្នុងប្រទេសនោះ។ បន្ថែមពីប្រាក់ចំនួន២ពាន់លានដុល្លារបរិច្ចាគឲ្យកម្មវិធី COVAX រដ្ឋបាលរបស់លោក Biden បានសន្យាទិញវ៉ាក់សាំង Pfizer ចំនួន៥រយលានដូស ហើយចែកចាយវ៉ាក់សាំងទាំងនោះនៅឆ្នាំនេះ ទៅឲ្យប្រទេសចំនួន៩២ដែលមានប្រាក់ចំណូលទាប ដែលជាសមាជិករបស់ COVAX និងសហភាពអាហ្វ្រិក។ នេះជាតួលេខទិញ និងបរិច្ចាគវ៉ាក់សាំងច្រើនបំផុតរបស់ប្រទេសតែមួយ។ រហូតមកទល់ពេលនេះ ពលរដ្ឋចំនួន១,៣% នៅក្នុងបណ្តាប្រទេសក្រីក្រ បានចាក់វ៉ាក់សាំងកូវីដ១៩មួយដូស យ៉ាងតិច។ លោកប្រធានាធិបតី Biden បានច្រានចោលការរិះគន់ដែលថា សហរដ្ឋអាមេរិកកំពុងធ្វើមិនដឹងមិនឮ ដែលប្រទេសជាច្រើននៅជុំវិញពិភពលោកមិនទាន់បានចាក់ថ្នាំបង្ការ សូម្បីមួយដូស៕ | 2021-08-20T07:00:00+07:00 | khmer.voanews.com | https://khmer.voanews.com/a/us-ships-pfizer-vaccine-to-kosovo-amid-delta-variant-surge/6008898.html |
924f6d81-04ef-4ce6-839e-fa915b0fc143 | រដ្ឋាភិបាលបិទបញ្ចប់យុទ្ធនាការពង្រឹងវិធានការ ២១ថ្ងៃ ប្រយុទ្ធ និងទប់ស្កាត់ជំងឺកូវីដ១៩ នៅទូទាំងប្រទេស | រដ្ឋាភិបាលសម្រេចបិទបញ្ចប់យុទ្ធនាការពង្រឹងវិធានការប្រយុទ្ធ និងទប់ស្កាត់ជំងឺកូវីដ-១៩ នៅទូទាំងប្រទេស ដោយបានផ្ដល់លទ្ធភាពទៅឱ្យអាជ្ញាធររាជធានី ខេត្តនីមួយៗ បន្តរឹតបន្តឹងវិធានការ ផ្អែកតាមសភាពការណ៍ជាក់ស្ដែងនៃជំងឺនេះ ក្នុងភូមិសាស្រ្ត និងសមត្ថកិច្ចរៀងៗ ខ្លួន។ សេចក្ដីណែនាំរបស់រដ្ឋាភិបាលចេញកាលពីយប់ថ្ងៃទី១៩ ខែសីហា ម្សិលម៉ិញឱ្យដឹងថា យុទ្ធនាការពង្រឹងវិធានការទូទាំងប្រទេសរបស់រដ្ឋាភិបាល ដែលបានដាក់ចេញកាលពីថ្ងៃទី២៩ ខែកក្កដា នឹងបញ្ចប់ត្រឹមថ្ងៃទី២០ ខែសីហានេះ។ សេចក្ដីណែនាំដដែលបញ្ជាក់ថា រដ្ឋាភិបាលបានដាក់ចេញយុទ្ធនាការពង្រឹងវិធានការប្រយុទ្ធ និងទប់ស្កាត់ជំងឺកូវីដ-១៩ នៅទូទាំងប្រទេសរយៈពេល ២១ថ្ងៃ កន្លងទៅនេះ ដើម្បីបង្កើនប្រសិទ្ធភាព នៃការអនុវត្តវិធានការប្រយុទ្ធ និងទប់ស្កាត់ជំងឺកូវីដ-១៩ ក្នុងបរិបទ ដែលកម្ពុជាកំពុងប្រឈមនឹងការឆ្លងរាលដាលទ្រង់ទ្រាយធំ នៃជំងឺកូវីដ-១៩ បណ្ដាលមកពីមេរោគបំប្លែងខ្លួនថ្មីប្រភេទ Delta។ រីឯការបិទបញ្ចប់យុទ្ធនាការនៅពេលនេះក៏ដោយសារតែយុទ្ធនាការនេះបានប្រព្រឹត្តទៅដោយរលូន និងមានលទ្ធផលវិជ្ជមាន ពោលគឺបានជួយដល់ការគ្រប់គ្រង និងពន្យារពេលបានមួយកម្រិតការឆ្លងរាលដាលទ្រង់ទ្រាយធំទៅក្នុងសហគមន៍។ បើទោះជាយ៉ាងណា រដ្ឋាភិបាលណែនាំដល់អភិបាលរាជធានី ខេត្ត ត្រូវបន្តការអនុវត្តការរឹតបន្តឹងវិធានការសុខាភិបាល វិធានការរដ្ឋបាល និងវិធានការច្បាប់ ដោយផ្អែកតាមភាពជាក់ស្ដែង ទៅតាមសមត្ថកិច្ចរៀងៗ ខ្លួន។ ទាក់ទងនឹងការឆ្លងរាលដាលជំងឺកូវីដ-១៩ នេះ អ្នកជំងឺកូវីដ-១៩ ចំនួន ១៧នាក់បន្ថែមទៀត បានស្លាប់ ដែលធ្វើឲ្យចំនួនអ្នកស្លាប់សរុបកើនឡើងដល់ ១.៧៤៧នាក់ គិតត្រឹមថ្ងៃទី១៩ ខែសីហា។ ចំពោះករណីឆ្លងថ្មីវិញមាន ៥៣៣នាក់ ក្នុងនោះ ១៤៥នាក់ ជាករណីនាំចូលពីក្រៅប្រទេស។ គិតត្រឹមព្រឹកថ្ងៃទី ១៩ សីហាដដែល កម្ពុជាមានអ្នកកើតជំងឺកូវីដ-១៩ ចំនួន ៨៧.៧២៣នាក់ ក្នុងនោះអ្នកជាសះស្បើយមាន ៨៣.២៩៨នាក់។ ទាក់ទងនឹងរឿងចាក់វ៉ាក់សាំងវិញ ក្រសួងប្រកាសថា គិតត្រឹមថ្ងៃទី១៨ សីហា រដ្ឋាភិបាលចាក់វ៉ាក់សាំងជូនពលរដ្ឋបានជាង ៨លាន ៥សែននាក់ក្នុងចំណោមពលរដ្ឋ ដែលត្រូវចាក់វ៉ាក់សាំងសរុប ១០លាននាក់។ ចំណែកកុមារ និងយុវជនដែលមានអាយុពី ១២ឆ្នាំដល់ ១៧ឆ្នាំវិញ ក្រសួងបញ្ជាក់ថា មន្ត្រីសុខាភិបាលចាក់វ៉ាក់សាំង បានជាង ៧សែននាក់ ក្នុងចំណោមអ្នកដែលត្រូវចាក់សរុបជិត ២លាននាក់៕ | 2021-08-20T05:00:00+07:00 | rfa.org | https://www.rfa.org/khmer/news/health/government-terminates-21-days-campaign-against-delta-virus-08192021180027.html |
26fe3906-2392-4263-a22f-230643a88c1a | រដ្ឋបាលខេត្តព្រះសីហនុ បន្តដាក់ចេញវិធានការរដ្ឋបាលជាបណ្តោះអាសន្ន រយៈពេល១៤ថ្ងៃ ដើម្បីទប់ស្កាត់ជំងឺកូវីដ១៩ | រដ្ឋបាលខេត្តព្រះសីហនុ បានសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល១៤ថ្ងៃ ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី១៩ ខែសីហា ឆ្នាំ២០២១នេះ បានបញ្ជាក់យ៉ាងដូច្នេះថា៖ «ត្រូវបានបន្តដាក់ចេញវិធានការរដ្ឋបាល ដើម្បីប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ក្នុងភូមិសាស្ត្រ ខេត្តព្រះសីហនុ សម្រាប់រយៈពេល ១៤ថ្ងៃបន្ថែមទៀត គិតចាប់ពីម៉ោងសូន្យនាថ្ងៃទី២០ ខែសីហា ឆ្នាំ២០២១ រហូតដល់ថ្ងៃទី២ ខែកញ្ញា ឆ្នាំ២០២១ ក្នុងគោលបំណងធានាដល់ការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩ ប្រកបដោយប្រសិទ្ធភាព និងភាពជោគជ័យ»។ *ហាមឃាត់ការធ្វើសកម្មភាពការងារ មុខរបរ និងអាជីវកម្មក្លឹបកម្សាន្តគ្រប់ប្រភេទជាអាទិ៍ ខារ៉ាអូខេ, រង្គសាល, ឌីស្កូ តែក និងបៀហ្គាឌិន, រមណីយដ្ឋាន, រោងភាពយន្ត, រោងសម្តែងសិល្បៈ, សារមន្ទីរ, ក្លឹបហាត់ប្រាណ និងមជ្ឈមណ្ឌល កីឡា, ហាងម៉ាស្សា កោស-ជប់,ហាងស៊ឹម-សូណា ស្ប៉ា…។ល។ *រាល់ការជួបជុំ ឬការប្រមូលផ្តុំមនុស្សជាលក្ខណៈឯកជន ដែលមានមនុស្សចូលរួមលើសពី ១០នាក់ ត្រូវមានការអនុញ្ញាតពីអាជ្ញាធរមានសមត្ថកិច្ច លើកលែងតែការជួបជុំក្នុងចំណោមសមាជិកគ្រួសារ ដែលរស់នៅក្នុងលំនៅឋាន ឬទីសំណាក់ជាមួយគ្នា, ការរៀបចំពិធីបុណ្យសពដោយគោរពតាមការកំណត់របស់អាជ្ញាធរមានសមត្ថកិច្ច, ការជួបជុំរបស់ស្ថាប័នសាធារណៈ, ការប្រមូលផ្តុំមនុស្ស និងការជួបជុំរបស់បុគ្គលិកសុខាភិបាល ដើម្បីអនុវត្តវិធានការសុខាភិបាលជាអាទិ៍ ការយកវត្ថុសំណាកមកវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩, ការជួបជុំរបស់បុគ្គលិកសុខាភិបាល ដែលបំពេញការងារសង្គ្រោះបន្ទាន់ផ្សេងទៀត និងការជួបជុំរបស់អាជ្ញាធរមានសមត្ថកិច្ច និងកម្លាំងគណៈបញ្ជាការឯកភាពរដ្ឋបាលគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ, ការជួបជុំមនុស្សក្នុងអំឡុងពេល នៃកិច្ចនីតិវិធីរបស់មន្ត្រីនគរបាលយុត្តិធម៌ឬរបស់សាលាជម្រះក្តី ការជួបជុំដើម្បីចែកអំណោយមនុស្សធម៌ ឬជំនួយសង្គ្រោះបន្ទាន់ និងការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀត តាមការកំណត់របស់ អាជ្ញាធរមានសមត្ថកិច្ច។ *ហាមឃាត់ការជួបជុំ ឬការប្រមូលផ្តុំមនុស្សដើម្បីសេពគ្រឿងស្រវឹងគ្រប់ប្រភេទ។ *ភោជនីយដ្ឋាន អាហារដ្ឋានត្រូវបានអនុញ្ញាតឱ្យប្រកបអាជីវកម្មរបស់ខ្លួនត្រឹមតែលក្ខណៈវេចខ្ចប់ប៉ុណ្ណោះ ដោយមិនត្រូវអនុញ្ញាតឱ្យមានអតិថិជនចូលមកទទួលទាននៅក្នុងបរិវេណ នៃទីកន្លែងលក់ដូររបស់ខ្លួនឡើយ លើកលែងតែភោជនីយដ្ឋាន អាហារដ្ឋាន ដែលអាចធានាបាននូវវិធានសុវត្ថិភាពផ្នែកសុខាភិបាលជាពិសេស ការរក្សាបាននូវគម្លាតសុវត្ថិភាពបុគ្គល និងសង្គម និងត្រូវអនុវត្តឱ្យស្របតាម សារាចរណែនាំ លេខ០០៨ សរណន ចុះថ្ងៃទី៣១ ខែកក្កដាឆ្នាំ២០២១ របស់ក្រសួងទេសចរណ៍ ស្តីពីការពង្រឹងការអនុវត្តវិធានការនានារបស់រាជរដ្ឋាភិបាល ក្រសួងសុខាភិបាលនិងវិធានសុវត្ថិភាពទេសចរណ៍ ដើម្បីប្រយុទ្ធ និងទប់ស្កាត់ការឆ្លងរាលដាលនៃមេរោគកូវីដ១៩ ប្រភេទដែលតា (Delta)។ *រាល់សកម្មភាពនៃការជួបជុំ ឬការប្រមូលផ្តុំមនុស្ស, សកម្មភាពការងារ មុខរបរ និងអាជីវកម្មដែលត្រូវបានអនុញ្ញាតត្រូវអនុវត្តវិធានការសុវត្ថិភាព ផ្នែកសុខាភិបាលឱ្យបានម៉ឺងម៉ាត់ ជាអាទិ៍ កាតព្វកិច្ចពាក់ម៉ាស និងកាតព្វកិច្ចរក្សាគម្លាតសុវត្ថិភាពបុគ្គល និងត្រូវប្រកាន់ខ្ជាប់ នូវការធ្វើអនាម័យដើម្បីសម្លាប់មេរោគ ការវាស់កម្ដៅ និងការអនុវត្តវិធានការសុខាភិបាល ប្រើប្រាស់ប្រព័ន្ធ QR Code «ទប់ស្កាត់កវីដ» (Stop Covd) ជាពិសេសត្រូវអនុវត្តឱ្យបានខ្ជាប់ខ្លួនបំផុតនូវវិធានការ «៣ការពារ និង៣កុំ» របស់សម្តេចតេជោ នាយករដ្ឋមន្ត្រី។ *ហាមឃាត់ការបើកដំណើរការឡើងវិញនូវផ្សាររដ្ឋ និងផ្សារឯកជន ដែលមានលក្ខណៈប្រមូលផ្តុំគ្មានរបៀបរៀបរយលើកលែងតែផ្សារដែលបានអនុវត្តតាមសេចក្តីណែនាំលេខ ០១៥/២១ សណន ចុះថ្ងៃទី២៣ ខែកក្កដា ឆ្នាំ២០២១របស់រដ្ឋបាលខេត្តព្រះសីហនុ ស្តីពីការអនុវត្តវិធានការសុវត្ថិភាពផ្នែកសុខាភិបាល ដើម្បីទប់ស្កាត់ការឆ្លងរាលដាលនៃជំងឺកូវីដ១៩ នៅតាមផ្សារដែលមានលក្ខណៈប្រមូលផ្ដុំ៕ | 2021-08-20T04:50:00+07:00 | freshnewsasia.com | https://m.freshnewsasia.com/index.php/en/localnews/209765-2021-08-19-14-50-38.html |
5818b598-fdfa-4dec-88c7-e5c1e6551bde | ខេត្តឧត្តរមានជ័យ បន្តរកឃើញអ្នកជំងឺកូវីដ ចំនួន៩១នាក់ និងជាសះស្បើយ៦៩នាក់ | រដ្ឋបាលខេត្តឧត្តរមានជ័យ នៅថ្ងៃទី១៩ ខែសីហា ឆ្នាំ២០២១នេះ បានរកឃើញអ្នកវិជ្ជមានជំងឺកូវីដ១៩ ចំនួន ៩១ករណីបន្ថែមទៀត ខណៈអ្នកជំងឺ៦៩នាក់ បានព្យាបាលជាសះស្បើយ។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី១៩ ខែសីហានេះ។ រដ្ឋបាលខេត្តបានឱ្យដឹងថា អ្នកជំងឺរកឃើញថ្ងៃនេះ មានចំនួន៥៥នាក់ ជាពលករទើបវិលត្រឡប់មកពីប្រទេសថៃ តាមច្រកអូរស្មាច់ ចំនួន៣១នាក់ រកឃើញឆ្លងក្នុងសហគមន៍ និងចំនួន០៥នាក់ទៀត ជាពលករកំពុងធ្វើចត្តាឡីស័ក។ រដ្ឋបាលខេត្ត អំពាវនាវដល់ប្រជាពលរដ្ឋដែលមានការពាក់ព័ន្ធដោយផ្ទាល់ ឬដោយប្រយោល ជាមួយបុគ្គលវិជ្ជមានកូវីដ១៩ទើបរកឃើញនេះ ត្រូវដាក់ខ្លួនដាច់ដោយឡែករយៈពេល១៤ថ្ងៃ។ ក្នុងករណីមានរោគសញ្ញា ក្អក ផ្តាសាយ ហៀរសំបោរ ឈឺបំពង់ក ថប់ដង្ហើម ក្ដៅខ្លួនខ្លាំង ឬរោគសញ្ញាសង្ស័យផ្សេងៗទៀត ត្រូវទាក់ទងក្រុមការងារប្រចាំការ និងយកសំណាកនៅ មន្ទីរពេទ្យបង្អែកខេត្ត និងមន្ទីរពេទ្យបង្អែកអន្លង់វែង ឬទំនាក់ទំនងសាកសួរព័ត៌មានផ្សេងៗតាមរយៈលេខទូរស័ព្ទ៖ ០១២ ៤៩៩ ១៩២។ រដ្ឋបាលខេត្ត បានឱ្យដឹងថា មកទល់ពេលនេះ ខេត្តឧត្តរមានជ័យរកឃើញអ្នកជំងឺកូវីដ១៩ សរុប ៦,០០៩នាក់។ ក្នុងនោះករណីនាំចូលពីបរទេស ៤,៩៤៨នាក់ និងករណីព្រឹត្តិការណ៍សហគមន៍២០កុម្ភៈ ១,០៣៩នាក់។ ជាមួយគ្នានេះអ្នកវិជ្ជមានជំងឺកូវីដ១៩ ចំនួន ២,៤៤៨នាក់ កំពុងសម្រាកព្យាបាលចំនួន៣,៥៥១នាក់ និងស្លាប់ចំនួន១០នាក់៕ | 2021-08-20T03:48:00+07:00 | freshnewsasia.com | https://m.freshnewsasia.com/index.php/en/localnews/209759-2021-08-19-13-48-30.html |
c4802da9-3043-4125-b0f2-53539c41fd12 | ខេត្តស្ទឹងត្រែង បន្តរកឃើញអ្នកជំងឺកូវីដ ៩នាក់ និងជាសះស្បើយ ២នាក់ | រដ្ឋបាលខេត្តស្ទឹងត្រែង នាថ្ងៃទី១៩ ខែសីហា ឆ្នាំ២០២១នេះ បានប្រកាសពីការរកឃើញអ្នកវិជ្ជមានកូវីដ១៩ថ្មី ចំនួន ៩នាក់ តាមរយៈការធ្វើតេស្តរហ័ស (Rapid Test) និងមានអ្នកជាសះស្បើយចំនួន ២នាក់ផងដែរ។ នេះបើតាមសេចក្តីប្រកាសព័ត៌មាន ដែលបណ្តាញ Fresh News ទទួលបាន៕ | 2021-08-20T03:45:00+07:00 | freshnewsasia.com | https://m.freshnewsasia.com/index.php/en/localnews/209758-2021-08-19-13-45-33.html |
404d4d41-a3fd-4e32-93f8-0ba28589a879 | រដ្ឋបាលខេត្តឧត្តរមានជ័យ បន្តអនុវត្តវិធានការរដ្ឋបាលជាបណ្តោះអាសន្ន ១សប្តាហ៍បន្ថែមទៀត ដើម្បីទប់ស្កាត់ជំងឺកូវីដ១៩ | រដ្ឋបាលខេត្តឧត្តរមានជ័យ បានចេញសេចក្តីសម្រេចបន្តដាក់ចេញវិធានការរដ្ឋបាលជាបណ្តោះអាសន្ន រយៈពេល ១សប្តាហ៍ន្ថែមទៀត រហូតដល់ថ្ងៃទី២៦ ខែសីហា ឆ្នាំ២០២១ ដើម្បីទប់ស្កាត់ការឆ្លងរាលដាលនៃជំងកូវីដ១៩ ក្នុងភូមិសាស្ត្រខេត្ត។ បើតាមសេចក្តីសម្រេចដែលបណ្តាញព័ត៌មាន Fresh News ទទួលបាននៅយប់ថ្ងៃទី១៩ ខែសីហា ឆ្នាំ២០២១នេះ បានបញ្ជាក់ថា ហាមដាច់ខាតនូវរាល់ការលក់ ចែកចាយស្រា ស្រាបៀរ រួមនឹងភេសជ្ជៈដែលមានជាតិអាល់កុល (បណ្តាលឱ្យស្រវឹង) ក្នុងភូមិសាស្ត្រខេត្តឧត្តរមានជ័យ ក្នុងថិរវេលាកំណត់ដូចមានចែងក្នុងប្រការ១ ជាកំហិត។ ជាមួយគ្នានេះដែរ រាល់ការបម្រើសេវាកម្មរបស់តូបអាហារ អាហារដ្ឋាន ភោជនីយដ្ឋាន ភេសជ្ជដ្ឋាន និងភោជនីយដ្ឋាន នៅតាមសណ្ឋាគារ។ល។ ត្រូវតែគោរពឱ្យខាងតែបាននូវវិធានការអនាម័យ ដូចជាការរៀបចំដែលអាកុល បាញ់សម្លាប់មេរោគ និងការរក្សាគម្លាតសុវត្ថិភាពបុគ្គលជាដើម។ល។ ស្របតាមការណែនាំ និងវិធានសុខាភិបាលក្នុងការបម្រើសេវាកម្មរបស់ខ្លួន ដោយមិនអនុញ្ញាតឱ្យបម្រើសេវាក្នុងទីតាំងផ្ទាល់ជាដាច់ខាត តែប្រើជម្រើសសេវាកម្មបែបវេចខ្ចប់ និងហាមការបម្រើសេវាគ្រឿងស្រវឹងគ្រប់ប្រភេទជាដាច់ខាត។ រដ្ឋបាលខេត្តឧត្តរមានជ័យ បានឱ្យដឹងថា ហាមឃាត់ជាបណ្តោះអាសន្នការធ្វើសកម្មភាព មុខរបរ និងអាជីវកម្មក្លឹបកំសាន្តគ្រប់ប្រភេទ ជាអាទិ៍ ខារ៉ាអូខេ, រង្គសាល, ឌីស្កូតែក និងបៀហ្គាឌិន, រមណីយដ្ឋាន និងសួនកំសាន្តនានា, អាជីវកម្មម៉ាស្សា ហាងលក់ និងសេពគ្រឿងស្រវឹងគ្រប់ប្រភេទ, រោងសម្តែងសិល្បៈ, ក្លឹបហាត់ប្រាណ និងមណ្ឌលកីឡានានា និងសកម្មភាពមុខរបរអាជីវកម្មដែលនឹងបង្កឱ្យមានស្ថានភាពប្រឈមដែលកំណត់របស់អាជ្ញាធរអនុលោមតាមតម្រូវការចាំបាច់ក្នុងការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ១៩។ បន្ថែមពីនេះ ចំពោះរាល់សកម្មភាពការងារ មុខរបរ និងអាជីវកម្មដែលមិនត្រូវបានហាមឃាត់ ត្រូវអនុវត្តវិធានការសុវត្ថិភាពផ្នែកសុខាភិបាលឱ្យបានម៉ឺងម៉ាត់ ជាអាទិ៍ ការរៀបចំដែល/អាកុលបាញ់សម្លាប់មេរោគ ការវាស់កម្តៅ ការប្រើប្រាស់ប្រព័ន្ធ QR Code «ទប់ស្កាត់កូវីដ» (Stop Covid) និងការរក្សាគម្លាតសុវត្ថិភាពបុគ្គលជាដើម។ល។ ពិសេសត្រូវប្រកាន់ខ្ជាប់ជានិច្ចនូវវិធានការ «៣ការពារ និង៣កុំ»។ ត្រូវបានបន្តផ្អាកជាបណ្តោះអាសន្ននូវការរៀបចំពិធីមង្គលការ ពិធីជប់លៀង, ការជួបជុំ ឬការប្រមូលផ្តុំមនុស្សជាលក្ខណៈឯកជនដែលមានមនុស្សចូលរួមលើសពី ១០ (ដប់)នាក់, ការជួបជុំតាមបែបសាសនានានា, ការប្រមូលផ្តុំ ឬការជួបជុំគ្នាទទួលទានអាហារ ភេសជ្ជៈ ឬទទួលទានគ្រឿងស្រវឹង លើកលែងតែចំពោះករណីដូចខាងក្រោម៖ *ការជួបជុំក្នុងចំណោមសមាជិកគ្រួសារដែលរស់នៅក្នុងលំនៅដ្ឋាន ឬទីសំណាក់ជាមួយគ្នា *ការរៀបចំពិធីបុណ្យសព ដោយគោរពតាមការណែនាំរបស់អាជ្ញាធរមានសមត្ថកិច្ច *ការប្រមូលផ្តុំមនុស្សដើម្បីអនុវត្តវិធានការសុខាភិបាល ជាអាទិ៍ការយកវត្ថុសំណាកទៅវិភាគរកមេរោគកូវីដ១៩ និងការចាក់វ៉ាក់សាំងការពារជំងឺកូវីដ១៩ ក៏ដូចជាបុគ្គលិកសុខាភិបាលដែលបំពេញការងារសង្គ្រោះបន្ទាន់ផ្សេងទៀត *ការជួបជុំរបស់អាជ្ញាធរមានសមត្ថកិច្ច កម្លាំងគណៈបញ្ជាការឯកភាពគ្រប់លំដាប់ថ្នាក់ក្នុងការបំពេញការងារថែរក្សាសន្តិសុខ សណ្តាប់ធ្នាប់ និងរបៀបរៀបរយសាធារណៈ *ការជួបជុំមនុស្សដែលមានភាពចាំបាច់សម្រាប់បម្រើផលប្រយោជន៍សាធារណៈ ឬក្នុងគោលបំណងផ្សេងទៀតតាមការកំណត់របស់អាជ្ញាធរមានសមត្ថកិច្ច។ ដោយឡែក ចំពោះភូមិសាស្ត្រដែលត្រូវបានបិទខ្ទប់ ត្រូវបានបែងចែកជា «តំបន់ក្រហម», «តំបន់លឿងទុំ» និង «តំបន់លឿង» តាមថិរវេលាកំណត់អនុលោមតាមការវាយតម្លៃរបស់ក្រុមការងារបច្ចេកទេសដែលទទួលបន្ទុក។ ការកំណត់ភូមិសាស្រ្តណាមួយក្នុងតំបន់បិទខ្ទប់ ជា «តំបន់ក្រហម», «តំបន់លឿងទុំ» ឬ «តំបន់លឿង»។ ត្រូវធ្វើឡើងដោយសេចក្តីសម្រេច របស់រដ្ឋបាលខេត្តឧត្តរមានជ័យ តាមសំណើរបស់រដ្ឋបាលក្រុង ស្រុកសាមីបន្ទាប់ពីទទួលបានការវាយតម្លៃពីក្រុមការងារបច្ចេកទេសដែលទទួលបន្ទុក ដោយអនុវត្តតាមខ្លឹមសារនៃសេចក្តីសម្រេចរបស់រាជរដ្ឋាភិបាលលេខ ៥៤ សសរ ចុះថ្ងៃទី២៦ ខែមេសា ឆ្នាំ២០២១៕ | 2021-08-20T03:44:00+07:00 | freshnewsasia.com | https://m.freshnewsasia.com/index.php/en/localnews/209756-2021-08-19-13-44-00.html |
982a8a69-7946-479f-8290-1752c57d5362 | ខេត្តឧត្តរមានជ័យ កំណត់ភូមិទំនប់ដាច់ ជាតំបន់ «លឿងទុំ» និងភូមិចំនួន៣ ក្នុងឃុំទំបន់ដាច់ ស្រុកត្រពាំងប្រាសាទជាតំបន់ «លឿង» ដើម្បីទប់ស្កាត់ជំងឺកូវីដ១៩ | ខេត្តឧត្តរមានជ័យ កំណត់ភូមិទំនប់ដាច់ ជាតំបន់ «លឿងទុំ» និងភូមិចំនួន៣ ក្នុងឃុំទំបន់ដាច់ ស្រុកត្រពាំងប្រាសាទជាតំបន់ «លឿង» ដើម្បីទប់ស្កាត់ជំងឺកូវីដ១៩ (ឧត្តរមានជ័យ)៖ លោក ប៉ែន កុសល្យ អភិបាលខេត្តឧត្តរមានជ័យ នៅថ្ងៃទី១៩ ខែសីហា ឆ្នាំ២០២១នេះ បានចេញសេចក្តីសម្រេចកំណត់ភូមិទំនប់ដាច់ជាតំបន់ «លឿងទុំ» និងភូមិទួលពង្រ ភូមិជ័យនិវត្តន៍ ភូមិទួលចារ ស្ថិតក្នុងឃុំទំនប់ដាច់ ស្រុកត្រពាំងប្រាសាទជាតំបន់ «លឿង» ដើម្បីទប់ស្កាត់ការឆ្លងរាលដាលជំងឺកូវីដ១៩។ យោងសេចក្តីសម្រេចរបស់រដ្ឋបាលខេត្តឧត្តរមានជ័យ ដែលអង្គភាពព័ត៌មាន Fresh News ទទួលបាននៅព្រប់ថ្ងៃនេះ បានបញ្ជាក់ថា ត្រូវបានកំណត់ភូមិទំនប់ដាច់ ជាតំបន់ «លឿងទុំ» និងភូមិទួលពង្រ ភូមិជ័យនិវត្តន៍ ភូមិទួលចារ ក្នុងឃុំទំនប់ដាច់ ស្រុកត្រពាំងប្រាសាទជាតំបន់ «លឿង» និងធ្វើការបិទខ្ទប់ជាបណ្តោះអាសន្ន ចាប់ពីថ្ងៃទី១៨ ខែសីហា ឆ្នាំ២០២១ រហូតដល់មានការសម្រេចជាថ្មី ដើម្បីទប់ស្កាត់ការឆ្លងរាលដាលជំងឺកូវីដ១៩ ក្នុងខេត្តឧត្តរមានជ័យ៕ | 2021-08-20T03:40:00+07:00 | freshnewsasia.com | https://m.freshnewsasia.com/index.php/en/localnews/209755-2021-08-19-13-40-04.html |
bd283c8f-f3e1-40a7-b037-c4d508a671b6 | រដ្ឋបាលខេត្តមណ្ឌលគិរី បង្ហាញអត្តសញ្ញាណអ្នកជំងឺកូវីដ ចំនួន៦២នាក់បន្ថែមទៀត | រដ្ឋបាលខេត្តមណ្ឌលគិរី នៅថ្ងៃទី១៩ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មានពីការរកឃើញអ្នកជំងឺកូវីដ១៩ ចំនួន៦២នាក់បន្ថែមទៀត តាមរយៈការធ្វើតេស្តរហ័ស (Rapid Test) នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅយប់ថ្ងៃទី១៩ ខែសីហានេះ។ រដ្ឋបាលខេត្តមណ្ឌលគិរី បានឱ្យដឹងថា ក្នុងចំណោមអ្នកជំងឺកូវីដ១៩ ទាំង៦២នាក់ ភាគច្រើនជាពលរដ្ឋរស់នៅក្នុងស្រុកកោះញែកមាននៅក្រុងសែនមនោរម្យ និងស្រុកកែវសីមា មួយចំនួនផងដែរ។ បច្ចុប្បន្ននេះ អ្នកជំងឺទាំង៦២នាក់ខាងលើ ត្រូវបានបញ្ជូនទៅសម្រាកព្យាបាលនៅតាមស្រុករៀងៗខ្លួន៕ | 2021-08-20T03:39:00+07:00 | freshnewsasia.com | https://m.freshnewsasia.com/index.php/en/localnews/209754-2021-08-19-13-39-14.html |
98aa8d67-677d-4a0f-94d7-240185facae0 | រកឃើញ អ្នកឆ្លងជំងឺកូវីដ១៩ ចំនួន ២៧នាក់ បន្ថែមទៀត នៅខេត្តកំពង់ធំ | ភ្នំពេញ៖ រដ្ឋបាលខេត្តកំពង់ធំ នៅថ្ងៃទី១៩ ខែសីហា ឆ្នាំ២០២១នេះ បានចេញសេចក្ដីប្រកាសព័ត៌មាន ស្ដីពីករណីរកឃើញអ្នកវិជ្ជមាន ជំងឺកូវីដ១៩ ចំនួន២៧នាក់បន្ថែមទៀត ។ សូមបញ្ជាក់ថា គិតត្រឹមថ្ងៃទី១៩ ខែសីហា ឆ្នាំ២០២១ ខេត្តកំពង់ធំ រកឃើញអ្នកឆ្លងជំងឺកូវីដ១៩ សរុបចំនួន៣.០២៣នាក់ ក្នុងនោះបានព្យាបាលជាសះស្បើយ ២.០៥៥នាក់ និងកំពុងសម្រាកព្យាបាល ៨៧៩នាក់ ស្លាប់៨៩នាក់៕ | 2021-08-20T02:57:00+07:00 | dap-news.com | https://dap-news.com/national/2021/08/19/178222/ |
db3f2a8f-7649-4cb2-97b9-792fe046f7d1 | ខេត្តកោះកុង រកឃើញអ្នកឆ្លងជំងឺកូវីដ១៩ ចំនូន៣៩នាក់ បន្ថែមទៀត | ភ្នំពេញ៖ រដ្ឋបាលខេត្តកោះកុង នៅថ្ងៃទី១៩ ខែសីហា ឆ្នាំ២០២១នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានជំងឺកូវីដ-១៩ ចំនួន ៣៩នាក់បន្ថែមទៀត។ | 2021-08-20T02:53:00+07:00 | dap-news.com | https://dap-news.com/national/2021/08/19/178208/ |
5aa946ca-1ee5-4f94-9044-fbf342cff77d | មិត្តចិន នឹងផ្ដល់ជំនួយវ៉ាក់សាំងកូវីដ១៩ ចំនួន ៥០ម៊ុឺនដូស បន្ថែមទៀត ដល់កម្ពុជា | ភ្នំពេញ៖ បើគ្មានអ្វីប្រែប្រែល មិត្តចិននឹងបន្តផ្ដល់វ៉ាក់សាំងកូវីដ១៩ចំនួន៥០មឺុនដូសបន្ថែមទៀត ដល់់ប្រទេសកម្ពុជា ។នេះបើតាមការឱ្យដឹងពី ឧត្តមសេនីយ៍ឯក ខៀវ ឆេន នាយកខុទ្ទកាល័យ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ។ ឧត្តមសេនីយ៍ឯក ខៀវ ឆេន បានបញ្ជាក់ឲ្យដឹងថាវ៉ាក់សាំងកូវីដ១៩ចំនួន៥០ម៉ឺនដូសបន្ថែមទៀតដែលជាជំនួយរបស់មិត្តចិន នឹងដឹកមកដល់កម្ពុជានៅនៅថ្ងៃទី២៣ ខែសីហា ឆ្នាំ២០២១ខាងមុខ ដោយមានការអញ្ជើញទៅទទួលពីសំណាក់ សម្ដេចពិជ័យសេនា ទៀ បាញ់ ឧបនាយករដ្ឋមន្រ្តី រដ្ឋមន្រ្តីក្រសួងការពារជាតិ និង លោក វ៉ាង វិនធាន ឯកអគ្គរដ្ឋទូតចិនប្រចាំកម្ពុជា នៅអាកាសយានដ្ឋានអន្តរជាតិភ្នំពេញ៕ | 2021-08-20T02:51:00+07:00 | dap-news.com | https://dap-news.com/national/2021/08/19/178202/ |
d3b42089-5100-48a3-aada-d85dad48ff8a | យុទ្ធនាការទប់ស្កាត់ ជំងឺកូវីដ-១៩ បានជួយ ទប់ស្កាត់មួយកម្រិត នូវល្បឿននៃការឆ្លងមេរោគបម្លែងថ្មី ប្រភេទដែលតា | ភ្នំពេញ ៖ ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន បានបង្ហាញថា យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩ ក្នុងរយៈពេល២១ថ្ងៃ កន្លងមកនេះ បានរួមចំណែកដ៏សំខាន់ ក្នុងការជួយទប់ស្កាត់ មួយកម្រិតនូវល្បឿននៃការឆ្លងរាលដាលមេរោគកូវីដ-១៩ ប្រភេទដែលតា (Delta) ក្នុងសហគមន៍។ ថ្មីៗនេះ រាជរដ្ឋាភិបាល បានសម្រេចដាក់ចេញ និងបន្តអនុវត្តនូវ «យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩» នៅទូទាំងប្រទេ រយៈពេល ២១ ថ្ងៃចាប់តាំងពីថ្ងៃទី២៩ ខែកក្កដា ដល់ថ្ងៃទី១៩ ខែសីហា ឆ្នាំ២០២១ ដោយបានដាក់ចេញនូវវិធានការចាំបាច់មួយចំនួន ដែលត្រូវអនុវត្តជាបន្ទាន់ ព្រមៗពេលជាមួយគ្នានៅទូទាំងប្រទេស ក្នុង យុទ្ធនាការនេះ សំដៅការពារសុខភាព និងអាយុជីវិតរបស់ប្រជាពលរដ្ឋ។ យោងតាមសេចក្ដីណែនាំរបស់ រាជរដ្ឋាភិបាល នាថ្ងៃទី១៩ ខែសីហា ឆ្នាំ២០២១ បានឲ្យដឹងថា ដោយពិនិត្យឃើញថា ស្ថានភាពនៃការឆ្លងរាលដាលនៃជំងឺកូវីដ-១៩ ក្នុងសហគមន៍ នៅតាមបណ្តា រាជធានី-ខេត្តនីមួយៗ មានលក្ខណៈខុសៗគ្នា, ដូច្នេះ រាជរដ្ឋាភិបាល សម្រេចបិទបញ្ចប់ការអនុវត្ត «យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩» នៅទូទាំងប្រទេសតាម កាលបរិច្ឆេទកំណត់ នៅថ្ងៃទី២០ ខែសីហា ឆ្នាំ២០២១នេះ។ រាជរដ្ឋាភិបាល បានបញ្ជាក់ថា «ដោយសារការពង្រឹងការអនុវត្តវិធានការប្រយុទ្ធ និងទប់ស្កាត់ការឆ្លង រាលដាលនៃជំងឺកូវីដ-១៩ តាមរយៈយុទ្ធនាការនៅទូទាំងប្រទេស ក្នុងរយៈពេល ២១ ថ្ងៃ កន្លងមកនេះ បានរួមចំណែកដ៏សំខាន់ក្នុងការជួយទប់ស្កាត់បានមួយកម្រិតនូវល្បឿននៃការឆ្លងរាលដាលនៃមេរោគកូវីដ-១៩ ប្រភេទដែលតា (Delta) ក្នុងសហគមន៍ ហើយវិធានការទាំងនេះក៏មិនបានធ្វើឲ្យប៉ះពាល់ជាដុំកំភួនដល់សកម្មភាពខាងផ្នែកសង្គម និងសេដ្ឋកិច្ច ក៏ដូចជាជីវភាពប្រចាំថ្ងៃរបស់ប្រជាជន។ រាជរដ្ឋាភិបាល យល់ឃើញថា វិធានការទាំងនេះនៅតែជាវិធានការគន្លឹះ និងមានភាពចាំបាច់ក្នុងការបង្ការ និងទប់ស្កាត់ការឆ្លងរាលដាលនៃ ជំងឺកូវដ-១៩ ជាពិសេស ក្នុងបរិបទនៃការឆ្លងរាលដាលនៃមេរោគប្រភេទ Delta ក្នុងសហគមន៍»។ ជាងនេះទៅទៀត រាជរដ្ឋាភិបាល ក៏បានណែនាំដល់អភិបាល រាជធានី-ខេត្ត ត្រូវបន្តការអនុវត្តការរឹតបន្ដឹងវិធានការសុខាភិបាល វិធានការរដ្ឋបាល និងវិធានការច្បាប់ ដោយផ្អែកតាមសភាពការណ៍វិវត្តជាក់ស្តែងនៃជំងឺនេះ ក្នុងភូមិសាស្ត្ររាជធានី-ខេត្តដែលស្ថិតក្រោមសមត្ថកិច្ចរបស់ខ្លួន ក្រោមការសម្របសម្រួលរបស់គណៈប្រតិបត្តិនៃគណៈកម្មការអន្តរក្រសួង និងអនុគណៈកម្មការដែលមាន ការពាក់ព័ន្ធ៕ | 2021-08-20T02:45:00+07:00 | dap-news.com | https://dap-news.com/national/2021/08/19/178196/ |
05d7bf1b-8d31-48ac-beee-19e7026ae73f | កូវីដ១៩៖ ខេត្តបាត់ដំបង រកឃើញករណីឆ្លងថ្មី ៩៤នាក់ ជាសះស្បើយ ១១៨នាក់ និងស្លាប់២នាក់ | ភ្នំពេញ៖ រដ្ឋបាលខេត្តបាត់ដំបង នៅថ្ងៃទី១៩ ខែសីហា ឆ្នាំ២០២១ បានចេញសេចក្ដីប្រកាសព័ត៌មានស្ដីពី ករណីរកឃើញករណី វិជ្ជមានកូវីដ១៩ ចំនួន៩៤នាក់ថ្មី និងមានករណីជាសះស្បើយ១១៨នាក់ និងស្លាប់ចំនួន២នាក់។ សូមបញ្ជាក់ថា គិតត្រឹមថ្ងៃទី១៩ ខែសីហា ឆ្នាំ២០២១ ខេត្តបាត់ដំបង រកឃើញអ្នកឆ្លងជំងឺកូវីដ១៩ សរុបចំនួន៥.០១០នាក់ ក្នុងនោះបានព្យាបាលជាសះស្បើយ៣.៨៤៨នាក់ និងកំពុងសម្រាកព្យាបាល១.០៩៩នាក់ ស្លាប់៦៣នាក់៕ | 2021-08-20T02:43:00+07:00 | dap-news.com | https://dap-news.com/national/2021/08/19/178193/ |
35637917-7af9-4219-9579-ba912d5163a6 | ខេត្តបន្ទាយមានជ័យ បន្តរកឃើញករណីឆ្លងជំងឺកូវីដ១៩ ចំនួន ៣១៤នាក់ថ្មី និងជាសះស្បើយ ៥៣នាក់ | ភ្នំពេញ៖ រដ្ឋបាលខេត្តបន្ទាយមានជ័យ នៅថ្ងៃទី១៩ ខែសីហា ឆ្នាំ២០២១នេះ បានចេញ សេចក្តីប្រកាសព័ត៌មាន ស្ដីពីករណីរកឃើញអ្នកវិជ្ជមានកូវីដ១៩ ចំនួន៣១៤នាក់ថ្មី និងមានអ្នកជាសះស្បើយចំនួន៥៣នាក់ ។ | 2021-08-20T02:41:00+07:00 | dap-news.com | https://dap-news.com/national/2021/08/19/178178/ |
031e92c0-711d-48dd-9130-d700c9b7d6e9 | លោកឧកញ៉ា សូវ សច្ចៈសម្បត្តិ នាំយកអំណោយសប្បុរសធម៍ ជូនដល់ក្រសួងការពារជាតិ ដើម្បីចូលរួមទប់ស្កាត់ជំងឺកូវីដ១៩ (Video) | ការប្រគល់ជូននេះ ធ្វើឡើង នៅរសៀលថ្ងៃទី១៩ ខែសីហា ឆ្នាំ២០២១ តាមរយៈ ឧត្តមសេនីយ៍ឯក ខៀវ ឆេន នាយកខុទ្ទកាល័យ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ។ អំណោយ សប្បុរសធម៍ បានប្រគល់ជូនក្រសួងការពារជាតិ ក្នុងនោះរួមមាន៖ ១/ ថវិកាចំនួន ៨,០០០,០០០រៀល ២/ ម៉ាស់ចំនួន១០កេសធំ ស្មើនឹង២៥,០០០ម៉ាស់ ៣/ ទឹកអាល់កុលចំនួន១០កាន ស្មើនឹង៣០០លីត្រ ៤/ សាប៊ូលាងដៃរូបសេកចំនួន ៣កេសធំ ស្មើនឹង៤៣២ដុំ ៥/ ជែលលាងដៃសម្លាប់មេរោគចំនួន២១០ដបធំ (អំណោយពីលោក វើុន សុចិត្រា អគ្កនាយកក្រុមហ៊ុន សាន ហ៊ាន (កម្ពុជា) អាហរ័ណ នីហរ័ណ) ៦ មីចំនួន៦០កេស ស្មើនឹង១៨០០០កញ្ចប់ (អំណោយពីលោក ស៊ឹម សុធី អគ្គនាយកក្រុមហ៊ុន Brother Real Estate)។ ស្ថិតក្នុងឱកាសនេះ ឧត្តមសេនីយ៍ឯក ខៀវ ឆេន នាយកខុទ្ទកាល័យ សម្តេចពិជ័យសេនា ទៀ បាញ់ ឧបនាយករដ្ឋមន្ត្រី រដ្ឋមន្ត្រីក្រសួងការពារជាតិ បានថ្លែងអំណរគុណ យ៉ាងជ្រាលជ្រៅ ចំពោះលោក ឧកញ៉ា និងសប្បុរសជន ដែលបានផ្ដល់អំណោយដ៏ថ្លៃថ្លា ដល់ក្រសួងការពារជាតិ នាពេលនេះ ពិតជាមានសារៈសំខាន់ ស្របពេលរាជរដ្ឋាភិបាល កំពុងមមាញឹក ក្នុងយុទ្ធនាការប្រយុទ្ធប្រឆាំង និងជំងឺកូវីដ-១៩ ដ៏កាចសាហាវនេះ ។ លោកឧត្តមសេនីយ៍ឯក ខៀវ ឆេន បានជម្រាបជូនថា ជំនួយឧបត្ថម្ភនាថ្ងៃនេះ បានរួមចំណែកជាមួយរាជរដ្ឋាភិបាល ក្រសួងសុខាភិបាល ក្នុងការទប់ស្កាត់ការរីករាលដាលនៃជំងឺកូវីដ១៩ និងជំងឺបំប្លែងថ្មី Delta ដែលជាការយកចិត្តទុកដាក់ និងផ្តល់អាទិភាពខ្ពស់បំផុតរបស់សម្តេចតេជោ ហ៊ុន សែន នាយករដ្ឋមន្រ្តី និងការចូលរួមយ៉ាងសកម្មរបស់សម្តេចពិជ័យសេនា ទៀ បាញ់ នៅក្នុងយុទ្ធនាការជាតិចាក់វ៉ាក់សាំងនាពេលកន្លងមក និងទៅមុខទៀត។ បន្ថែមពីនេះ លោកឧត្តមសេនីយ៍ឯក ខៀវ ឆេន មានជំនឿយ៉ាងមុតមាំថា បន្ទាប់ពីបានជួបពិភាក្សា និងផ្តល់ថវិកា សម្ភារៈ និងស្បៀងឧបត្ថម្ភនាថ្ងៃនេះ ក្រុមហ៊ុនពិតជានឹងបន្តជួយគាំទ្របន្ថែមទៀត ដើម្បីចូលរួមយុទ្ធនាការជាតិចាក់វ៉ាក់សាំងរបស់រាជរដ្ឋាភិបាល ចូលរួមកិច្ចការមនុស្សធម៌ និងសង្គម ជាពុំខានឡើយ។ លោកឧត្តមសេនីយ៍ឯក ខៀវ ឆេន សូមសន្យាថានឹងចាត់ចែងថវិកា ឧបករណ៍ សម្ភារៈ ស្បៀង ដែលទទួលបានពីក្រុមហ៊ុន វីអាយភី នាថ្ងៃនេះ ប្រើប្រាស់ឱ្យមានតម្លាភាព ប្រសិទ្ធភាពខ្ពស់ ផ្តល់ជូនដល់ដៃប្រជាពលរដ្ឋ ដែលមានជីវភាពក្រីក្រ និងពលករជួបការលំបាកតាមការចង់បានរបស់ក្រុមហ៊ុន៕ | 2021-08-20T02:13:00+07:00 | dap-news.com | https://dap-news.com/national/2021/08/19/178161/ |
208b0cfa-b0ff-4819-9c12-f1fc20f75337 | រាជរដ្ឋាភិបាល សម្រេចបិទបញ្ចប់ “យុទ្ធនាការពង្រឹង វិធានការប្រយុទ្ធ និងទប់ស្កាត់ការឆ្លង រាលដាល នៃជំងឺកូវីដ-១៩” | No Content | 2021-08-20T01:49:00+07:00 | dap-news.com | https://dap-news.com/national/2021/08/19/178152/ |
47f38dfe-df0e-4ee4-b867-f3fa6f4f98b8 | TOP NEWS: រាជរដ្ឋាភិបាល សម្រេចបិទបញ្ចប់យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩ ក្រោយអនុវត្តបាន២១ថ្ងៃ ប៉ុន្តែណែនាំឱ្យរដ្ឋបាលរាជធានី-ខេត្ត បន្តអនុវត្តវិធានការសុខាភិបាលជាក់ស្តែង | រាជរដ្ឋាភិបាលកម្ពុជា នៅថ្ងៃទី១៩ ខែសីហា ឆ្នាំ២០២១នេះ បានសម្រេចបិទបញ្ចប់ យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលជំងឺកូវីដ១៩ នៅទូទាំងប្រទេស ក្រោយអនុវត្តបាន២១ថ្ងៃ ប៉ុន្តែអនុញ្ញាតឱ្យរដ្ឋបាលរាជធានី-ខេត្តទាំងអស់ ដាក់វិធានការរដ្ឋបាល វិធានការសុខាភិបាល និងវិធានការច្បាប់តាមស្ថានភាពជាក់ស្តែង។ នេះបើតាមសេចក្តីណែនាំដែលបណ្តាញព័ត៌មាន Fresh News ទទួលបាន។ កន្លងមកនេះ ដើម្បីបង្កើនប្រសិទ្ធភាពនៃការអនុវត្តវិធានការប្រយុទ្ធ និងទប់ស្កាត់ការឆ្លងរាលដាលនៃ ជំងឺកូវីដ-១៩ ជាពិសេស ក្នុងបរិបទដែលកម្ពុជាកំពុងប្រឈមនឹងការឆ្លងរាលដាលទ្រង់ទ្រាយធំនៃជំងឺកូវីដ-១៩ ដែលបណ្តាលមកពីមេរោគបំប្លែងខ្លួនថ្មី ប្រភេទដែលតា (Delta) រាជរដ្ឋាភិបាលបានសម្រេចដាក់ចេញ និង បន្តអនុវត្តនូវ «យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩» នៅទូទាំង ប្រទេស រយៈពេល ២១ ថ្ងៃចាប់តាំងពីថ្ងៃទី២៩ ខែកក្កដា ដល់ថ្ងៃទី១៩ ខែសីហា ឆ្នាំ២០២១ ដោយបានដាក់ចេញនូវវិធានការចាំបាច់មួយចំនួន ដែលត្រូវអនុវត្តជាបន្ទាន់ ព្រមៗពេលជាមួយគ្នានៅទូទាំងប្រទេស ក្នុង យុទ្ធនាការនេះ សំដៅការពារសុខភាព និងអាយុជីវិតរបស់ប្រជាពលរដ្ឋ។ សេចក្តីណែនាំរបស់រាជរដ្ឋាភិបាល បានបញ្ជាក់ថា ជារួម ការអនុវត្តដោយម៉ឺងម៉ាត់ និងតឹងរឹងនូវយុទ្ធនាការពង្រឹងវិធានការប្រយុទ្ធនិងទប់ស្កាត់ជំងឺ កូវីដ-១៩ នៅទូទាំងប្រទេស រយៈពេល ២១ ថ្ងៃ កន្លងមកនេះ បានប្រព្រឹត្តទៅដោយរលូន និងទទួលបាន លទ្ធផលវិជ្ជមាន ដោយបានជួយដល់ការគ្រប់គ្រង និងការពន្យារពេលបានមួយកម្រិតនូវការឆ្លងរាលដាល ទ្រង់ទ្រាយធំក្នុងសហគមន៍នៃមេរោគកូវីដ-១៩ ប្រភេទដែលតា (Delta)។ ជាក់ស្តែង, ការវិវត្តសភាពការណ៍ ក្នុងរយៈពេល ២ សប្តាហ៍ចុងក្រោយនេះ បង្ហាញថា អត្រានៃការឆ្លងរាលដាលក្នុងសហគមន៍នៃមេរោគកូវីដ-១៩ និងអត្រាអ្នកជំងឺកូវីដ-១៩ កម្រិតមធ្យម ក៏ដូចជាអត្រាអ្នកស្លាប់ដោយសារជំងឺនេះ មានទិន្នាការថេរ ហើយ ទន្ទឹមនេះ អត្រាអ្នកជាសះស្បើយក៏មានការកើនឡើង បើទោះបីជាមេរោគកូវីដ-១៩ ប្រភេទដែលតា (Delta) បានឆ្លងរាលដាលក្នុងសហគមន៍ក្នុងចំនួនកាន់តែច្រើនឡើងៗ ហើយបច្ចុប្បន្ន បានរីករាលដាលរហូតទៅដល់ ២៣ រាជធានី-ខេត្ត ក្តី។ ប៉ុន្តែ ទោះជាយ៉ាងនេះក្តី ជាមួយនឹងការរកឃើញជាបន្តបន្ទាប់ក្នុងចំនួនច្រើន និងនៅស្ទើរគ្រប់ទីកន្លែងនៅទូទាំងប្រទេស, លទ្ធភាពនៃឆ្លងរាលដាលទ្រង់ទ្រាយធំក្នុងពេលខាងមុខនៃមេរោគកូវីដ-១៩ ប្រភេទដែលតា (Delta) នេះ នៅបន្តជាបញ្ហាប្រឈមចំពោះមុខដ៏គួរឱ្យព្រួយបារម្ភសម្រាប់កម្ពុជា។ យោងតាមសេចក្តីណែនាំរបស់រាជរដ្ឋាភិបាលលេខ ០៤ សណន ចុះថ្ងៃទី១១ ខែសីហា ឆ្នាំ២០២១, ការអនុវត្តយុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩” ត្រូវបញ្ចប់នៅថ្ងៃ ទី១៩ ខែសីហា ឆ្នាំ២០២១ នេះ។ ប៉ុន្តែ ដោយសារការពង្រឹងការអនុវត្តវិធានការប្រយុទ្ធ និងទប់ស្កាត់ការឆ្លង រាលដាលនៃជំងឺកូវីដ-១៩ តាមរយៈយុទ្ធនាការនៅទូទាំងប្រទេស ក្នុងរយៈពេល ២១ ថ្ងៃ កន្លងមកនេះ បានរួមចំណែកដ៏សំខាន់ក្នុងការជួយទប់ស្កាត់បានមួយកម្រិតនូវល្បឿននៃការឆ្លងរាលដាលនៃមេរោគកូវីដ-១៩ ប្រភេទដែលតា (Delta) ក្នុងសហគមន៍ ហើយវិធានការទាំងនេះក៏មិនបានធ្វើឱ្យប៉ះពាល់ជាដុំកំភួនដល់សកម្មភាពខាងផ្នែកសង្គម និងសេដ្ឋកិច្ច ក៏ដូចជាជីវភាពប្រចាំថ្ងៃរបស់ប្រជាជន, រាជរដ្ឋាភិបាល យល់ឃើញថា វិធានការទាំងនេះនៅតែជាវិធានការគន្លឹះ និងមានភាពចាំបាច់ក្នុងការបង្ការ និងទប់ស្កាត់ការឆ្លងរាលដាលនៃ ជំងឺកូវដ-១៩ ជាពិសេស ក្នុងបរិបទនៃការឆ្លងរាលដាលនៃមេរោគប្រភេទ Delta ក្នុងសហគមន៍។ រាជរដ្ឋាភិបាល បញ្ជាក់ថា ដោយពិនិត្យឃើញថា ស្ថានភាពនៃការឆ្លងរាលដាលនៃជំងឺកូវីដ-១៩ ក្នុងសហគមន៍ នៅតាមបណ្តា រាជធានី-ខេត្តនីមួយៗ មានលក្ខណៈខុសៗគ្នា, ដូច្នេះ រាជរដ្ឋាភិបាល សម្រេចបិទបញ្ចប់ការអនុវត្ត «យុទ្ធនាការពង្រឹងវិធានការប្រយុទ្ធ និងទប់ស្កាត់ការឆ្លងរាលដាលនៃជំងឺកូវីដ-១៩» នៅទូទាំងប្រទេសតាម កាលបរិច្ឆេទកំណត់នៅថ្ងៃទី២០ ខែសីហា ឆ្នាំ២០២១នេះ និងសូមធ្វើការណែនាំដល់បណ្តាគណៈអភិបាល រាជធានី-ខេត្ត ត្រូវបន្តការអនុវត្តការរឹតបន្ដឹងវិធានការសុខាភិបាល, វិធានការរដ្ឋបាល និងវិធានការច្បាប់ ដោយផ្អែកតាមសភាពការណ៍វិវត្តជាក់ស្តែងនៃជំងឺនេះ ក្នុងភូមិសាស្ត្ររាជធានី-ខេត្តដែលស្ថិតក្រោមសមត្ថកិច្ចរបស់ខ្លួន ក្រោមការសម្របសម្រួលរបស់គណៈប្រតិបត្តិនៃគណៈកម្មការអន្តរក្រសួង និងអនុគណៈកម្មការដែលមាន ការពាក់ព័ន្ធ៕ | 2021-08-20T01:47:00+07:00 | freshnewsasia.com | https://m.freshnewsasia.com/index.php/en/localnews/209741-2021-08-19-11-47-18.html |
6882dcd1-9656-4c7a-b025-ab24ac100389 | ខេត្តបាត់ដំបង បន្តរកឃើញអ្នកជំងឺកូវីដ ចំនួន៩៤នាក់ ជាសះស្បើយ១១៨នាក់ និងស្លាប់២នាក់ | រដ្ឋបាលខេត្តបាត់ដំបង នៅថ្ងៃទី១៩ ខែសីហា ឆ្នាំ២០២១នេះ បានប្រកាសពីការរកឃើញអ្នកជំងឺកូវីដ១៩ ចំនួន៩៤នាក់ថែមទៀត តាមរយៈការធ្វើតេស្តរហ័ស (Rapid Test) ជាសះស្បើយចំនួន១១៨នាក់ និងស្លាប់ចំ នួន២នាក់។ នេះបើតាមសេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅព្រលប់ថ្ងៃទី១៩ ខែសីហានេះ។ ជាមួយគ្នានេះដែរ រដ្ឋបាលខេត្តបាត់ដំបង បានអំពាវនាវដល់អ្នកប៉ះពាល់ផ្ទាល់ រួសរាន់ទៅជួបក្រុមគ្រូពេទ្យ និងធ្វើចត្តាឡីស័ក ដើម្បីយកសំណាកទៅពិនិត្យ។ ចំពោះអ្នកប៉ះពាល់ប្រយោលត្រូវធ្វើចត្តាឡីស័កតាមផ្ទះរៀងៗខ្លួន ដោយមិនត្រូវពាក់ព័ន្ធ ឬប៉ះពាល់ជាមួយអ្នកដទៃដាច់ខាត។ សូមជម្រាបថា ចាប់តាំងពីផ្ទុះការរីករាលដាលនៃជំងឺកូវីដ១៩ ខេត្តបាត់ដំបង បានរកឃើញអ្នកឆ្លងជំងឺកូវីដ១៩ សរុបចំនួន ៥,០១០នាក់ ព្យាបាលជាសះស្បើយចំនួន ៣,៨៤៨នាក់ ស្លាប់ចំនួន៦៣នាក់ និងកំពុងសម្រាកព្យាបាលចំនួន ១,០៩៩នាក់ទៀត៕ | 2021-08-20T01:17:00+07:00 | freshnewsasia.com | https://m.freshnewsasia.com/index.php/en/localnews/209736-2021-08-19-11-17-34.html |
Subsets and Splits
No community queries yet
The top public SQL queries from the community will appear here once available.